4.  การประกอบธุรกิจแต่ละสายผลิตภัณฑ์

    1.  ลักษณะของผลิตภัณฑ์และบริการ

        1.  ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์
            ภายใต้เครื่องหมายการค้า “FORTH”

ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
FORTH มีการผลิตและจำหน่ายโดย บริษัท ฟอร์ท คอร์ปอเรชั่น จำกัด (มหาชน) (“บริษัท”)
โดยที่สายธุรกิจนี้มีผลิตภัณฑ์ที่เกี่ยวข้องกับอุปกรณ์โทรคมนาคม และอุปกรณ์อิเล็กทรอนิกส์ เช่น

1)  ตู้สาขาโทรศัพท์ (Private Automatic Branch Exchange: PABX) คือ
    เครื่องควบคุมระบบการทำงานในการใช้โทรศัพท์ทั้งสายภายในและสายภายนอก
    ทำหน้าที่ควบคุมปริมาณเบอร์โทรศัพท์ของสายภายนอกซึ่งอาจมีเพียงหนึ่งเบอร์หรือมากกว่าแต่สามารถเชื่อมต่อกับสายภายในได้ในปริมาณมากและสามารถใช้ติดต่อกันภายในองค์กรโดยไม่เสียค่าใช้จ่าย[]

2)  SMART IP PHONE เป็นโทรศัพท์ระบบ IP ที่สามารถใช้งานร่วมกับตู้สาขาโทรศัพท์รุ่น IPX
    หรือสามารถใช้งานกับอุปกรณ์ IP-PBX ทั่วไปได้โดยใช้ระบบ SIP Protocol เป็นมาตรฐาน
    สามารถแสดงผลหน้าจอเป็นภาษาไทยได้ และรองรับการใช้งานแบบ Touch Screen
    สามารถปรับแต่งการฟังก์ชั่นการใช้งานได้หลากหลายตามความต้องการ มีคุณสมบัติที่โดดเด่น
    เช่น หน้าจอ Color TFT LCD ขนาด 4.3” ความละเอียดสูง 480x272 pixel รองรับกับ
    Application ใหม่ๆ อีกมากมาย เป็นต้น []

3)  FORTH IPX อุปกรณ์ตู้สาขาโทรศัพท์อัตโนมัติที่ใช้งานร่วมกับระบบ IP
    เดิมโดยเพิ่มเทคโนโลยีสื่อสารบนโครงข่าย IP หรือระบบ Internet ได้ที่รู้จักกันในนาม
    VoIP
    ซึ่งช่วยลดค่าใช้จ่ายโทรศัพท์ทั้งทางไกลในประเทศและต่างประเทศรวมถึงมือถือต่างๆได้สูง
    เหมาะกับการใช้งานของธุรกิจขนาดกลาง และขนาดเล็ก (SME)
    ตลอดจนเหมาะกับหน่วยงานหรือองค์กรที่มีสาขาย่อยกระจายอยู่หลายจุดทั้งในประเทศเดียวกันหรือหลายประเทศ
    ให้การใช้งานที่หลากหลายรองรับทั้งระบบเก่าและระบบใหม่ บำรุงดูแลรักษาง่าย
    สามารถใช้งานร่วมกับระบบ WiFi
    ทำให้ผู้ใช้งานเสมือนว่าพกพาเครื่องโทรศัพท์ภายในไว้กับตัวได้
    จึงไม่พลาดการติดต่อเมื่ออยู่ในสำนักงาน[]

4)  []FORTH IP-3000
    เป็นตู้สาขาโทรศัพท์อัตโนมัติรุ่นใหม่ล่าสุดที่เหมาะสำหรับธุรกิจขนาดกลางและใหญ่เช่น โรงแรม
    / องค์กร / วิทยาลัย /
    อพาร์ทเม้นและคอนโดมิเนียมขนาดใหญ่ที่ให้มาตรฐานเทียบเท่ากับระบบชุมสายโทรศัพท์ของผู้ให้บริการโทรศัพท์ขนาดใหญ่พร้อมด้วยคุณลักษณะ
    เช่น รองรับการสื่อสารบนโครงข่าย IP (VoIP)
    มีระบบการทำงานทดแทนกันทันทีกรณีแผงวงจรหลักชำรุดเสียหาย (Redundant)
    การติดตั้งหรือถอดเปลี่ยนการ์ดสามารถทำได้โดยไม่ต้องปิดการทำงานของระบบ (Hot Swap)
    เพื่อไม่ให้การทำงานหยุดชะงัก และยังมีระบบ Broadband ADSL Card
    สำหรับให้บริการอินเตอร์เน็ตและโทรศัพท์ได้พร้อมกันเป็นรายแรกของประเทศไทย

5)  อุปกรณ์ควบคุมการประจุและแปลงกระแสไฟฟ้า (Battery Charger Controller
    Inverter: Inverter/Charger) คือ
    อุปกรณ์ที่บริษัทออกแบบขึ้นเพื่อใช้งานร่วมกับแผงเซลแสงอาทิตย์ (Photovoltaic Module)
    ทำหน้าที่แปลงกระแสไฟฟ้าที่ได้จากแผงเซลแสงอาทิตย์ มาเก็บไว้ในอุปกรณ์สำรองไฟ
    (Battery) และทำหน้าที่จ่ายไฟฟ้าที่อยู่ในอุปกรณ์สำรองไฟดังกล่าวได้ด้วย[]

6)  ตู้ชุมสายโทรศัพท์ DLC (Digital Loop Carrier) เป็นตู้ชุมสายโทรศัพท์ขนาดกลาง
    ที่บริษัทพัฒนาและผลิตขึ้นเป็นรายแรกของประเทศไทย
    ซึ่งจะใช้ในการติดตั้งทดแทนตู้ชุมสายโทรศัพท์ชนิดเดิม (Analog Loop Carrier: ALC)
    ของ บมจ.ทีโอที (“ทีโอที”) ที่กำลังจะหมดอายุการใช้งาน
    หรือติดตั้งใหม่เพื่อเพิ่มหมายเลขให้กับผู้ที่ประสงค์จะติดตั้ง โดยตู้ชุมสายโทรศัพท์ DLC
    หนึ่งเครื่องสามารถรองรับได้ไม่น้อยกว่า 200 เลขหมาย[]

7)  MSAN และ Mini MSAN อุปกรณ์ชุมสาย MSAN (Multi Service Access Node)
    เป็นอุปกรณ์ชุมสายที่ออกแบบมาเพื่อให้บริการเลขหมายโทรศัพท์พื้นฐาน, โทรศัพท์สาธารณะ,
    อินเตอร์เน็ตความเร็วสูงด้วย ADSL, วงจรสื่อสารความเร็วสูงผ่านสาย Optical Fiber
    (PON)
    สืบเนื่องจากการขยายตัวของผู้ใช้บริการอินเตอร์เน็ตมีแนวโน้มสูงขึ้นทุกปีจึงทำให้ผู้ให้บริการเกิดการลงทุนอุปกรณ์ชุมสายเพื่อแข่งขันกันขยายการให้บริการเป็นจำนวนมาก
    ชุมสาย MSAN เป็นอุปกรณ์ที่สามารถตอบสนองได้อย่างลงตัว
    เพื่อเพิ่มศักยภาพการให้บริการในกลุ่มเป้าหมายเล็กเช่นชุมชนขนาดย่อมบริษัทจึงได้ทำการวิจัยและพัฒนาอุปกรณ์ชุมสาย
    MSAN ขนาดเล็กที่สามารถติดตั้งบนเสาไฟฟ้าได้ คือ Mini MSAN
    เพื่อการให้บริการอินเตอร์เน็ตความเร็วสูงหรือระบบโทรศัพท์ในบริเวณที่มีผู้ใช้จำนวนไม่มากนัก
    หรือมีการติดตั้งแบบกระจายตัว ซึ่งถ้าเป็นการลงทุนติดตั้ง MSAN ที่มีจำนวน ports น้อย
    อาจทำให้เกิดค่าใช้จ่ายต้นทุนที่สูงไม่คุ้มค่าการลงทุน
    ด้วยเหตุผลดังกล่าวจึงสอดคล้องกับนโยบายการลงทุนของผู้ให้บริการอย่างยิ่ง[][]

8)  ระบบศูนย์ให้บริการข้อมูลทางโทรศัพท์ (Call Center) เป็นอุปกรณ์และระบบซอฟท์แวร์
    ที่บริษัทพัฒนาขึ้นเพื่อใช้ร่วมกับระบบตู้สาขาโทรศัพท์
    ทำหน้าที่เป็นศูนย์ข้อมูลสำหรับงานบริการลูกค้าของบริษัทที่ติดตั้งระบบ Call Center[][][]

9)  ระบบเรียกพยาบาลสำหรับใช้ในโรงพยาบาล (Nurse Call)
    เป็นอุปกรณ์และระบบเรียกพยาบาล ที่บริษัทพัฒนาและผลิตขึ้นเป็นรายแรกของประเทศไทย
    ทำหน้าที่ส่งสัญญาณเรียกซึ่งแสดงหมายเลขห้องพักของผู้ป่วยที่ติดต่อ
    แสดงสัญญาณไฟที่หน้าห้องผู้ป่วย และเจ้าหน้าที่พยาบาลสามารถสนทนากับผู้ป่วยผ่านอุปกรณ์ได้
    โดยในการเรียกแต่ละครั้งระบบจะบันทึกข้อมูลไว้ในหน่วยความจำซึ่งสามารถสั่งพิมพ์ออกมาตรวจสอบได้
    นอกจากนี้ ผู้ใช้ยังสามารถบริหารลำดับการเรียกตามลำดับของความเร่งด่วนของเหตุฉุกเฉิน

10) ตู้เติมเงินมือถือระบบอัตโนมัติ Mobile TOP-UP
    สามารถรับเงินสดได้ทั้งธนบัตรและเหรียญกับระบบมือถือทุกเครือข่าย
    รวมทั้งสามารถรับชำระค่าบริการต่างๆ ทั้งค่าน้ำ ค่าไฟฟ้า ค่าโทรศัพท์ ค่าบริการเกมออนไลน์
    เป็นต้น
    เป็นผลงานการค้นคว้าและวิจัยนวัตกรรมใหม่สำหรับธุรกิจตู้เติมเงินออนไลน์ผ่านการให้บริการภายใต้ระบบ
    Kiosk เพื่อรับคำสั่งจากลูกค้าแล้วประมวลผลและส่งข้อมูลกลับมาที่ Server
    ของบริษัทที่เชื่อมต่อกับ Server ของผู้ให้บริการต่าง ๆ เครือข่ายมือถือโดยตรง เช่น AIS,
    DTAC, TRUE, 1-2 Call, CAT CDMA และ Hutch[][]

    1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
        ภายใต้ตราสินค้าของลูกค้า

ธุรกิจผลิตและประกอบแผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ซึ่งถือเป็นอุตสาหกรรมขั้นปลาย (Down
Stream) ในอุตสาหกรรมอิเล็กทรอนิกส์ ดำเนินธุรกิจโดย บริษัท ฟอร์ท คอร์ปอเรชั่น จำกัด
(มหาชน) (บริษัท) โดยสายธุรกิจนี้แบ่งการผลิตได้เป็น 2 ประเภท คือ

1) การประกอบ (Consign Parts) คือ การผลิตแผงวงจรอิเล็กทรอนิกส์ให้กับลูกค้า
โดยทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งแผงวงจรที่บริษัทประกอบ ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม และแผงวงจรอิเล็กทรอนิกส์ อื่นๆ
เป็นต้น ทั้งนี้ บริษัทใช้วัตถุดิบที่ลูกค้าเป็นผู้จัดหาให้
โดยลูกค้าจะเป็นผู้ติดต่อกับผู้ผลิตหรือผู้จำหน่ายวัตถุดิบให้จัดส่งวัตถุดิบแก่บริษัท
และลูกค้าเป็นผู้รับผิดชอบในค่าวัตถุดิบเอง
ดังนั้นบริษัทจึงไม่มีความเสี่ยงในเรื่องการบริหารต้นทุนวัตถุดิบในสายการประกอบนี้

2) การเหมาผลิต (Turnkey) คือ การผลิตแผงวงจรอิเล็กทรอนิกส์
หรืออุปกรณ์อิเล็กทรอนิกส์ในลักษณะเหมา
ซึ่งทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
จนถึงการวางแผนประกอบแผงวงจร ซึ่งผลิตภัณฑ์ที่บริษัทเหมาผลิต ได้แก่ แผงวงจรเครื่องใช้ไฟฟ้า
แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม แผงวงจรอิเล็กทรอนิกส์
อุปกรณ์รับส่งข้อมูลผ่านดาวเทียมความเร็วสูง IPSTAR แผงวงจรมิเตอร์วัดไฟฟ้า
และอุปกรณ์รับส่งข้อมูลผ่านดาวเทียมติดยานพาหนะ เป็นต้น ทั้งนี้ บริษัทสามารถจัดหาวัตถุดิบได้เอง
โดยคัดเลือกวัตถุดิบที่มีคุณภาพตามที่ลูกค้าต้องการ ดำเนินการติดต่อสั่งซื้อวัตถุดิบ
ตลอดจนการที่บริษัทเป็นผู้รับผิดชอบในเรื่องการบริหารต้นทุนวัตถุดิบเอง

ทั้งนี้ แผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ที่บริษัทผลิตตามคำสั่งทั้งหมด ประกอบด้วย

[]

  1) แผงวงจรสำหรับเครื่องใช้ไฟฟ้า ได้แก่ แผงวงจรควบคุมอุณหภูมิในเครื่องปรับอากาศ (Air
  Controller) แผงวงจรวิทยุติดรถยนต์ และแผงวงจรเครื่องเล่น ดีวีดี
  แผงวงจรบัลลาดอิเล็กทรอนิกส์ และแผงวงจรควบคุมอุณหภูมิในตู้เย็น เป็นต้น

  []) แผงวงจรและอุปกรณ์คอมพิวเตอร์ ได้แก่ แผงวงจรคีย์บอร์ดคอมพิวเตอร์ชนิดธรรมดา
  และชนิดไร้สาย (Wireless Keyboard)
  รวมถึงการรับผลิตแผงวงจรชุดคีย์บอร์ดสำหรับคอมพิวเตอร์โน๊ตบุ๊ค เป็นต้น

  []

  3) แผงวงจรสำหรับอุปกรณ์โทรคมนาคม ได้แก่ แผงวงจรอิเล็กทรอนิกส์ในโทรศัพท์เคลื่อนที่
  เป็นต้น

  4) อุปกรณ์เครื่องวิทยุคมนาคม (COMPUTER BOX BUILD)
  เป็นอุปกรณ์สื่อสารรับส่งข้อมูลผ่านดาวเทียมความเร็วสูง (Broadband)
  สำหรับโครงการดาวเทียม IPSTAR ของ บมจ.ชินแซทเทลไลท์[]

5)  []มิเตอร์ไฟฟ้าระบบอิเล็กทรอนิกส์ (Electronic Watt-Hour Meter) ของบริษัท จีเนียส
    อิเลคทรอนิค มิเตอร์ จำกัด เป็นอุปกรณ์วัดค่ากระแสไฟฟ้าด้วยระบบอิเล็กทรอนิกส์
    สามารถวัดค่ากระแสไฟฟ้าได้อย่างเที่ยงตรง และป้องกันการลักลอบใช้ไฟฟ้าได้อย่างสมบูรณ์
    โดยผู้ใช้สามารถเลือกใช้งานได้ทั้งระบบเชื่อมสาย (Online) หรือ ระบบอ่านตัวเลข
    ซึ่งในอนาคตจะเป็นอุปกรณ์ที่ใช้ทดแทนมิเตอร์วัดไฟฟ้าระบบจานหมุนทั้งหมดที่ใช้อยู่ในปัจจุบัน

6)  []อุปกรณ์รับส่งข้อมูลผ่านดาวเทียมติดยานพาหนะ (Vehicle Tracking) ของบริษัท ฟอร์ท
    แทร็คกิ้ง ซีสเต็ม จำกัด
    เป็นอุปกรณ์อิเล็กทรอนิกส์สำหรับบันทึกการใช้งานยานพาหนะผ่านดาวเทียมด้วยระบบ GPS
    (Global Positioning System) ทำหน้าที่รายงานข้อมูลการใช้ยานพาหนะ เช่น
    พิกัดของยานพาหนะในเวลาต่างๆ หรือความเร็วในการใช้ยานพาหนะ เป็นต้น โดยผู้ใช้งาน
    สามารถตรวจสอบพฤติกรรมการใช้ยานพาหนะ
    เพื่อควบคุมและปรับปรุงประสิทธิภาพการใช้ยานพาหนะ

    1.  ธุรกิจพัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) ธุรกิจดังกล่าวมีลักษณะการดำเนินการเป็นโครงการตามสัญญาจ้างของลูกค้า
ทั้งนี้กิจการค้าร่วม FORTH CONSORTIUM ซึ่งประกอบด้วยบริษัท ฟอร์ท คอร์ปอเรชั่น จำกัด
(มหาชน) บริษัท ที ไอ เอส คอนซัลแตนส์ จำกัด และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.81
ล้านบาท คิดเป็นร้อยละ 69 ของมูลค่าโครงการ

2.  ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร

ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
โดย GTS เป็นผู้ผลิตอุปกรณ์และระบบสัญญาณไฟจราจรรายใหญ่ของประเทศไทย ซึ่งผลิตภัณฑ์ของ
GTS เป็นที่ยอมรับด้านคุณภาพจากหน่วยงานราชการต่างๆ โดยสายธุรกิจนี้มีผลิตภัณฑ์ที่เกี่ยวข้อง
ได้แก่

1)  โคมสัญญาณไฟจราจรชนิด LED (LED Traffic Light)
    เป็นโคมสัญญาณไฟจราจรที่ใช้หลอดไฟชนิด Light Emitting Diode: LED
    เป็นตัวกำเนิดแสงที่ให้แสงสว่าง มีความเข้มของแสงได้มาตรฐาน มีความคมชัดของสี
    ประหยัดพลังงาน และมีอายุการใช้งานได้นานกว่า แบบ Halogen (แบบเดิม) ประมาณ 5
    ปี[][]

2)  เครื่องนับเวลาถอยหลังสัญญาณไฟจราจร (Traffic Countdown Display)
    เป็นเครื่องแสดงเวลานับถอยหลังสัญญาณไฟจราจรเพื่อทำให้ผู้ขับขี่ยานพาหนะทราบเวลาก่อนที่จะเปลี่ยนสัญญาณไฟ

[]

3)  ตู้ควบคุมสัญญาณไฟจราจร (Traffic Signal Controller)
    เป็นเครื่องควบคุมสัญญาณไฟจราจรซึ่งมีหน้าที่ในการควบคุมการเปลี่ยนสัญญาณไฟจราจรตามท้องถนนและตามแยกต่างๆ
    ที่มีความทันสมัย ความทนทานและมีคุณภาพสูง
    พร้อมด้วยระบบป้องกันการผลิดพลาดอย่างครบครัน โดยเน้นที่การติดตั้งและใช้งานง่าย
    เป็นหลัก

4)  สัญญาณไฟคนเดินข้ามอัจฉริยะ เป็นเครื่องแสดงสัญญาณไฟเพื่ออำนวยความสะดวกแก่ผู้สัญจร
    ซึ่งเป็นสัญญาณไฟจราจรทางข้ามชนิดกดปุ่ม ประกอบด้วยโคมสัญญาณไฟจราจรชนิด LED
    สำหรับคนข้ามถนน อุปกรณ์นับเวลาคนข้าม และกล่องไฟรูปคนข้ามชนิด LED เป็นต้น[]

5)  []สัญญาณไฟสลับช่องทางจราจร
    เป็นเครื่องแสดงสัญญาณไฟให้ผู้ใช้รถใช้ถนนทราบถึงสถานะของช่องทางเดินรถในขณะนั้น
    ว่ายังสามารถใช้ช่องทางนั้นได้หรือไม่ โดยส่วนใหญ่จะติดตั้งบนสะพาน
    และบริเวณทางเข้าอุโมงค์ลอดทางแยกต่าง ๆ

6)  ระบบอุปกรณ์โครงข่ายควบคุมสัญญาณไฟจราจร (Automatic Traffic Control: ATC)
    เป็นโครงการที่ใช้ระบบคอมพิวเตอร์ควบคุมไฟจราจรได้ทั้งระบบ
    สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
    โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
    เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย

[]

7)  []คมสัญญาณไฟกระพริบพลังงานแสงอาทิตย์ ออกแบบมาเพื่อใช้งานในจุดที่ไฟฟ้ายังเข้าไม่ถึง
    หรือจุดที่ต้องการประหยัดพลังงาน โดยแผงโซล่าเซลล์ด้านบนจะทำหน้าที่รับพลังงานแสงอาทิตย์
    ในช่วงเวลากลางวันแล้วเปลี่ยนเป็นพลังงานไฟฟ้าเก็บไว้ในรูปแบบของแบตเตอรรี่
    ซึ่งจะเป็นแหล่งพลังงานสำหรับหลอดไฟในเวลากลางคืน
    สามารถนำมาใช้เป็นไฟให้ความสว่างเพื่อแบ่งช่องการจราจรสำหรับช่องจราจรปกติกับช่องจราจรพิเศษ
    นอกจากนี้ยังสามารถใช้ในการบอกเขตของไหล่ทาง ซึ่งแสงไฟกระพริบในเวลากลางคืน
    จะช่วยดึงความสนใจจากผู้ขับรถได้ดีขึ้น
    ช่วยลดปริมาณการเกิดอุบัติเหตุโดยเฉพาะในเวลากลางคืน

    1.  ธุรกิจผลิตและจำหน่ายป้ายอิเล็กทรอนิกส์และอื่น ๆ

ธุรกิจผลิตและจำหน่ายป้ายอิเล็กทรอนิกส์ ดำเนินธุรกิจโดย บริษัท จีเนียส ทราฟฟิค ซีสเต็ม จำกัด
(“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย GTS
เป็นผู้พัฒนาผลิตภัณฑ์ป้ายอิเล็กทรอนิกส์ขึ้นเป็นรายแรกของประเทศไทย
โดยสายธุรกิจนี้ประกอบด้วยผลิตภัณฑ์ 2 ประเภท ได้แก่

1)  จอแสดงภาพสีจริง (Full Color LED Screen) คือ
    จอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย ที่ใช้หลอดไฟชนิด
    Light Emitting Diode: LED แสดงสีแบบ Full Color ทำให้ได้ภาพที่มีสีสันสดใส
    ใช้นำเสนอภาพวีดีโอ กราฟฟิค[]

2)  []ป้ายแสดงข้อความหรือรูปภาพ (Moving Sign Board/ Variable Message Sign:
    VMS) คือ ป้ายแสดงข้อความหรือรูปภาพที่สามารถแสดงผลได้ 16 เฉดสี
    สามารถแสดงผลที่หลากหลาย เช่น ข้อความที่วิ่งจากซ้ายไปขวา หรือ
    ข้อความที่วิ่งจากด้านบนลงสู่ด้านล่าง เป็นต้น โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า

3)  []ัลลาสต์อิเล็กทรอนิกส์ Forth Empower HID Electronic Ballast
    เป็นผลิตภัณฑ์เพื่อการประหยัดพลังงานไฟฟ้า ใช้สำหรับหลอดปล่อยประจุความเข้มสูง (High
    Intensity Discharge: HID) ได้มากกว่า 25% โดยมีค่า Power Factor ถึง 0.98
    ช่วยยืดอายุการใช้งานของหลอดไฟให้ยาวนานขึ้น ด้วย เทคโนโลยี แบบ Soft Start
    ซึ่งมีคุณสมบัติในการลดการเกิดไฟกระชากในขณะจุดหลอด
    นอกจากนี้ยังทำงานที่อุณหภูมิต่ำกว่าบัลลาสต์แกนเหล็ก ประมาณ 10-30 %
    ทำให้ลดภาระการทำงานของเครื่องปรับอากาศภายในอาคาร

4)  []Forth LED Taillight ไฟท้ายรถยนต์แบบ LED ประหยัดพลังงานมากกว่าหลอดใส้ถึง
    200 เปอร์เซนต์ อุณหภูมิน้อยกว่า 40 – 60 องศา อายุการใช้งานที่ยาวนานกว่าถึง 90,000
    ช.ม รวมถึง LED ให้สีสันของแสงที่สวยงามกว่า และ ON เร็วกว่าหลอดใส้ 0.0565 วินาที

5)  []ไฟตกแต่งประดับชนิด LED ใช้สำหรับงานประดับตกแต่งอาคารหรือภูมิทัศน์
    มีหลากหลายสีและรูปแบบ สามารถออกแบบได้ตามความต้องการของลูกค้า

    1.  ธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ ดำเนินธุรกิจโดยบริษัท อีเลคทรอนิคส์ ซอร์ซ จำกัด (“ES”)
ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย ES เป็นตัวแทนจำหน่าย
(Distributor)
ชิ้นส่วนอิเล็กทรอนิกส์ให้กับเจ้าของตราสินค้าชั้นนำจำนวนมากทั้งในประเทศและต่างประเทศ เช่น
FUJITSU, ZARLINK, MICROCHIP, KEC, ELITE, Ischaffner, ETT, SILA, I_NEX
เป็นต้น นอกจากนี้ผู้ผลิตสินค้าเช่น FUJITSU, ZARLINK และ MICROCHIP ยังได้แต่งตั้งให้ ES
เป็นตัวแทนจำหน่ายอย่างเป็นทางการ (Distributor) ในประเทศไทยด้วย ทั้งนี้ สินค้าที่ ES
จำหน่ายส่วนใหญ่เป็นวัตถุดิบเพื่อการผลิตแผงวงจรอิเล็กทรอนิกส์
สำหรับชิ้นส่วนอิเล็กทรอนิกส์ที่จำหน่ายนั้นสามารถแบ่งออกเป็น 2 กลุ่มหลัก ได้แก่

1)  กลุ่มชิ้นส่วนอิเล็กทรอนิกส์ที่ผลิตจากสารกึ่งตัวนำ (Active device) เช่น ไดโอด (Diode)
    ไอซี (IC) และ ทรานซิสเตอร์ (Transistor) เป็นต้น

2)  กลุ่มชิ้นส่วนอิเล็กทรอนิกส์ที่ไม่ได้ผลิตจากสารกึ่งตัวนำ (Passive device) เช่น
    คอนเน็กเตอร์ (Connector) และตัวเก็บประจุไฟฟ้า (Capacitor) เป็นต้น

[]

1.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

โครงการติดตั้งป้ายจราจรอัจฉริยะ เป็นวิธีการนำเสนอข่าวสารการจราจรโดยตรงสู่ผู้ใช้รถใช้ถนน
ที่จะสามารถรับรู้ข้อมูลการจราจรในบริเวณนั้น ๆ ในเวลาที่เป็นปัจจุบัน
เพื่อให้ผู้ใช้รถใช้ถนนสามารถตัดสินใจเลือกเส้นทางในการเดินทางที่เหมาะสมของตน
หลีกเลี่ยงเส้นทางที่มีการจราจรคับคั่ง โดยที่ บริษัท ร่วมกับ GTS
ได้เข้าทำสัญญาในนามกิจการร่วมค้า Genius กับกรุงเทพมหานคร เมื่อวันที่ 26 พฤษภาคม 2548
ในการรับสิทธิติดตั้งป้ายจราจรอัจฉริยะ พร้อมการดูแลรักษา จำนวน 40 จุด
พร้อมศูนย์ควบคุมเครือข่าย ปัจจุบันกิจการร่วมค้า Genius ติดตั้งป้ายจราจรอัจฉริยะแล้วเสร็จ ทั้งนี้
กิจการร่วมค้า Genius ได้รับสิทธิการดูแลบำรุงรักษาและจัดหาผลประโยชน์ด้านโฆษณา
ข้อความและรูปภาพแก่สาธารณชนบนพื้นที่ป้ายจราจรอัจฉริยะ มีอายุสัญญาครั้งละ 3 ปี
และต่ออายุสัญญาได้อีก 2 ครั้ง เมื่อบริษัทปฏิบัติครบตามเงื่อนไขของสัญญา
โดยจะต้องชำระค่าใช้สิทธิรายเดือน และค่าตอบแทนรายปี รวมเป็นจำนวนเงินทั้งสิ้นปีละ 5
ล้านบาท ให้แก่กรุงเทพมหานคร ตามที่กำหนดตลอดอายุสัญญา

ในการนี้ กิจการร่วมค้า Genius
สามารถโฆษณาบนหน้าจอของป้ายจราจรอัจฉริยะได้เฉพาะภาพนิ่งไม่ใช้เสียง
พื้นที่ของหน้าจอโฆษณามีขนาดไม่เกินร้อยละ 30 ของพื้นที่หน้าจอแสดงผลทั้งหมด
โดยพื้นที่ในการโฆษณาจะแยกกันกับการแสดงข้อมูลการจราจรแบบแถบสีอย่างชัดเจน
โดยการโฆษณาทุกชิ้นจะต้องผ่านการอนุญาตจากทางกรุงเทพมหานคร
ไม่ขัดต่อความสงบเรียบร้อยหรือศีลธรรมอันดีงาม[][]

วงจรการจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

[]

2.  ธุรกิจบริการเติมเงินมือถือและเติมเงินออนไลน์ผ่านตู้เติมเงินอัตโนมัติ

  วงจรธุรกิจบริการเติมเงินมือถือและเติมเงินออนไลน์ผ่านตู้เติมเงินอัตโนมัติ

  4.2 สิทธิประโยชน์จากบัตรส่งเสริมการลงทุน

  สิทธิประโยชน์จากบัตรส่งเสริมการลงทุนโดยย่อมีดังนี้

+-----+------+-----------------------------+--------------------------+
| เจ้า | เลขท | ธุรกิจ/กำลังการผลิต             | สิทธิประโยชน์ที่ได้รับการส่งเสริม |
| ของ | ี่บัตรส |                             |                          |
| บัตร | ่งเสร |                             |                          |
| ส่งเ | ิมการ |                             |                          |
| สริม | ลงทุน |                             |                          |
|     | /    |                             |                          |
|     | วันที่  |                             |                          |
+=====+======+=============================+==========================+
| FO  | 3    | ได้รับการส่งเสริมการลงทุนในกิจการ | 1)                       |
| RTH | 010/ | ผลิต PCBA, PABX, TELEPHONE   | ได                       |
|     | ว./2 | SET                         | ้รับการยกเว้นอากรขาเข้าสำหรับ |
|     | 545/ | และชิ้นส่วนหรืออุปกรณ์ที่ใช้กับเค     | วัตถุดิบและวัสดุจำเป็นที่ต้องนำเข |
|     | 4    | รื่องใช้ไฟฟ้าและผลิตภัณฑ์อิเล็กทรอนิก | ้าจากต่างประเทศเพื่อใช้ในการผ |
|     | ก.ย  | ส์และผลิตภัณฑ์อิเล็กทรอนิกส์สำเร็จรูป | ลิตเพื่อการส่งออกเป็นระยะเวลา |
|     | 2545 | ประเภท 5.3                  | 1                        |
|     |      | กิจการผลิตชิ้น                  | ปีนับตั้งแต่วันที่ได้นำเข้าครั้งแรก  |
|     |      | ส่วนหรืออุปกรณ์ที่ใช้กับเครื่องใช้ไฟฟ้า |                          |
|     |      | ประเภท 5.4                  | 2)                       |
|     |      | กิจการผลิตผลิตภัณฑ์อิเล็กทรอนิกส์    | ได้รับยกเว้นอากรขาเข้าสำหรับข |
|     |      | และประเภท 5.5               | องที่ผู้ได้รับการส่งเสริมนำเข้ามา |
|     |      | กิจการผลิตช                   | เพื่อส่งกลับออกไปเป็นระยะเวลา |
|     |      | ิ้นส่วนหรืออุปกรณ์ที่ใช้กับอิเล็กทรอนิกส์ | 1 ปี นับแต่วันนำเข้าครั้งแรก    |
|     |      | ขนาดของกิจกรรมเป็นดังนี้         |                          |
|     |      |                             | 3)                       |
|     |      | 1) PCBA                     | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และข้อ 2 ออกไปตั้งแต่วันที่   |
|     |      | 6,000,000 ชิ้น (มีเวลาทำงาน 24 | 28 มีนาคม 2549 จนถึง 27    |
|     |      | ชั่วโมง/วัน: 300 วัน/ปี)         | มีนาคม 2550               |
|     |      |                             |                          |
|     |      | 2) PABX มีกำลังการผลิตปีละ      | 4)                       |
|     |      | 12,000 เครื่อง (มีเวลาทำงาน 8  | ขยายเวลาการได้รับสิทธิตามข้อ  |
|     |      | ชั่วโมง/วัน : 300 วัน/ปี)        | 1 และ ข้อ 2 ออกไป ตั้งแต่วันที่ |
|     |      |                             | 28 มีนาคม 2550 จนถึงวันที่ 27 |
|     |      | 3) TELEPHONE SET            | มีนาคม 2551               |
|     |      | มีกำลังการผลิตปีละประมาณ        |                          |
|     |      | 120,000 เครื่อง (มีเวลาทำงาน 8 | 5)                       |
|     |      | ชั่วโมง/วัน : 300 วัน/ปี)        | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      | 4) ชิ้นส่วน                    | 28 มีนาคม 2551 จนถึงวันที่ 27 |
|     |      | หรืออุปกรณ์ที่ใช้กับเคร            | มีนาคม 2552               |
|     |      | ื่องใช้ไฟฟ้าและผลิตภัณฑ์อิเล็กทรอนิกส์ |                          |
|     |      | และผลิตภัณฑ์อิเล็กทรอนิกส์สำเร็จรูป  |                          |
|     |      | เช่น COMPUTER BOX BUILD      |                          |
|     |      | มีกำลังการผลิตปีละประมาณ        |                          |
|     |      | 6,000,000 ชิ้น (มีเวลาทำงาน 24 |                          |
|     |      | ชั่วโมง/วัน: 300 วัน/ปี)         |                          |
+-----+------+-----------------------------+--------------------------+
| FO  | 204  | ได้รับการส่งเสริมการลงทุนในกิจการ | 1)                       |
| RTH | 0(4) | ผลิตผลิตภัณฑ์จากกา              | ได้รับอนุญาตให้นำคนต่างด้า     |
|     | /254 | รออกแบบทางอิเล็กทรอนิกส์ในลักษณะ | วซึ่งเป็นช่างฝีมือหรือผู้ชำนาญการ |
|     | 9/17 | PROTOTYPE DESIGN ประเภท 5.7 | คู่สมรสและบุคคลซึ่งอยู่ในอ      |
|     | ก.ค. | กิจการออกแบบทางอิเล็กทรอนิกส์    | ุปการะของบุคคลทั้งสองประเภทนี้ |
|     | 2549 | (เช่น ตู้ชุมสายโทรศัพท์ระบบ DLC   | เข้ามาในราชอาณาจักรได้      |
|     |      | และ ระบบ MSAN               | ตามมาตรา 25 และมาตรา 26  |
|     |      | และเ                        |                          |
|     |      | ครื่องเติมเงินสำหรับโทรศัพท์เคลื่อนที่ | 2)                       |
|     |      | Mobile Top-up เป็นต้น)        | ยกเ                      |
|     |      | ขนา                         | ว้นอากรขาเข้าสำหรับเครื่องจักร |
|     |      | ดของกิจกรรมมีกำลังการผลิตเป็นดังนี้ |                          |
|     |      |                             | 3)                       |
|     |      | 1) ตู้ชุมสายโทรศัพท์ระบบ DLC และ | ได้รับยกเ                  |
|     |      | ระบบ MSAN เป็นต้น ปีละประมาณ   | ว้นภาษีเงินได้นิติบุคคลสำหรับกำไ |
|     |      | 4,118,400 คู่สาย (เวลาทำงาน   | รสุทธิที่ได้จากการประกอบกิจการ |
|     |      | 24 ชั่วโมง / วัน : 300 วัน/ปี)   | ที่ได้รับการส่งเสริมมีกำหนดเวลา |
|     |      |                             | 8 ปี                      |
|     |      | 2)                          |                          |
|     |      | เ                           | ในกรณีที่ผู้ประ               |
|     |      | ครื่องเติมเงินสำหรับโทรศัพท์เคลื่อนที่ | กอบกิจการขาดทุนในระหว่างเวล |
|     |      | Mobile Top-up เป็นต้น         | าได้รับยกเว้นภาษีเงินได้นิติบุคคล |
|     |      | ปีละประมาณ 156,000 เครื่อง     | ผู้ได้รับการส่งเสริมจะได้รับอนุญ  |
|     |      | (เวลาทำงาน 24 ชั่วโมง / วัน :  | าตให้นำผลขาดทุนประจำปีที่เกิดข |
|     |      | 300 วัน/ปี)                   | ึ้นในระหว่างเวลานั้นไปหักออกจา |
|     |      |                             | กกำไรสุทธิที่เกิดขึ้นภายหลังระยะ |
|     |      |                             | เวลาได้รับยกเว้นภาษีเงินได้นิติบ |
|     |      |                             | ุคคลซึ่งมีกำหนดระยะเวลาไม่เกิน |
|     |      |                             | 5 ปี                      |
|     |      |                             | นับตั้งแต่วันที่พ้นกำหนดเวลานั้น   |
|     |      |                             | โดยจะเลือกหักจากกำไร       |
|     |      |                             | สุทธิของปีใดปีหนึ่งหรือหลายปีก็ได้ |
|     |      |                             |                          |
|     |      |                             | 4)                       |
|     |      |                             | ได้รับยก                   |
|     |      |                             | เว้นไม่ต้องนำเงินปันผลจากกิจกา |
|     |      |                             | รที่ได้รับการส่งเสริมซึ่งได้รับยกเ |
|     |      |                             | ว้นภาษีเงินได้นิติบุคคลตามมาตรา |
|     |      |                             | 31                       |
|     |      |                             | ไปรว                     |
|     |      |                             | มคำนวณเพื่อเสียภาษีเงินได้ตลอด |
|     |      |                             | ระยะเวลาที่ผู้ได้รับการส่งเสริมไ |
|     |      |                             | ด้รับยกเว้นภาษีเงินได้นิติบุคคลนั้น |
+-----+------+-----------------------------+--------------------------+
| GTS | 1150 | ได้รับการส่งเสริมการลงทุนในกิจการ |                          |
|     | (4)/ | ผลิตผลิตภัณฑ์จากกา              |                          |
|     | 2    | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (ระบบควบคุมสัญญ               |                          |
|     | 2548 | าณไฟจราจรเป็นพื้นที่ด้วยคอมพิวเตอร์ |                          |
|     |      | และเครื่องควบคุมสัญญาณไฟจราจร)  |                          |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 300 เครื่อง         |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
| GTS | 115  | ได้รับการส่งเสริมการลงทุนในกิจการ |                          |
|     | 1(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (เช่น Full Color LED Screen  |                          |
|     | 2548 | และ Variable Message Sign)  |                          |
|     |      | ขนาดขอ                      |                          |
|     |      | งกิจกรรมมีกำลังการผลิตปีละประมาณ |                          |
|     |      | 115 ชุด (เวลาทำงาน 12 ชั่วโมง  |                          |
|     |      | / วัน : 260 วัน/ปี)            |                          |
+-----+------+-----------------------------+--------------------------+

  4.3 กลยุทธ์การแข่งขันของบริษัท

จากการที่บริษัทดำเนินธุรกิจในด้านต่างๆ
ที่เกี่ยวข้องกับผลิตภัณฑ์ในอุตสาหกรรมอิเล็กทรอนิกส์มานานกว่า 20 ปี มีความพร้อมในด้านการตลาด
การวิจัย และการผลิต ที่ครบวงจร ตลอดจนการมีบริษัทย่อยและบริษัทร่วมที่ดำเนินธุรกิจส่งเสริมกัน
ทั้งนี้ ปัจจัยที่ทำให้บริษัทประสบความสำเร็จในการดำเนินธุรกิจ ประกอบด้วย

1.  การพัฒนาผลิตภัณฑ์อย่างต่อเนื่อง เพื่อเพิ่มความหลากหลายของผลิตภัณฑ์และสายธุรกิจ

จากประสบการณ์ในการทำธุรกิจมาเป็นเวลานาน
บริษัทตระหนักว่าการที่จะทำให้บริษัทสามารถดำเนินธุรกิจได้อย่างยั่งยืน
จะต้องเพิ่มผลิตภัณฑ์ใหม่ให้มีความหลากหลาย และทำให้ผลิตภัณฑ์มีความทันสมัยอยู่เสมอ ดังนั้น
บริษัทจึงได้ให้ความสำคัญกับงานวิจัยและพัฒนาผลิตภัณฑ์มาโดยตลอด
และจัดตั้งขึ้นเป็นฝ่ายงานซึ่งประกอบด้วยบุคลากรที่มีความเชี่ยวชาญในสายการผลิตผลิตภัณฑ์ที่เกี่ยวกับอิเล็กทรอนิกส์
ทำหน้าที่พัฒนาผลิตภัณฑ์ใหม่ของบริษัทเพื่อตอบสนองความต้องการของลูกค้า
ซึ่งที่ผ่านมาฝ่ายงานดังกล่าวมีผลงานการพัฒนาผลิตภัณฑ์เป็นผลิตภัณฑ์ใหม่ของบริษัทเกิดขึ้นอย่างต่อเนื่อง
และมีหลายผลิตภัณฑ์ที่บริษัทเป็นผู้พัฒนาขึ้นสำเร็จเป็นบริษัทแรกของประเทศไทย ได้แก่
ผลิตภัณฑ์ตู้ชุมสายโทรศัพท์ DLC อุปกรณ์และระบบเรียกพยาบาล (Nurse Call)
ผลิตภัณฑ์และระบบสัญญาณไฟจราจรที่ครบวงจร และจอแสดงภาพสีขนาดใหญ่ระบบ LED เป็นต้น
ซึ่งเป็นการเพิ่มผลิตภัณฑ์ใหม่ๆ
จะทำให้บริษัทมีฐานลูกค้าที่กว้างขึ้นและกระจายสัดส่วนรายได้ไปสู่ธุรกิจที่มีศักยภาพในการเติบโตในอนาคต
เช่น งานสัมปทานการจัดเก็บผลประโยชน์จากการโฆษณาบนป้ายจราจรอัจฉริยะ
ซึ่งเป็นการทำธุรกิจโฆษณารูปแบบใหม่ มีเครือข่ายที่สามารถโฆษณาได้พร้อมกันมากถึง 40
จุดทั่วกรุงเทพมหานคร ตั้งอยู่ในตำแหน่งที่จะมีผู้ขับขี่ยานพาหนะให้ความสนใจ
และจะเป็นช่องทางการโฆษณาประชาสัมพันธ์ที่ดี ของบริษัทที่ต้องการใช้โฆษณา ดังนั้น
ผลของการเพิ่มสายธุรกิจดังกล่าวข้างต้น จะทำให้บริษัทมีฐานลูกค้าหลากหลายขึ้น
และสามารถการลดความเสี่ยงในการดำเนินธุรกิจของบริษัทได้

  4.3.2 การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่

บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ ต่าง ๆ ของบริษัทด้วย

  4.3.3 การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า

บริษัท มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

  4.3.4 มุ่งเน้นการใช้เครื่องหมายการค้า FORTH เพื่อทำการตลาดให้ผลิตภัณฑ์ของบริษัท

จากการที่บริษัทดำเนินธุรกิจมานานกว่า 20 ปี มีผลิตภัณฑ์ต่างๆ ภายใต้เครื่องหมายการค้า FORTH
เป็นจำนวนมาก ดังนั้น
ในปัจจุบันผลิตภัณฑ์ของบริษัทจึงเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทสามารถทำการตลาดผลิตภัณฑ์ของบริษัทให้ผู้บริโภคยอมรับได้ง่ายขึ้น

4.  ภาวะอุตสาหกรรม สภาวะการแข่งขัน กลยุทธ์การแข่งขัน
    กลุ่มลูกค้าเป้าหมายและช่องทางการจำหน่ายของแต่ละผลิตภัณฑ์

    1.  โทรคมนาคมและธุรกิจผลิต จำหน่ายอุปกรณ์ โทรคมนาคมภายใต้เครื่องหมายการค้า
        “FORTH”

จากวิกฤตเศรษฐกิจโลกที่ผ่านมาในปี 2552
ได้ส่งผลกระทบต่ออุตสาหกรรมการผลิตอุปกรณ์โทรคมนาคมและชิ้นส่วนเนื่องจากโครงสร้างของอุตสาหกรรมเป็นการผลิตเพื่อการส่งออกโดยนำเข้าวัตถุดิบชิ้นส่วนต้นน้ำ
ปัจจัยการผลิต และ เทคโนโลยี นำมาผลิตเป็นชิ้นส่วนขั้นสุดท้ายเพื่อใช้ทั้งในและส่งออกต่างประเทศ
ซึ่งประเทศไทยต้องประสบปัญหาขาดดุลการค้าดังแสดงในตาราง

ตารางแสดงดุลการค้าในอุตสาหกรรมโทรคมนาคม (หน่วย: ล้านเหรียญสหรัฐ)

  -------------- -------------- -------------- -------------- --------------
                 2548           2549           2550           2551

  ส่งออก          1,360          1,453          1,261          1,675

  นำเข้า          3,204          3,394          2,200          2,404

  ดุลการค้า        -1,844         -1,941         -939           -729
  -------------- -------------- -------------- -------------- --------------

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์

จากตารางจะเห็นได้ว่าในปี 2551
การส่งออกอุตสาหกรรมโทรคมนาคมของประเทศไทยยังคงประสบปัญหาการขาดดุลการค้าอย่างต่อเนื่องโดยมีการนำเข้ามากกว่าการส่งออกถึงร้อยละ
43 แต่สัดส่วนที่ลดน้อยจาก 2-3 ปีที่ผ่านมา
อย่างไรก็ตามมีการคาดการณ์แนวโน้มการฟื้นตัวของเศรษฐกิจและการออกมาตรการกระตุ้นเศรษฐกิจของรัฐบาล
เพื่อพัฒนาอุตสาหกรรมโทรคมนาคมของประเทศไทยให้เจริญก้าวหน้าต่อไป
ปัจจุบันสำนักคณะกรรมการส่งเสริมการลงทุนได้ผลักดันให้มีการลงทุนด้านคมนาคมในประเทศไทย
โดยมีบริษัททั้งหมด 66 บริษัทได้รับการสนับสนุนในการลดหย่อนภาษี ซึ่งบริษัทฟอร์ท คอร์ปอเรชั่น
จำกัดมหาชน
เป็นหนึ่งในบริษัทของคนไทยที่ได้รับการส่งเสริมจากคณะกรรมการส่งเสริมการลงทุนให้ผลิตอุปกรณ์โทรคมนาคมและชิ้นส่วนบางชนิดที่สามารถแข่งขันกับบริษัทต่างชาติได้
การผลิตส่วนใหญ่เป็นการผลิตเพื่อทดแทนการนำเข้าจากต่างประเทศ ดังนั้นบริษัท ฟอร์ท
คอร์ปอเรชั่น จำกัด (มหาชน)
จึงมีบทบาทอย่างมากต่อการพลิกฟื้นและพัฒนาการของอุตสาหกรรมโทรคมนาคมและเศรษฐกิจของประเทศไทย
ในห่วงโซ่โทรคมนาคมที่ได้มีการศึกษาจากสถาบันวิจัยและพัฒนาอุตสาหกรรมโทรคมนาคม (TRIDI)
ทั้งหมด 7 ขั้นซึ่งประเทศไทยมีศักยภาพที่จะผลิตและพัฒนาได้ถึง 3 ขั้นดังแผนภาพต่อไปนี้

รูปภาพแสดงห่วงโซ่คุณค่าของอุตสาหกรรมโทรคมนาคม

[]

ที่มา: รายงาน
“ยุทธศาสตร์การพัฒนาอุตสาหกรรมโทรคมนาคมไทยที่ได้รับการส่งเสริมการลงทุนจาก BOI”

จากแผนภาพประเทศไทยจะมีจุดเด่นในการพัฒนาในด้าน Network Equipment ซึ่งประกอบด้วย
ส่วนของ Core Network เช่น Gateway, Optical Fiber เป็นต้น และ ส่วนของ Access
Network เช่น MSAN เป็นต้น สำหรับด้าน Application ประกอบด้วยเทคโนโลยีเช่น RFID,
Virtual Private Equipment, VoIP เป็นต้น และสุดท้ายขั้นของ Terminal Equipment
ที่จะประกอบด้วยอุปกรณ์รับเสียงและภาพสำหรับการสื่อสาร เช่น IP Phone, IP PBX เป็นต้น
ซึ่งบริษัทฟอร์ท คอร์ปอเรชั่น จำกัด (มหาชน)
ได้มีแผนกค้นคว้าและวิจัยตามห่วงโซ่ของอุตสาหกรรมโทรคมนาคมทั้ง 3 ห่วงขั้นต้น
จนได้รับรางวัลนวัตกรรมยอดเยี่ยมจากสถาบันวิจัยและพัฒนาอุตสาหกรรมโทรคมนาคม
(TRIDI)ประจำปี 2552 สำหรับสาขา Telecom Product ได้แก่ผลิตภัณฑ์ MSAN
และรางวัลชมเชยสาขา Telecom Application ได้แก่ Forth Telephony Integration
Solution
คาดว่าในอนาคตอุตสาหกรรมโทรคมนาคมของประเทศไทยจะมีนวัตกรรมที่ทัดเทียมและแข่งขันในเวทีโลกได้

โครงสร้างตลาดผู้ให้บริการโทรคมนาคม

-   โทรศัพท์ขั้นพื้นฐาน

จำนวนผู้ใช้บริการ ณ สิ้นไตรมาส 2 ปี 2552
มีจำนวนผู้ลงทะเบียนผ่านผู้ให้บริการโทรศัพท์ขั้นพื้นฐานในประเทศไทยพบว่ามีแนวโน้มทรงตัวตั้งแต่ปี
2548 ถึง ไตรมาส 2 ปี 2552
โดยมีการศึกษาสาเหตุการทรงตัวของบริการโทรศัพท์ประจำที่ว่าเนื่องมาจากมีผู้เล่นน้อยรายจากสภาพตลาดที่เป็น
Oligopoly ทำให้ไม่มีการแข่งขันที่แรงเหมือนกับธุรกิจอื่น เช่น รายการส่งเสริมการขาย โฆษณา
และ การแข่งขันด้านราคา อีกสาเหตุหนึ่งมากจากสินค้าทดแทนที่ให้ความสะดวกสบาย
และรูปแบบการสื่อสารที่หลากหลายกว่า ได้แก่ การให้บริการโทรศัพท์เคลื่อนที่

กราฟแสดงจำนวนผู้ใช้บริการโทรศัพท์ขั้นพื้นฐานระหว่างปี 2548 ถึงไตรมาส 2 ปี 2552

[]

ที่มา: สำนักพัฒนานโยบายและกฏกติกา

ช่วงไตรมาส 2 ปี 2552 พบว่ามีจำนวนผู้ลงทะเบียนโทรศัพท์ขั้นพื้นฐานจำนวน 7 ล้านกว่าราย
โดยจำแนกเป็นกรุงเทพฯและปริมณฑลมีจำนวน 3.5 ล้านเลขหมาย และภูมิภาคอีก 3.5
ล้านเลขหมายเช่นกัน ซึ่งจำนวนผู้ใช้เลขหมายลดลงจากปีที่แล้วร้อยละ 1.80 และยังลดลงร้อยละ
0.33 จากไตรมาสเดียวกันเมื่อปีก่อน
ซึ่งแสดงให้เห็นเด่นชัดว่าแนวโน้มของผู้ใช้บริการโทรศัพท์ขั้นพื้นฐานเริ่มคงที่และกำลังลดน้อยลงตามลำดับ

ส่วนแบ่งทางการตลาดบริการของโทรศัพท์ขั้นพื้นฐาน ณ สิ้นไตรมาส 2 ประจำปี 2552

[]

ที่มา: สำนักพัฒนานโยบายและกฏกติกา

บริการโทรศัพท์ขั้นพื้นฐานมีผู้ให้บริการทั้งสิ้น 5 ราย ได้แก่ บมจ. ทีโอที (TOT) บมจ. ทรู
คอร์ปอเรชั่น (TRUE) บมจ. ทีทีแอนด์ที (TT&T) บมจ. ทริปเปิลทีบรอดแบนด์ (TTBB) และ
บมจ. ทรูยูนิเวอร์แซล คอนเวอร์เจนซ์ (TUC) โดย TRUE และTT&T
เป็นผู้ให้บริการเอกชนรายเดิมที่เกิดขึ้นภายใต้ระบบสัญญาร่วมการงานแบบ
“สร้าง-โอน-ดำเนินการ” (Build to transfer and operate) กับ TOT สำหรับ TTBB
และ TUC
เป็นเพียงผู้ให้บริการที่เกิดจากการขยายขอบเขตการดำเนินธุรกิจของรายเก่าเพื่อให้สามารถให้บริการนอกรอบของสัญญาร่วมงานฯ
เท่านั้น ดังนั้นจึงมีเพียงแค่ 3 บริษัทที่ให้บริการโทรศัพท์ขั้นพื้นฐาน
โดยมีสภาพการแข่งขันการให้บริการจะพบว่าทั่วประเทศ TOT ยังคงมีครองอันดับเป็นที่ 1
โดยมีสัดส่วนถึงร้อยละ 56 รองลงมาคือ TRUE มีสัดส่วนร้อยละ 27 และ TT&T มีสัดส่วนร้อยละ
17 ในขณะที่กรุงเทพฯและปริมณฑล TRUE จะมีส่วนแบ่งการตลาดสูงสุดที่ร้อยละ 53.41
ลดลงจากไตรมาสก่อนเล็กน้อย และ TOT มีส่วนแบ่ง ร้อยละ 46.59 รองลงมาในขณะที่ภูมิภาค
TOT จะมีส่วนแบ่งการตลาดมากกว่า TT&T อยูที่ร้อยละ 66.28 และ ร้อยละ 33. 72 ตามลำดับ

ค่าดัชชี HHI (ดัชนีวัดระดับการแข่งขันในอุตสาหกรรม) ของตลาดบริการโทรศัพท์ประจำที่
ไตรมาสที่ 1 ปี2551 ถึง ไตรมาสที่ 2 ปี 2552

[]

ที่มา: สำนักพัฒนานโยบายและกฏกติกา

ดัชชี Herfindahl-Hirschman Index (HHI) ตั้งแต่ไตรมาส 1 ปี 2551 ถึง ไตรมาส 2 ปี
2552 จะมีค่าเฉลี่ยคงที่ประมาณ 4, 184 ซึ่งแสดงว่าการแข่งขันอยู่ระดับต่ำ
และมีแนวโน้วกระจุกตัวเพิ่มขึ้นเมื่อเทียบไตรมาสที่ผ่านมา
แสดงว่าไม่มีผู้นำตลาดที่ชัดเจนในอุตสาหกรรมการให้บริการโทรศัพท์ขั้นพื้นฐาน

สภาพตลาดผู้ให้บริการอินเตอร์เน็ตและเทคโนโลยี 3G ในประเทศไทย

คณะกรรมการกิจการโทรคมนาคมแห่งชาติ (กทช.)
ได้จัดตั้งให้มีการแข่งขันให้บริการอินเตอร์เน็ตและบริการอินเตอร์เน็ตเกตเวย์อย่างเสรีภายใต้การกำกับดูแลกิจการอย่างเป็นธรรมต่อผู้บริโภค
ปัจจุบันมีการใช้บริการความเร็วอินเตอร์เน็ตเพิ่มขึ้นโดยการขยายช่องสัญญาณ (Brandwidth)
รองรับการเจริญเติบโตของตลาดอินเตอร์เน็ตอย่างต่อเนื่อง ซึ่งมีการคาดการณ์จะโตขึ้นถึงร้อยละ
24 ในปี 2553

-   โทรศัพท์เคลื่อนที่

ในประเทศไทยมีผู้ให้บริการโทรศัพท์เคลื่อนที่ทั้งสิ้น 6 ราย ได้แก่ AIS, DTAC, True Move,
HUTCH, DPC และ Thai Mobile
ทั้งนี้ส่วนใหญ่เป็นผู้ให้บริการเอกชนรายเดิมที่เกิดขึ้นภายใต้ระบบสัญญาร่วมการงานแบบ
“สร้าง-โอน-ดำเนินการ” กับ TOT และ CAT
ซึ่งผู้รับสัมปทานจะมีสิทธิในการใช้ประโยชน์จากอุปกรณ์ดำเนินธุรกิจตามสัญญาสัมปทานตลอดอายุสัมปทานขณะที่โครงข่าย
เครื่องมือ/อุปกรณ์ระบบทั้งหมดให้เป็นกรรมสิทธิ์ของคู่สัญญา ซึ่งได้แก่ TOT และ CAT

ณ สิ้นไตรมาส 2 ปี 2552 มีจำนวนทั้งสิ้น 64.05 ล้านรายเพิ่มขึ้นร้อยละ 1.26
จากไตรมาสก่อนหน้าและเพิ่มขึ้นร้อยละ 11.39 จากไตรมาสเดียวกันของปีก่อน
แม้ว่าการให้บริการโทรศัพท์เคลื่อนที่ในประเทศไทยมีความก้าวหน้ามาตลอด
แต่แนวโน้มจำนวนผู้ใช้บริการเพิ่มขึ้นในอัตราที่ลดง
แสดงให้เห็นว่าตลาดการให้บริการโทรศัพท์เคลื่อนที่เริ่มอิ่มตัว
ซึ่งต้องอาศัยนวัตกรรมเทคโนโลยีโทรคมนาคม เพื่อช่วยพัฒนาช่องทางในการขยายธุรกิจทางด้านนี้

จำนวนผู้ใช้บริการและอัตราการขยายตัวของบริการโทรศัพท์เคลื่อนที่ ไตรมาส 1 ปี 2550 ถึง
ไตรมาส 2 ปี 2552

[]

ที่มา: สำนักพัฒนานโยบายและกฏกติกา

โครงสร้างรายได้การให้บริการมี 2 แบบ ได้แก่ การให้บริการ Voice และ Non- Voice พบว่า
ณ ไตรมาสที่ 2 ปี 2552 รายได้จากบริการ Voice มีแนวโน้มลดลง
ในขณะที่รายได้จากการให้บริการ Non-Voice
กลับมีแนวโน้มเพิ่มขึ้นโดยเฉพาะอย่างยิ่งการใช้งานอินเตอร์เนตผ่าน GPRS และ EDGE (Other
Data) โดยเพิ่มจากร้อยละ 58.7 จากไตรมาส 1 ปี 2552 มาอยู่ที่ ร้อยละ 61.7 ณ สิ้นไตรมาส
2 ปี 2552

สัดส่วนและแนวโน้มการใช้บริการ Voice และ Non Voice ระหว่างไตรมาส 1 ปี 2550 ถึง
ไตรมาส 2 ปี 2552

[]

สัดส่วนการใช้บริการเสริม Non-Voice ระหว่าง ไตรมาส 1 ปี 2550 ถึง ไตรมาส 2 ปี 2552

[]

ที่มา: สำนักพัฒนานโยบายและกฏกติกา

ตลาดบริการอินเตอร์เนตความเร็วสูงระหว่างปี 2550 ถึง 2556E

[]

ที่มา: IDC Thailand

มูลค่าตลาดค้าปลีกอินเตอร์เน็ตความเร็วสูง พบว่าในปี 2551 มีมูลค่าถึง 6,636 ล้านบาท
เพิ่มขึ้นร้อยละ 44 จากปี 2550 และมีการคาดการณ์ว่าจะในปี 2552 เป็นต้นไปจะโตเฉลี่ยร้อยละ
23 ต่อปี ในขณะที่ตลาดอินเตอร์เน็ตความเร็วต่ำมีจำนวนผู้ใช้งานลดลง
ซึ่งผู้บริโภคจะเปลี่ยนจากระบบ dial-up มาสู่ระบบ Broadband
และในอนาคตอันใกล้จะมีเริ่มมีเทคโนโลยี WiMAX และ 3G
เข้าสู่ตลาดเพื่อพัฒนาการให้บริการที่รวดเร็ว เฉพาะจุดมากขึ้น
ซึ่งจะทำให้มีการสร้างโครงสร้างพื้นฐานในการสื่อสัญญาณของ ADSL
และปรับปรุงเทคโนโลยีใยแก้วนำแสง (Fiber Optic) และขยายการให้บริการ IP-Based
Transit เพื่อสนองความต้องการผู้ใช้อินเตอร์เน็ตที่มีจำนวนมากเพิ่มขึ้นทุกปี

ส่วนแบ่งการตลาดอินเตอร์เน็ตความเร็วสูง ณ ไตรมาส 2 ปี 2552

[]

ที่มา: สำนักพัฒนานโยบายและกฏกติกา

การแข่งขันในตลาดผู้ให้บริการมีการแข่งขันในระดับสูง เนื่องจากมีผู้เล่นในตลาด ณ สิ้นไตรมาส 2
ปี 2552 มากกว่า 100 ราย เมื่อพิจารณาเฉพาะผู้ให้บริการอินเตอร์เน็ตแบบค้าปลีก บมจ ทีโอที
เป็นผู้เล่นสำคัญภายหลังจากที่มีการเปลี่ยนสถานะจากผู้ให้เช่าโครงข่ายประจำมาเป้นผู้ดำเนินการเอง
เพราะ TOT มีฐานผู้ลงทะเบียนหมายเลขโทรศัพท์ขั้นพื้นฐานมากที่สุดในประเทศไทย จึงทำให้ TOT
ครองส่วนแบ่งการตลาดสูงสุดในกลุ่มผู้ให้บริการอินเตอร์เน็ตความเร็วสูงในไตรมาส 2 ปี 2552
อยู่ที่ร้อยละ 38.16 รองลงมาคือ TRUE อยู่ที่ร้อยละ 31.08 และ TT&T SS อยู่ที่ร้อยละ 25.70

สำหรับสถานการณ์ของโครงข่าย 3G ในประเทศไทย ปัจจุบันคณะกรรมการกิจการโทรคมนาคม
(กทช.)
กำลังอยู่ในระหว่างการกำหนดเกณฑ์การให้ใบอนุญาตประกอบกิจการโทรศัพท์เคลื่อนที่ในระบบ 3G
ซึ่งเป็นบริการที่กำลังขยายจำนวนผู้ใช้บริการมากขึ้นอย่างต่อเนื่องในตลาดโลก
ความสามารถในการให้บริการเสริมทางด้านข้อมูลต่างๆ และความเร็วในการให้บริการที่เพิ่มขึ้นนั้น
ทำให้มีผู้ประกอบการหลายรายต้องการเข้าสู่ตลาดให้บริการโทรศัพท์เคลื่อนที่เพิ่มขึ้น
อย่างไรก็ตามมีผู้ให้บริการโทรศัพท์เคลื่อนที่บางราย เริ่มติดตั้งโครงข่าย 3G
ในบ้างจุดเพื่อทดสอบการให้บริการ ซึ่งผู้ให้บริการ 3 รายหลักได้แก่ บมจ. แอดวานซ์ อินโฟ
เซอร์วิส (AIS), บมจ ทรู คอร์ปอเรชั่น (TRUE) และ บมจ. ดีแทค (DTAC)
ได้เลือกใช้เทคโนโลยี HSPA (High Speed Packet Access) ซึ่งอยู่บนมาตรฐาน W-CDMA
บนคลื่นความถี่เดิม (In-band Migration) ทั้ง 900 เมกะเฮิรตซ์ (AIS) และ 850
เมกะเฮิรตซ์ (DTAC, TRUE)

*อย่างไรก็ตามในเดือนธันวาคม 2552 บมจ. ทีโอที (TOT) ได้เปิดให้บริการระบบ 3G
อย่างเป็นทางการโดยใช้เทคโนโลยีสื่อสารไร้สายเชื่อมต่อเครื่องมือสื่อสารกับโครงข่ายอินเทอร์เน็ตที่ผู้ใช้บริการสามารถติดต่อและใช้เทคโนโลยีมัลติมีเดียได้แม้กระทั้งในขณะอยู่บนยานพาหนะที่กำลังเคลื่อนที่
สำหรับการให้บริการในเฟสแรกจะมีจำนวนสถานีรวม 548 สถานี โดยคลอบคลุมพื้นที่ กรุงเทพฯและ
ปริมณฑล ลูกค้าสามารถเลือกใช้บริการทั้ง prepaid และ postpaid ซึ่งรูปแบบบริการจะมีทั้ง
Hi- Speed internet on mobile, Video Phone, SMS, MMS และ Ring Back Tone
คาดการณ์ว่า TOT จะเซ็นสัญญา MVNO (Mobile Virtue Network Operation) กับบริษัท 3
รายในเดือนธันวาคม 2552 และในต้นปี 2553 TOT
จะนำเสนอแผนธุรกิจของการให้บริการโทรศัพท์เคลื่อนที่ 3G ต่อไป
ซึ่งมีการคาดการณ์ว่าจะมีเม็ดเงินหมุนเวียนในบริการ 3G ไม่ต่ำกว่า 7 หมื่นล้านบาท
รวมทั้งตลาดอินเทอร์เน็ตความเร็วสูงของไทยยังมีแนวโน้มการเติบโตอย่างต่อเนื่อง
โดยมีการประมาณการว่าจะมีจำนวนผู้ใช้บริการบรอดแบนด์ไม่ต่ำกว่า 3
ล้านพอร์ทจากเดิมที่มีจำนวนประมาณ 2.4 ล้านพอร์ท ในปี 2552 หรือเพิ่มขึ้นไม่น้อยกว่าร้อยละ 25

โครงการอนาคตของ TOT จะมีการขยายธุรกิจโทรคมนาคม โดยในปี 2553
ได้ตั้งเป้าหมายในการสร้างรายได้จากการดำเนินงานในโดยเน้นไปยังบริการบรอดแบนด์และมัลติมิเดีย
เพื่มขึ้นจากปี 2552 ถึงร้อยละ  30 คิดเป็นประมาณ 300,000 พอร์ท ทั่วประเทศ
สำหรับบริการโทรศัพท์ 3G
ด้วยการมุ่งเน้นการดำเนินธุรกิจในรูปแบบการขายบริการแก่ผู้ประกอบการรายอื่นหรือเรียกว่า
Mobile Virtual Operator (MVNO)
พร้อมกับการเตรียมความพร้อมสำหรับการขยายโครงข่ายโทรศัพท์เคลื่อนที่ 3G
ให้ครอบคลุมทั่วประเทศ

สำหรับบริการ FTTH ทาง TOT
มีแผนจะขยายบริการให้ถึงบ้านผู้ใช้ให้บริการทั้งพื้นที่นครหลวงและภูมิภาค
โดยเน้นการทำการตลาดในพื้นที่เขตนิคมอุตสาหกรรมต่างๆ
เพิ่มเติมจากเดิมที่มีการให้บริการในแหล่งท่องเที่ยวสำคัญ เช่น ภูเก็ต หัวหิน โดย TOT คาดว่า
บริการ FTTH
จะสามารถเป็นบริการที่สร้างรายได้สำคัญในอนาคตเพิ่มเติมจากบริการอินเทอร์เน็ตความเร็วสูงด้วยเทคโนโลยี
ADSL นอกจากนั้น TOT จะนำ ICT Solutions เป็นการนำบริการสื่อสารข้อมูลที่ TOT
ให้บริการในปัจจุบันมาสร้างมูลค่าเพิ่ม
โดยผนวกบริการเทคโนโลยีสารสนเทศและการสื่อสารแบบครบวงจร
โดยการบริหารจัดการเครือข่ายสื่อสารข้อมูลเข้าด้วยกัน
เพื่อตอบสนองความต้องการของลูกค้าองค์กรที่มีความซับซ้อนมากขึ้น

  * ที่มา: Website of TOT.co.th

สภาวะการแข่งขันในอุตสาหกรรมโทรคมนาคมและธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

ภาวะการแข่งขันอุตสาหกรรมโทรคมนาคมส่งผลกระทบต่อเนื่องต่อธุรกิจผลิตและจำหน่ายอุปกรณ์โทรคมนาคม
ซึ่งจากสภาวะการแข่งขันที่รุนแรง ผู้ประกอบการจึงต่างส่งเสริมการขายในรูปแบบต่างๆ
ที่มีอัตราค่าบริการต่ำและน่าสนใจ โดยเฉพาะในธุรกิจโทรศัพท์มือถือและอินเตอร์เน็ตบรอดแบนด์
ซึ่งจะช่วยชดเชยการชะลอตัวของโทรศัพท์พื้นฐานได้ นอกจากนี้
ผู้ให้บริการในตลาดยังมีการปรับเปลี่ยนโครงข่ายโทรศัพท์พื้นฐานให้สามารถรองรับความต้องการในอนาคตได้
ทั้งอินเตอร์เน็ตความเร็วสูง การรับส่งข้อมูลโทรศัพท์พื้นฐานที่เชื่อมต่อได้อย่างรวดเร็ว
เพื่อรองรับความต้องการของลูกค้าธุรกิจ และองค์กร ให้ได้รับบริการที่ดีกว่าเมื่อเทียบโครงข่ายเดิม
ทั้งในด้านของประสิทธิภาพและความปลอดภัย
และยังสามารถเชื่อมต่อกับโครงข่ายโทรศัพท์เคลื่อนที่ทุกระบบทำให้ทำงานร่วมกันได้อย่างมีประสิทธิภาพ
อันจะเพิ่มความต้องการของผลิตภัณฑ์ชุมสายโทรศัพท์ และอุปกรณ์ Multi service access node
(MSAN) ซึ่งสามารถเชื่อมต่อ (Interface) ได้หลากหลายรูปแบบบนอุปกรณ์ MSAN ตัวเดียวกัน
หรือระหว่างอุปกรณ์ DSLAM ซึ่งเน้นเฉพาะการให้ บริการข้อมูลความ เร็วสูง (Broadband
Data) เข้ากับอุปกรณ์ DLC (Digital Line Controller) ที่เน้นการให้บริการประเภทเสียง
(Voice) เป็นหลัก รวมทั้งมีคุณสมบัติที่เป็น media gatewayด้วย

เนื่องจากอุตสาหกรรมโทรคมนาคมเป็นอุตสาหกรรมค่อนข้างใหม่สำหรับประเทศไทย 
ส่วนใหญ่ต้องใช้เทคโนโลยีในการผลิตสูง 
ที่ผ่านมาการผลิตในประเทศมักจะผลิตอุปกรณ์สื่อสารที่ใช้เทคโนโลยีไม่ซับซ้อน
หรือเป็นการนำเข้าชิ้นส่วนจากต่างประเทศ 
เพื่อประกอบในโรงงานที่เป็นฐานการผลิตในประเทศไทย ดังนั้น
ปัจจุบันอุปกรณ์โทรคมนาคมส่วนใหญ่ในประเทศไทยทั้งผลิตภัณฑ์ตู้สาขาโทรศัพท์ อุปกรณ์โทรศัพท์
และอุปกรณ MSAN จะเป็นการนำเข้าจากต่างประเทศ และมีการเรียกชื่อสินค้าแตกตางกัน เชน
MSAN, MSAP, MALC ซึ่งอาจจะมีรูปลักษณภายนอกของอุปกรณแตกตางกัน
แต่ลักษณะการใชงานแล้วใกลเคียงกัน จะแตกตางกันบางเพียงแค การดเชื่อมตอ
(interface card) หรือจํานวนพอร์ทต่อสลอท (port/slot) ไม่มีสิ่งที่ผลิตจากแรงงาน หรือ
การออกแบบ ของคนไทยมากนัก
แม้ว่าแนวคิดการผลิตอุปกรณ์โทรคมนาคมใช้เองนั้นจะมีกลุ่มผู้สนใจเริ่มต้นมานานและหน่วยงานภาครัฐเองก็ให้การสนับสนุน
แต่น้อยรายนักที่จะประสบความสำเร็จและเติบโตอย่างมีคุณภาพ
นอกจากนี้ยังมีสินค้านำเข้าบางส่วนที่ไม่ได้มาตรฐาน แม้จะราคาต่ำกว่า
เนื่องจากขณะนี้มีการลักลอบนำเข้าสินค้าที่ไม่ได้มาตรฐานมาจำหน่ายในราคาถูกเป็นจำนวนมาก
ดังนั้นหากเปรียบเทียบกับคู่แข่งขันภายในประเทศ
โดยการประมาณส่วนแบ่งทางการตลาดจากยอดรวมของจำนวนสายโทรศัพท์ของตู้สาขาโทรศัพท์ที่จำหน่ายเป็นหลัก
พบว่าผลิตภัณฑ์ของบริษัทเป็นตราสินค้าของคนไทยที่มีตำแหน่งทางการตลาดในระดับชั้นนำในการเป็นผู้ผลิตตู้สาขาโทรศัพท์
เมื่อเปรียบเทียบกับคู่แข่งขันจากต่างประเทศ
และเป็นผู้นำตลาดเมื่อเปรียบเทียบกับคู่แข่งในประเทศทั้งทางด้านคุณภาพสินค้าและราคาที่แข่งขันได้
จากการที่บริษัทเป็นผู้ผลิตและจำหน่ายอุปกรณ์โทรคมนาคม มาตั้งแต่ปี 2532 รวมเวลาเกือบ 20
ปีทั้งภายใต้ตราสินค้าของ ลูกค้าและภายใต้ตรา Forth ขณะที่คู่แข่งรายใหญ่อื่น ๆ
เป็นผลิตภัณฑ์จากประเทศญี่ปุ่น ฯลฯ ไม่มีสินค้าของคนไทย จึงถือว่า Forth เป็นผู้วิจัย
พัฒนาและผลิตตู้ชุมสายโทรศัพท์รายแรกและรายเดียวของไทยที่ได้รับประมูลจากทีโอทีเพื่อให้บริการทั่วประเทศ
ส่งผลให้ลูกค้ากลุ่มอื่นยอมรับด้วย เพราะปัญหาและอุปสรรคสำคัญในการดำเนินธุรกิจนี้
คือความเชื่อมั่นที่จะทำให้ผู้ให้บริการยอมรับอุปกรณ์โทรคมนาคมของคนไทย
ซึ่งการอยู่ในตลาดเป็นเวลายาวนาน
ได้สร้างความเชื่อถือและมั่นใจให้ลูกค้ายอมรับอย่างกว้างขวางเมื่อเทียบกับคู่แข่งขันในประเทศรายอื่น
เช่น Issac, Integrate, Phonik เป็นต้น

ผลิตภัณฑ์หลักที่เป็นจุดเด่น ได้แก่ ตู้ชุมสายโทรศัพท์ DLC และ MSAN ที่บริษัทได้พัฒนาผลิตภัณฑ์ร่วมกับ
บมจ.ทีโอที จนเป็นผลสำเร็จเป็นรายแรกของประเทศไทย
เพื่อใช้ในการติดตั้งทดแทนตู้ชุมสายโทรศัพท์ชนิด Analog Loop Carrier (ALC)
ที่กำลังจะหมดอายุการใช้งาน หรือติดตั้งเพื่อเพิ่มหมายเลขใหม่
โดยบริษัทมีคู่แข่งขันจากต่างประเทศได้แก่ จีน (Huawei Technologies, ZTE Corporation)
และ สวีเดน (Ericsson) และจากความสำเร็จของชุมสาย MSAN ที่ได้พัฒนาขึ้น
ปัจจุบันยังมีความต้องการ MSAN ขนาดเล็กที่ติดตั้งบนเสาไฟฟ้าเพื่อการให้บริการ Broadband
internet หรือระบบโทรศัพท์ในบริเวณที่มีผู้ใช้จำนวนไม่มากนัก หรือมีการติดตั้งแบบกระจายตัว
ซึ่งถ้าเป็นการลงทุนติดตั้ง MSAN ที่มีจำนวนพอร์ตไม่มากอาจจะไม่คุ้มค่าในการลงทุนติดตั้ง
บริษัทจึงได้พัฒนา Mini-MSAN ซึ่งมีจำนวน พอรต์น้อยกว่าและมีขนาดเล็กกว่า
แต่มีความทนทานและระยะเวลาการใช้งานเทียบเท่า MSAN ซึ่งอุปกรณ์ Mini-MSAN
นี้จะช่วยให้ผู้ให้บริการสามารถขยายความต้องการใช้ Broadband
อินเตอร์เนตได้อย่างรวดเร็วและทันความต้องการของลูกค้า

สำหรับผลิตภัณฑ์ระบบศูนย์ให้บริการข้อมูลทางโทรศัพท์ (Call Center)
คู่แข่งเป็นผู้ผลิตจากประเทศเกาหลี และสหรัฐอเมริกา และในส่วนผลิตภัณฑ์ระบบเรียกพยาบาล
(Nurse Call) นับแต่อดีต โรงพยาบาล และสถานพยาบาล
ทั้งภาครัฐและเอกชนส่วนใหญ่จะสั่งซื้อจากผู้ผลิตในประเทศญี่ปุ่น เช่น AIPHONE
ซึ่งบริษัทได้เล็งเห็นโอกาสและพัฒนาเพื่อผลิตระบบ Nurse Call ขึ้นเป็นรายแรกในประเทศไทย
โดยสามารถติดตั้งเพื่อใช้งานทดแทนผลิตภัณฑ์ของคู่แข่งได้ทันที
และยังออกแบบการใช้งานให้ได้ตรงกับตามความต้องการ
สะดวกในการใช้และมีราคาที่แข่งขันกับผลิตภัณฑ์ของผู้ผลิตจากต่างประเทศได้ อย่างไรก็ดี
ปัจจุบันอุปกรณ์ Call Center และ Nurse Call
ได้ถูกออกแบบและพัฒนาจากผู้ผลิตภายในประเทศเพิ่มขึ้น แต่ส่วนใหญ่เป็นส่วนของซอร์ฟแวร์เท่านั้น
ในขณะที่บริษัทสามารถผลิตและจำหน่ายครบวงจรทั้งซอร์ฟแวร์และฮาร์ดแวร์
บริษัทจึงยังคงส่วนแบ่งตลาดไว้ได้ตามเดิม

กลุ่มลูกค้าเป้าหมายในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

กลุ่มลูกค้าเป้าหมายส่วนใหญ่เป็นลูกค้าปลายทาง (End User)
ซึ่งมีความต้องการหลากหลายแตกต่างกันไปตามลักษณะผลิตภัณฑ์ โดยมีรายละเอียด ดังนี้

1)  ตู้สาขาโทรศัพท์ และระบบศูนย์ให้บริการข้อมูลทางโทรศัพท์ (Call Center)
    มีกลุ่มลูกค้าเป้าหมายเป็นบริษัทเอกชน และจำหน่ายให้กับหน่วยงานราชการในลักษณะโครงการ
    ซึ่งในปี 2552 ที่ผ่านมาบริษัทได้จำหน่ายผลิตภัณฑ์ให้กับ สำนักงานตำรวจแห่งชาติ

2)  ตู้ชุมสายโทรศัพท์และอินเตอร์เน็ตความเร็วสูง มีกลุ่มลูกค้าเป้าหมายเป็นผู้ให้บริการสัญญาณ
    (Operator) ในตลาด เช่น บริษัท ทีโอที จำกัด (มหาชน)

3)  ตู้ชุมสายโทรศัพท์ DLC มีกลุ่มลูกค้าเป้าหมาย เป็นผู้ให้บริการสัญญาณ (Operator)
    ในตลาดได้แก่ บริษัท ทรู คอร์ปอเรชั่น จำกัด (มหาชน), บริษัท ทีโอที จำกัด (มหาชน)
    หรือ TOT และ บริษัท ทีทีแอนด์ที จำกัด (มหาชน) และกลุ่มลูกค้าอื่นที่สนใจ เช่น
    โครงการบ้านเอื้ออาทร หมู่บ้าน คอนโดมิเนียม หรือชุมชนต่างๆ ทั้งในกรุงเทพมหานคร
    และต่างจังหวัด

4)  ระบบเรียกพยาบาล (Nurse Call) มีกลุ่มลูกค้าเป้าหมาย คือ โรงพยาบาล
    และสถานพยาบาล ของรัฐบาล และเอกชนทั่วประเทศ ที่ต้องการติดตั้งใหม่
    หรือใช้ทดแทนระบบเรียกพยาบาลเดิม ซึ่งที่ผ่านมาบริษัทได้จำหน่ายผลิตภัณฑ์ให้กับ
    โรงพยาบาลวิชัยยุทธ และโรงพยาบาลกรุงเทพ เป็นต้น

กลยุทธ์การแข่งขันในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า “FORTH”

การพัฒนาผลิตภัณฑ์รูปแบบใหม่ และมีผลิตภัณฑ์ที่หลากหลาย

จากการที่บริษัทพัฒนาผลิตภัณฑ์ในรูปแบบใหม่อย่างต่อเนื่อง ทำให้มีผลิตภัณฑ์ที่หลากหลาย เช่น
ผลิตภัณฑ์ตู้สาขาโทรศัพท์ อุปกรณ์ชุมสายโทรศัพท์และอินเตอร์เน็ตความเร็วสูง (MSAN)
ผลิตภัณฑ์ตู้ชุมสายโทรศัพท์ DLC ระบบศูนย์ให้บริการข้อมูลทางโทรศัพท์ (Call Center)
อุปกรณ์และระบบเรียกพยาบาล (Nurse Call) เป็นต้น
ซึ่งจะทำให้บริษัทสามารถตอบสนองความต้องการของลูกค้า และสร้างฐานลูกค้าได้มากขึ้น

มีตราสินค้า FORTH ที่มีชื่อเสียงมานาน

บริษัทดำเนินธุรกิจมานานกว่า 20 ปี ในการผลิตและจำหน่าย อุปกรณ์อิเล็กทรอนิกส์
ผลิตภัณฑ์อุปกรณ์โทรคมนาคม และอุปกรณ์อิเล็กทรอนิกส์ภายใต้เครื่องหมายการค้า FORTH
มาจนถึงปัจจุบัน ผลิตภัณฑ์ของบริษัทเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทการนำเสนอผลิตภัณฑ์ใหม่ของบริษัทภายใต้ชื่อ FORTH
เป็นที่ยอมรับของผู้บริโภคผ่านการอ้างอิงมาตรฐานจากการผ่านงานประมูลของหน่วยงานราชการ

ผลิตภัณฑ์ที่มีคุณภาพและทันสมัยด้วยราคาที่แข่งขันได้

บริษัทสามารถวิจัยและพัฒนาให้เป็นที่ยอมรับ ไม่เพียงแต่ด้านคุณภาพของผลิตภัณฑ์
ซึ่งมีการปรับเปลี่ยนให้เข้ากับยุคสมัย เช่น
จากแนวโน้มการเติบโตของโครงการโทรศัพท์พื้นฐานจะลดลงอย่างต่อเนื่องในขณะที่การใช้เครือข่ายอินเทอร์เน็ตความเร็วสูงและอินเทอร์เน็ตไร้สายมีการขยายตัวมากขึ้น
ทำให้ธุรกิจบรอดแบนด์ยังมีโอกาสเติบโตท่ามกลางเศรษฐกิจโลกซบเซา
บริษัทจึงเน้นปรับทิศทางเชื่อมโยงธุรกิจหลักที่เป็นโครงข่ายโทรศัพท์พื้นฐานเข้ากับธุรกิจบรอดแบนด์มากขึ้น
เป็นโอกาสของบริษัทในการจำหน่ายอุปกรณ์สำหรับเชื่อมต่ออินเทอร์เน็ตความเร็วสูง เป็นต้น
ส่วนด้านราคาที่สามารถแข่งขันกับผลิตภัณฑ์ของคู่แข่งขันจากต่างประเทศได้นั้น
เนื่องจากบริษัทมีความได้เปรียบด้านต้นทุนการผลิตที่ต่ำกว่าผลิตภัณฑ์นำเข้าจากต่างประเทศ
เนื่องจากวัตถุดิบที่ใช้ส่วนใหญ่เป็นการสั่งซื้อภายในประเทศ

มีบริการหลังการขายที่ทั่วถึง

บริษัทให้ความสำคัญกับบริการหลังการขายมาโดยตลอด ทั้งด้านอะไหล่ และบริการรับซ่อม
โดยผ่านฝ่ายบริการลูกค้า หรือผ่านตัวแทนจำหน่ายที่ตั้งอยู่ทั่วประเทศ
นอกจากนี้ยังเป็นผู้ให้คำแนะนำในการใช้ผลิตภัณฑ์
ซึ่งจะเป็นการสร้างความเชื่อมั่นกับลูกค้าในการใช้ผลิตภัณฑ์ของบริษัทอีกด้วย

การจำหน่ายและช่องทางการจัดจำหน่ายของธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

การจัดจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
ของบริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์จำนวน 6
คนโดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ซึ่งมีจำนวนมากกว่า 150 รายทั่วประเทศ
โดยเป็นผู้มีความรู้พื้นฐานในเรื่องของอิเล็กทรอนิกส์ ความสามารถบริการหลังการขาย
และความสามารถทำการตลาดให้กับบริษัทได้ เป็นต้น

1.  ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
    ภายใต้ตราสินค้าของลูกค้า

อุตสาหกรรมอิเล็กทรอนิกส์ยังคงมีความสำคัญต่ออุตสาหกรรมการผลิตในภาพรวมที่ต้องใช้ชิ้นส่วนอิเล็กทรอนิกส์เป็นส่วนประกอบในการผลิตสินค้าสำเร็จรูปต่าง
ๆ เช่น คอมพิวเตอร์ฮาร์ดดิส , เครื่องใช้ไฟฟ้า เป็นต้น
โดยอุตสาหกรรมอิเล็กทรอนิกส์ประกอบด้วยโครงสร้าง 3 ส่วน ได้แก่

1. อุตสาหกรรมต้นน้ำ (Upstream Industry)
เป็นอุตสาหกรรมขั้นพื้นฐานสำหรับการผลิตสินค้าอิเล็กทรอนิกส์ เช่น Wafer Fabrication,
PCB's Design, IC's Design เป็นต้น
ปัจจุบันประเทศไทยได้มีการผลิตอุตสาหกรรมต้นน้ำบางประเภท

2. อุตสาหกรรมกลางน้ำ (Midstream Industry) คืออุตสาหกรรมที่ผลิตชิ้นส่วน
และส่วนประกอบของสินค้าอิเล็กทรอนิกส์ เช่น IC, PCB (Print Circuit Board),
Capacitor เป็นต้น ซึ่งในประเทศไทยได้มีการลงทุนในอุตสาหกรรมประเภทนี้สูงมาก
ไม่ว่าจะเป็นการลงทุนโดยตรงจากต่างประเทศ การร่วมลงทุน และบริษัทในประเทศเอง

3. อุตสาหกรรมปลายน้ำ (Downstream Industry) การประกอบแผงวงจรไฟฟ้า (Printed
Circuit Board Assembling) ให้เป็นการผลิตขั้นสุดท้ายของสินค้าอิเล็กทรอนิกส์ เช่น
คอมพิวเตอร์ โทรศัพท์มือถือ และโทรทัศน์ เป็นต้น
ซึ่งประเทศไทยสามารถผลิตสินค้าขั้นสุดท้ายเหล่านี้ได้
อย่างไรก็ตามการใช้ชิ้นส่วนภายในประเทศของอุตสาหกรรมขั้นปลายน้ำนี้ค่อนข้างน้อย

มูลค่าเพิ่มและชนิดของอุตสาหกรรมอิเล็กทรอนิกส์

ที่มา: กระทรวงวิทยาศาสตร์ เทคโนโลยี และสิ่งแวดล้อม และกระทรวงอุตสาหกรรม 2543

อุตสาหกรรมแผงวงจรไฟฟ้า และส่วนประกอบ เป็นอุตสาหกรรมที่ผลิตเพื่อการส่งออก ในช่วง 10
ปีที่ผ่านมา ซึ่งการผลิตทั้งหมดเป็นการผลิตเพื่อการส่งออกโดยที่มียอดจำหน่ายภายในประเทศน้อยมาก
อย่างไรก็ตามมีการผลิตแผงวงจรไฟฟ้าในประเทศไทยเป็นการผลิตในขั้นตอนการประกอบชิ้นงาน
(assembly) และทดสอบ (Testing) เท่านั้น
ซึ่งเป็นการรับจ้างผลิตหรือประกอบชิ้นส่วนตามแบบหรือสเปกงานตามความต้องการของผู้รับช่วงการผลิตแผงวงจรไฟฟ้าสำเร็จรูป
(subcontractor)

ในช่วงปี 2549 ถึงปี 2550 มูลค่าการส่งออกแผงวงจรไฟฟ้า (Printed Circuit Board)
อย่างมากจากความต้องการที่สูงของสินค้าประเภทคอมพิวเตอร์ เครื่องใช้ภายในบ้าน
และเครื่องมือสื่อสาร ทำให้อุตสาหกรรมอิเล็กทรอนิกส์มีการเจริญเติบโตที่รวดเร็ว
อย่างไรก็ตามในปี 2551 ถึงปี 2552 ปริมาณการส่งออกมีการปรับตัวลดลงอย่างมาก
เนื่องจากวิฤตเศรษฐกิจโลก ส่งผลให้ตลาดมีกำลังซื้อน้อยลดลง

มูลค่าการส่งออกแผงวงจรไฟฟ้าระหว่างปี 2549-2552 (พันล้านเหรียญสหรัฐฯ)

[]

ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์
โดยได้รับความร่วมมือจากกรมศุลกากร

จากกราฟจะเห็นได้ว่า การส่งออกแผงวงจรไฟฟ้ามีการเติบโตมาจนถึงปี 2550 โดยเพื่มจากปี
2549 ถึงร้อยละ 19 ก่อนที่จะปริมาณการส่งออกจะลดลงในช่วงปี 2551 และ 2552 ถึงร้อยละ 13
และ 10 ตามลำดับ ซึ่งมีสาเหตุมาจากคำสั่งซื้อที่น้อยลง
ตามระดับการบริโภคของโลกที่ปรับตัวน้อยลงตามเวลา
นอกจากนี้ยังมีการแข่งขันการผลิตเพื่อการส่งออกจากประเทศ จีน เวียดนาม และ ไต้หวัน
แม้จะเน้นกลุ่มลูกค้าต่างกันตรงที่คุณภาพของสินค้าที่ด้อยกว่า แต่ส่งผลการได้เปรียบทางด้านราคา
สำหรับแนวโน้มการส่งออกแผงวงจรไฟฟ้าในปี 2553
จะได้รับผลมาจากการความต้องการสินค้าอิเล็กทรอนิกส์ที่คาดว่าจะฟื้นตัวจากการขยายตัวอย่างต่อเนื่องของการใช้เน็ตบุ๊กและการเติบโตของอุปสงค์ต่อสินค้าที่ใช้เพื่อเก็บข้อมูล
ซึ่งปัจจุบันมีการนำไปใช้ในผลิตภัณฑ์หลากหลายประเภททั้งอุปกรณ์อิเล็กทรอนิกส์สำหรับผู้บริโภค เช่น
MP3 กล้องดิจิตอล โทรศัพท์เคลื่อนที่ และเครื่องใช้ไฟฟ้าภายในบ้าน เช่น โทรทัศน์
เครื่องเล่น/บันทึกดีวีดี เป็นต้น
โดยคาดว่ากลุ่มเครื่องคอมพิวเตอร์และส่วนประกอบอาจขยายตัวได้ในช่วงร้อยละ 2-5
ขณะที่กลุ่มแผงวงจรไฟฟ้าอาจขยายตัวได้ในช่วงร้อยละ 5-10 สำหรับตลาดที่คาดว่าจะฟื้นตัวได้ก่อน
ได้แก่ จีน กลุ่มประเทศแถบเอเชีย และตะวันออกกลาง
ซึ่งมีแนวโน้มการเติบโตทางเศรษฐกิจค่อนข้างดีกว่าในภูมิภาคอื่นๆ

ศูนย์วิจัยกสิกรไทยคาดว่าการส่งออกของอุตสาหกรรมเครื่องใช้ไฟฟ้าและอิเล็กทรอนิกส์ไทย ปี 2553
อาจเติบโตได้ในช่วงร้อยละ 5.4 ถึงร้อยละ 10.4 คิดเป็นมูลค่า 44,542-46,656
ล้านดอลลาร์สหรัฐฯ ดีขึ้นจากปีก่อนที่คาดว่าจะหดตัวร้อยละ 14 หลังวิกฤติเศรษฐกิจโลกเริ่มคลี่คลาย
และอีกส่วนหนึ่งเนื่องจากผลของฐานของปีก่อนที่อยู่ในระดับต่ำ
โดยกลุ่มชิ้นส่วนอิเล็กทรอนิกส์มีแนวโน้มขยายตัวร้อยละ 5 ถึงร้อยละ 10 และคาดว่าสินค้าสำคัญ คือ
คอมพิวเตอร์และอุปกรณ์ (ส่วนใหญ่เป็นฮาร์ดดิสก์ไดร์ฟ) จะขยายตัวในช่วงร้อยละ 7-12
ตามแนวโน้มตลาดโลกโดยได้รับแรงสนับสนุนจากการฟื้นตัวของสินค้าไอที (คอมพิวเตอร์
โทรศัพท์เคลื่อนที่ ฯลฯ) และอุตสาหกรรมยานยนต์ ขณะที่แผงวงจรไฟฟ้าอาจหดตัวร้อยละ 3
ถึงขยายตัวร้อยละ 5 ด้านการส่งออกเครื่องใช้ไฟฟ้า
ได้รับผลดีจากการเข้ามาของทุนจากต่างประเทศ
และการขยายการลงทุนของบริษัทข้ามชาติขนาดใหญ่หลายแห่งทั้งญี่ปุ่นและเกาหลีใต้ในช่วงก่อนหน้า
เพื่อให้ไทยในการเป็นฐานหลักในการผลิตและกระจายสินค้าเครื่องใช้ไฟฟ้าในภูมิภาคอาเซียน
ทำให้คาดว่าในปี 2553 การส่งออกเครื่องใช้ไฟฟ้าอาจขยายตัวได้ในช่วงร้อยละ 6-11

ปัจจัยที่จะมีผลกระทบต่ออุตสาหกรรมอิเล็กทรอนิกส์ในปี 2553

1.  การเปิดเสรีการค้า (FTA) ตั้งแต่วันที่ 1 มกราคม 2553
    ไทยจะต้องลดภาษีสินค้าปกติภายใต้ข้อตกลงเขตการค้าเสรีอาเซียน
    และเขตการค้าเสรีอาเซียน-จีน
    ซึ่งจะมีผลให้สินค้าประเภทผลิตภัณฑ์อิเล็กทรอนิกส์และส่วนประกอบเครื่องใช้ไฟฟ้าหลายสินค้าได้รับการยกเว้นภาษีนำเข้า
    ซึ่งผู้ประกอบการบางกลุ่มอาจได้รับประโยชน์จากการใช้ชิ้นส่วนหรือวัตถุดิบนำเข้าในต้นทุนที่ถูกลง
    และการขยายตลาดส่งออกในภูมิภาค ทำให้การผลิตมีประสิทธิภาพมากขึ้น แต่ในอีกด้าน
    ผู้ผลิตชิ้นส่วนกลุ่มที่จะได้รับผลกระทบจากสินค้านำเข้าก็ต้องปรับตัวรับมือกับการแข่งขันที่เพิ่มขึ้นเช่นเดียวกัน

2.  กฎระเบียบทางการค้า การใช้มาตรการที่มิใช่ภาษีในประเทศคู่ค้าที่เข้มข้นขึ้น
    ทั้งในรูปแบบของมาตรฐานสินค้า กฎระเบียบที่เกี่ยวกับความปลอดภัยของผู้บริโภค
    สุขอนามัยและสิ่งแวดล้อม เช่น ในประเทศจีน ซึ่งแม้ว่าไทยจะมีข้อตกลงการเปิดเสรีด้วย
    แต่การส่งออกสินค้ายังต้องเผชิญกับมาตรฐานสินค้าและกฎระเบียบอื่นๆ ที่มีอยู่ในประเทศ
    ซึ่งอาจเป็นอุปสรรคต่อการส่งออกและเป็นภาระต้นทุนที่เพิ่มขึ้น หรือในกลุ่มสหภาพยุโรป
    ซึ่งมีการบังคับใช้มาตรฐาน REACH, WEE, RoHS เป็นต้น

3.  เทรนด์สีเขียว หลายๆ ประเทศได้บรรจุไว้ในมาตรการเพื่อกระตุ้นเศรษฐกิจ เช่น
    ญี่ปุ่นซึ่งขยายระยะเวลาการให้เงินอุดหนุนสินค้าเครื่องใช้ไฟฟ้าในกลุ่มนี้หรือสหรัฐฯ
    และประเทศในยุโรปซึ่งมีนโยบายส่งเสริมพลังงานทางเลือก (พลังงานแสงอาทิตย์ พลังงานลม
    ฯลฯ) และล่าสุด
    สหภาพยุโรปได้ออกข้อกำหนดเกี่ยวกับฉลากพลังงานเพื่อสนับสนุนธุรกิจที่ทำการผลิตหรืออกแบบผลิตภัณฑ์เพื่อสิ่งแวดล้อม
    ซึ่งการใช้นโยบายส่งเสริมสินค้าที่เป็นมิตรต่อสิ่งแวดล้อม
    จะเป็นโอกาสสำหรับเครื่องใช้ไฟฟ้าประหยัดพลังงาน สินค้า Eco-design
    ผลิตภัณฑ์อิเล็กทรอนิกส์ที่เป็นส่วนประกอบสินค้ากลุ่มนี้และที่เกี่ยวข้องกับอุตสาหกรรมพลังงานทางเลือกเป็นต้น

4.  การเติบโตของจีน ในปี 2553
    การส่งออกเครื่องใช้ไฟฟ้าและอิเล็กทรอนิกส์จากจีนมีส่วนแบ่งตลาดในตลาดโลกขยายตัวอย่างรวดเร็ว
    โดยสินค้าจากประเทศจีนมีความได้เปรียบด้านต้นทุนและมีหลายระดับคุณภาพและราคาตั้งแต่เครื่องใช้ไฟฟ้าที่มีแบรนด์และผลิตภัณฑ์อิเล็กทรอนิกส์ไฮเทคไปจนถึงชิ้นส่วนอุปกรณ์อิเล็กทรอนิกส์ทั่วไป
    โดยสินค้าบางกลุ่มของจีนสามารถแข่งขันกับสินค้าจากต่างประเทศได้
    เมื่อประกอบกับภาวะเศรษฐกิจที่ยังคงซบเซาทำให้ผู้บริโภคและผู้ประกอบการในต่างประเทศที่ใช้ชิ้นส่วนอิเล็กทรอนิกส์เป็นส่วนประกอบ
    อาจหันไปนำเข้าจากจีนเพิ่มมากขึ้นเพื่อลดค่าใช้จ่าย ซึ่งจุดนี้อาจกระทบต่อการส่งออกของไทย
    อย่างไรก็ตามในอีกด้านหนึ่ง
    ผู้ประกอบการที่เป็นส่วนหนึ่งในสายการผลิตของจีนจะได้รับประโยชน์
    กลยุทธ์ของธุรกิจส่งออกที่อยู่ในไทยในการรับมือจึงอาจกล่าวได้กว้างๆ เป็น 2 แนวทาง คือ
    การเป็นพันธมิตรทางธุรกิจร่วมมือเพื่อโตไปกับจีน
    และ/หรือการพัฒนาผลิตภัณฑ์ของตนให้มีความแตกต่าง เป็นต้น

5.  การแข่งขันดึงดูดการลงทุนจากต่างประเทศ
    เนื่องจากโครงสร้างของอุตสาหกรรมมีลักษณะเป็นเครือข่ายการผลิตโลก
    ดังนั้นการเข้ามาลงทุนของบริษัทข้ามชาติจึงเป็นปัจจัยสำคัญที่จะมีผลต่อแนวโน้มการส่งออกของไทยในอนาคต
    ซึ่งก็หมายความว่าภาครัฐและหน่วยงานที่เกี่ยวข้องควรมียุทธศาสตร์ที่ชัดเจนในการส่งเสริมการลงทุนจากต่างประเทศและการพัฒนาธุรกิจที่อยู่ในประเทศในอุตสาหกรรมนี้
    เพื่อรักษาความได้เปรียบให้ไทยคงเป็นศูนย์กลางในการผลิตและกระจายสินค้าของภูมิภาค
    ขณะที่ธนาคารแห่งประเทศไทยมีบทบาทที่จะช่วยดูแลค่าเงินบาทให้มีเสถียรภาพและอยู่ในระดับที่แข่งขันได้

ภาวะการแข่งขันของธุรกิจผลิตและประกอบแผงวงจรอิเล็กทรอนิกส์ภายใต้ตราสินค้าของลูกค้า

อุตสาหกรรมการผลิตแผงวงจรอิเล็กทรอนิกส์ (Printed circuit)
ในประเทศไทยมีผู้ผลิตน้อยราย ส่วนใหญ่จะเป็นลักษณะร่วมทุนกับต่างประเทศ (Joint  Venture)
ในรูปของบริษัทข้ามชาติ (Muti – National) บริษัทในเครือ
(Subsidiary) และผู้รับช่วงการผลิต ( Subcontracting) ทั้งนี้ลูกค้าส่วนใหญ่ 
คือลูกค้าต่างชาติ หรือเป็นการทำสัญญารับเหมาช่วง (Subcontract)
ของกระบวนการผลิตในบางขั้นตอน
ซึ่งโดยโครงสร้างเป็นอุตสาหกรรมที่เน้นใช้เทคโนโลยีค่อนข้างมาก
และยังต้องพึ่งพาวัตถุดิบนำเข้าในอัตราที่ค่อนข้างสูง โดยเฉพาะการผลิต PCB
ซึ่งต้องใช้เทคโนโลยีสูง
ต้องทำการปรับปรุงเครื่องจักรให้ทันสมัยอยู่ตลอดเวลาทำให้ต้องใช้เงินทุนจำนวนมากเพื่อให้ผลิตภัณฑ์มีประสิทธิภาพและคุณภาพสูงขึ้น
ผู้ประกอบการจึงต้องพัฒนาเทคโนโลยีของกระบวนการผลิตให้มีคุณภาพสอดคล้องตามมาตรฐานที่ลูกค้าต้องการอย่างต่อเนื่อง
ซึ่งประเทศไทยก็นับเป็นแหล่งรับจ้างผลิตประกอบชิ้นส่วนอิเล็กทรอนิกส์ที่สำคัญของโลก
สำหรับคู่แข่งขันในตลาดภายในประเทศประกอบด้วยผู้ประกอบการรายใหญ่ 2-3 ราย เช่น
บมจ.ทีมพรีซิชั่น (Team) และ บมจ.เอสวีไอ (SVI) เป็นต้น อย่างไรก็ตาม
โดยปกติผู้ประกอบการแต่ละรายจะมีฐานลูกค้าเดิมอยู่
ซึ่งในการคัดเลือกผู้ผลิตสำหรับลูกค้าในแต่ละรายนั้น ลูกค้าต้องใช้เวลาในการคัดเลือก
และต้องผ่านขั้นตอนต่างๆ
จนเมื่อลูกค้าจะยอมรับคุณภาพและไว้วางใจให้ผู้ประกอบการได้มีรายชื่อเป็นผู้ผลิตของลูกค้าแล้ว
จะเป็นการทำธุรกิจในระยะยาวโดยได้รับคำสั่งซื้อสม่ำเสมอ
และมักจะไม่เปลี่ยนไปสั่งผู้ผลิตอื่นโดยไม่จำเป็น
เนื่องจากจะทำให้ลูกค้ามีค่าใช้จ่ายจากการเปลี่ยนผู้ผลิต (Switching Cost)
ซึ่งก่อให้เกิดต้นทุนการผลิตที่สูงขึ้น และลูกค้าอาจมีการสั่งซื้อ/สั่งผลิตจากผู้ผลิตหลายราย
เพื่อลดความเสี่ยงจากการไม่ได้รับสินค้าตามกำหนด
คู่แข่งขันในประเทศจึงไม่ถือเป็นคู่แข่งขันทางตรง

อย่างไรก็ตาม ในแง่การแข่งขันในตลาดโลกนับว่ามีการแข่งขันที่ค่อนข้างรุนแรง
โดยเฉพาะการแข่งขันจากประเทศจีนซึ่งมีความได้เปรียบด้านต้นทุนการผลิต
และยังเป็นผู้ผลิตสินค้าให้กับบริษัทต่าง ๆ ในประเทศสหรัฐอเมริกา ประเทศในกลุ่มสหภาพยุโรป
และประเทศญี่ปุ่น ซึ่งแม้ว่าความกดดันทางด้านราคาซึ่งเกิดจากผู้ผลิต PCB
ในจีนที่ทำให้มีการผลิตสินค้าราคาถูกเข้าสู่ตลาดเพิ่มมากขึ้นและส่งผลให้เกิดการเปรียบเทียบราคาทางอ้อม
แต่ผลิตภัณฑ์แผ่นพิมพ์วงจรอิเล็กทรอนิกส์ที่ผลิตในประเทศจีนไม่ใช่คู่แข่งโดยตรงของบริษัท
เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะเทคโนโลยีในการผลิตที่ใช้เป็นแบบ
Mass Production ซึ่งเน้นการผลิตในปริมาณมากและมีต้นทุนต่ำ
แต่มีมาตรฐานคุณภาพสินค้าที่ต่ำกว่าเมื่อเทียบกับประเทศไทย ซึ่งบริษัทนับว่าเป็นผู้ผลิต PCB
ที่ใช้เทคโนโลยีสูงซึ่งหากสามารถควบคุมต้นทุนการผลิตได้ดีจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา
นอกจากนี้ ต้นทุนการผลิตของประเทศจีนก็มีแนวโน้มสูงขึ้น
ประเทศไทยจึงยังมีความได้เปรียบในการผลิตแผงวงจรเครื่องใช้ไฟฟ้าและอิเล็กทรอนิกส์เมื่อเทียบกับคู่แข่งในอาเซียนอื่น
ๆ นอกจากนี้ การขยายตัวของบริษัทรับจ้างประกอบแผงวงจรอิเล็กทรอนิกส์ (Contracted
electronic manufacturing : CEM)
ทำให้ประเทศไทยซึ่งนับเป็นตลาดหลักของการรับจ้างประกอบแผงวงจรอิเล็กทรอนิกส์ที่สำคัญมีโอกาสเติบโตในอนาคต

กลยุทธ์การแข่งขันของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่
บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ต่าง ๆ ของบริษัทด้วย

ความพร้อมทางเทคโนโลยีในการปรับเปลี่ยนสายการผลิตเพื่อรองรับผลิตภัณฑ์รูปแบบใหม่
นอกจากบริษัทจะเป็นผู้ผลิตผลิตภัณฑ์ที่มีคุณภาพและมีมาตรฐาน
ซึ่งเป็นปัจจัยพื้นฐานของในการคัดเลือกผู้ผลิตและประกอบแผงวงจรอุปกรณ์โทรคมนาคม
และอิเล็กทรอนิกส์แล้ว
บริษัทยังใช้กลยุทธ์การปรับเปลี่ยนสายการผลิตเพื่อรองรับผลิตภัณฑ์รูปแบบใหม่สำหรับทั้งภายใต้ตราสินค้าของลูกค้าตราสินค้าของบริษัท
เพื่อให้สามารถใช้งานเครื่องจักรในการผลิตได้อย่างมีประสิทธิภาพ

มีกำลังการผลิตที่เพียงพอที่รองรับความต้องการสั่งซื้อเป็นจำนวนมาก
บริษัทมีการลงทุนอย่างสม่ำเสมอเพื่อนำเทคโนโลยีระดับสูงมาใช้ในกระบวนการผลิต
ทั้งนี้เพื่อให้มีกำลังการผลิตที่เพิ่มขึ้น
และมีความสามารถในการผลิตก้าวทันตามเทคโนโลยีของผลิตภัณฑ์ที่เปลี่ยนแปลง
และสามารถรักษาโอกาสในการแข่งขันได้

มีราคาที่สามารถแข่งขันได้ บริษัทให้ความสำคัญในการแข่งขันด้านราคา
โดยพยายามที่จะรักษาระดับต้นทุนการผลิตให้สามารถแข่งขันได้
โดยทำข้อตกลงกับเจ้าของเทคโนโลยีการผลิตรายหนึ่ง ให้บริษัทสามารถสั่งซื้อวัตถุดิบผ่านได้
เพื่อให้ได้ประโยชน์จากการประหยัดต่อขนาด (Economy of Scale)
ประกอบกับการควบคุมต้นทุนการผลิตในส่วนต่าง ๆ ให้อยู่ในระดับที่บริษัทสามารถแข่งขันด้านราคาได้

การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า บริษัท
มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

กลุ่มลูกค้าเป้าหมายของธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

บริษัทจะมุ่งเน้นกลุ่มลูกค้าเป้าหมายเป็นกลุ่มผู้ผลิตสินค้าต้นแบบ (Original Electronics
Manufacturing: OEM)
ซึ่งเป็นเจ้าของตราสินค้าจากต่างประเทศที่มีฐานการผลิตสินค้าในประเทศไทย
โดยในปัจจุบันบริษัทมีลูกค้าอยู่ในหมวดอุตสาหกรรมต่างๆ
ทั้งในอุตสาหกรรมโทรคมนาคมและชิ้นส่วนอิเล็กทรอนิกส์ ได้แก่ ผู้ผลิตเครื่องปรับอากาศ (บริษัท
ไดกิ้น อินดัสตรี้ (ประเทศไทย) จำกัด และ บริษัท โตชิบา แคเรียร์ (ประเทศไทย) จำกัด)
ผู้ผลิตฮาร์ดดิส (บริษัท เวสเทิร์น ดิจิตอล (ประเทศไทย) จำกัด) นอกจากนี้
บริษัทยังมีนโยบายที่จะขยายฐานลูกค้าที่เป็นผู้จำหน่ายอุปกรณ์อิเล็กทรอนิกส์ ต่าง ๆ
ที่ให้บริษัทเป็นผู้ผลิตสินค้าในลักษณะรับเหมาผลิต (Turnkey) มากขึ้น เช่น
อุปกรณ์สื่อสารรับส่งข้อมูลผ่านดาวเทียมความเร็วสูง (Broadband) สำหรับโครงการดาวเทียม
IPSTAR ของ บมจ.ชินแซทเทลไลท์ ผู้จำหน่ายอุปกรณ์รับส่งข้อมูลผ่านดาวเทียมติดยานพาหนะ
(Vehicle Tracking) และผู้จำหน่ายมิเตอร์ไฟฟ้าระบบอิเล็กทรอนิกส์ (Electronic
Watt-Hour Meter) เป็นต้น

การจำหน่ายและช่องทางการจำหน่ายของธุรกิจผลิตและประกอบแผงวงจรอุปกรณ์โทรคมนาคม
และอิเล็กทรอนิกส์ ภายใต้ตราสินค้าของลูกค้า

ปัจจุบัน บริษัทจัดจำหน่ายทั้งทางตรงและผ่านนายหน้าตัวแทนในสัดส่วน 91:9
บริษัทจะเน้นการจำหน่ายทางตรงเป็นหลัก
เนื่องจากบริษัทต้องการนำเสนอประสบการณ์ในการรับงานของบริษัท เทคโนโลยีการผลิต
กระบวนการผลิต วิธีการเก็บวัตถุดิบ ประสบการณ์ของทีมงาน และผู้บริหาร
เพื่อทำให้ลูกค้าไว้วางใจให้บริษัทผลิตสินค้า ดังนั้น
ลูกค้าจะมีการเข้ามาเยี่ยมชมหรือตรวจสอบโรงงานก่อนมีการตกลงให้บริษัทผลิตสินค้าให้
และลูกค้าบางรายอาจจะมีการส่งทีมงานฝ่ายเทคนิคเข้าทำงานร่วมกับฝ่ายผลิตของบริษัทเพื่อร่วมวางแผนด้วย
โดยที่กระบวนการผลิตสินค้าประกอบด้วย การออกแบบกระบวนการผลิต
และวิเคราะห์ต้นทุนในการผลิตเพื่อทำข้อเสนอให้กับลูกค้า การผลิตสินค้าตัวอย่าง (Pilot Run)
จนถึงการเริ่มดำเนินการผลิตและส่งมอบสินค้าตามคำสั่งซื้อของลูกค้า นอกจากนี้
บริษัทยังใช้ช่องทางการหาลูกค้าใหม่ โดยการประชาสัมพันธ์ผ่านเวปไซต์ของบริษัท คือ
www.forth.co.th การแนะนำและชักชวนจากกลุ่มลูกค้าปัจจุบันของบริษัท
และจากการแนะนำโดยผู้บริหารของบริษัท เป็นต้น

2.  ธุรกิจผลิตและติดตั้งระบบสัญญาณไฟจราจร

ธุรกิจการติดตั้งระบบสัญญาณไฟจราจรในประเทศไทยนับตั้งแต่อดีต
เป็นการนำเข้าผลิตภัณฑ์สัญญาณไฟจราจรจากต่างประเทศเพื่อใช้ในด้านระบบจราจรและโคมสัญญาณไฟจราจร
หรือเป็นผู้รับเหมาโครงการภายในประเทศและสั่งซื้อวัตถุดิบจากต่างประเทศเป็นหลัก
ซึ่งในอดีตนิยมใช้หลอดไฟแบบ Halogen
แต่ในปัจจุบันระบบสัญญาณไฟจราจรที่เป็นเทคโนโลยีล่าสุดและได้รับความนิยมอย่างมาก ได้แก่
ไดโอดเรืองแสง (Light Emitting Diode - LED)
ซึ่งเกิดจากความก้าวหนาของเทคโนโลยีเซมิคอนดักเตอร ทําใหเทคโนโลยีของ LED
กาวหนาอยางรวดเร็วตามไปดวย จึงไดมีการนํา LED มาใชประโยชนแพรหลายมากขึ้น
เชน สัญญาณจราจร ไฟทายรถยนต ปายสัญญาณตางๆ ไฟฉาย ไฟให้สัญญาณของประภาคาร
จอภาพยนตรขนาดใหญ ยิ่งไปกวานั้น หนาจอ LCD
ของโทรศัพทมือถือที่ใชกันทั่วไปเกือบทั้งหมดจะใหแสงสวางดวย LED
ในขณะเดียวกันรัฐบาลประเทศตางๆ ไดสงเสริมการใชประโยชนจาก LED
เพื่อลดการใช้พลังงาน เปนตนวา กระทรวงเศรษฐกิจของไตหวันได้ประกาศการลงทุน 2,100
ลานเหรียญไตหวันในเดือนเมษายน 2550 วา
เพื่อจะเปลี่ยนไฟสัญญาณจราจรทั่วประเทศมาเปนการใช LED ทั้งหมดภายใน3
ปยิ่งไปกวานั้นในอนาคตจะเปลี่ยนไฟที่ใหแสงสวางแกถนนมาเปนLED เชนเดียวกัน

จากการนําไปประยุกตใชอยางแพรหลาย ทําใหปจจุบันตลาด LED
แบบที่มีแสงสวางสูงไดเติบโตอยางรวดเร็วจาก 122 ลานเหรียญสหรัฐฯ ในป 2538
เปนมากกว่า 170 ลานเหรียญสหรัฐฯ ในป 2551
และคาดวาในอนาคตเติบโตขึ้นในอัตตราสูงถึงปละ 25% โดยสัดสวนมากกวาครึ่งหนึ่ง คือ 52%
นําไปใชในการใหแสงสวางแกจออุปกรณอิเล็กทรอนิกสแบบเคลื่อนที่ เชน
จอโทรศัพทมือถือ จอของกลองดิจิตอล ฯลฯ รองลงมา คือ ใชในปายและจอภาพขนาดใหญ
14% ใชในรถยนต 14% จุดเด่นของหลอด LED
คือสามารถตอบสนองความต้องการของผู้บริโภคได้ดีกว่าหลอดประเภทอื่น ทั้งความ
สามารถในการปรับเปลี่ยนสีแสงต่างๆได้หลากหลาย และยังสามารถพัฒนาเทคโนโลยีไปสู่การเป็น
LED สปริง หรือ เทคโนโลยีแสงสว่างที่สามารถดัดแปลงส่วนโค้งส่วนเว้าเพื่อการตกแต่งห้อง
เฟอร์นิเจอร์ และมุมต่างๆ ของอาคาร รวมถึงช่วยในการประหยัดพลังงานมากกว่า นอกจากนี้ LED
ยังถูกพัฒนาให้มีความสว่างที่เพิ่มมากขึ้น ส่งผลให้สามารถให้แสงสว่างในระยะทางที่ไกลขึ้น

ในด้านการนำ LED มาใช้กับระบบสัญญาณไฟจราจรนั้น
ทางหน่วยงานของกรุงเทพมหานครได้ให้ความสนใจที่จะจัดซื้ออุปกรณ์ดังกล่าวเพื่อใช้ในงานต่าง ๆ
อาทิเช่น ไฟส่องสว่างทางข้าม, กล่องไฟรูปคนข้ามระบบปุ่มกด, LED
สัญญาณไฟกระพริบและโคมไฟจราจร เป็นต้น หลังจากผลทดลองใช้หลอดสัญญาณไฟจราจรชนิด LED
เป็นที่น่าพอใจเนื่องจากประสิทธิภาพในการให้แสงสว่างที่ชัดเจน ตลอดอายุการใช้งานกว่า 10 ปี
และยังประหยัดพลังงานไฟฟ้ากว่า 70% สามารถแสดงผลการทำงานให้สอดคล้อง
เหมาะสมเป็นไปตามมาตรฐานสากล
ภาครัฐบาลจึงมีการจัดสรรงบประมาณเพื่อจัดซื้ออุปกรณ์และสัญญาณไฟจราจรที่ทำจาก LED มากขึ้น
ซึ่งหลังจากประเทศไทยสามารถผลิตระบบสัญญาณไฟจราจรแบบ LED ขึ้นได้เป็นผลสำเร็จ
หน่วยงานของกรุงเทพมหานครจึงเน้นการจัดซื้ออุปกรณ์ดังกล่าวจากผู้ผลิตในประเทศมากขึ้นอุตสาหกรรมผลิตและติดตั้งระบบสัญญาณไฟจราจรในปัจจุบันจึงเกิดขึ้นเพื่อรองรับการขยายตัวของปริมาณความต้องการใช้ในสินค้าดังกล่าวตามโครงการของหน่วยงานต่างๆ
และยังส่งเสริมให้นำไปใช้ในอุปกรณ์อื่นมากขึ้น เช่น ป้ายเตือนจุดอันตราย,
สัญญาณไฟควบคุมช่องทางเดินรถ เป็นต้น ซึ่งหน่วยงานที่รับผิดชอบในโครงการดังกล่าว ได้แก่
กรุงเทพมหานคร มีพื้นที่รับผิดชอบในเขตกรุงเทพมหานคร เทศบาลท้องถิ่น
มีพื้นที่รับผิดชอบในเขตเทศบาลท้องถิ่นนั้น ๆ องค์การบริหารส่วนตำบล
มีพื้นที่รับผิดชอบตามท้องถิ่นต่างๆ กรมทางหลวงซึ่งมีพื้นที่รับผิดชอบตามเขตพื้นที่ระหว่างจังหวัด
และกรมทางหลวงชนบท โดยมีลักษณะการซื้อขายเป็นแบบประมูลโครงการตามวาระต่าง ๆ
ในแต่ละผลิตภัณฑ์ เช่น ตู้ควบคุมสัญญาณไฟจราจร โคมสัญญาณไฟจราจร เครื่องนับเวลาถอยหลัง
สัญญาณไฟคนข้ามถนนอัจฉริยะ สัญญาณไฟสลับช่องจราจร และ ไฟกระพริบระบบพลังงานแสงอาทิตย์
เป็นต้น โดยปัจจุบันมีจำนวนองค์กรหรือหน่วยงานทางราชการต่าง ๆ
ทั่วประเทศที่รับผิดชอบในการสั่งซื้อผลิตภัณฑ์ดังกล่าว
ประกอบด้วยเทศบาลทั่วประเทศและองค์การบริหารส่วนตำบลทั่วประเทศ ซึ่ง ณ. เดือนมกราคมปี
2552 มีจำนวน 1,192 แห่งและ 6,738 แห่ง ตามลำดับดังนั้น
จะเห็นได้ว่าตลาดในหน่วยงานส่วนภูมิภาคและโครงการต่าง ๆ
ของกรมทางหลวงยังมีศักยภาพที่จะเพิ่มมูลค่าเงินหมุนเวียนสู่ธุรกิจการติดตั้งระบบสัญญาณไฟจราจรอีกมาก
และส่งผลให้เกิดโอกาสในการเติบโตของผลิตภัณฑ์ในอุตสาหกรรมกลุ่มนี้ต่อไป

ภาวะการแข่งขันและกลยุทธ์การตลาดของธุรกิจผลิตและติดตั้งระบบสัญญาณไฟจราจร

ดังที่กล่าวมาแล้วว่าการติดตั้งระบบสัญญาณไฟจราจรในประเทศ หน่วยงานราชการต่าง ๆ
เริ่มเปลี่ยนจากการนำเข้าผลิตภัณฑ์จากต่างประเทศซึ่งมีมูลค่าการใช้จ่ายในการติดตั้งและการบำรุงรักษาค่อนข้างสูง
มาให้ความสนใจที่การจัดซื้ออุปกรณ์จากผู้ผลิตในประเทศมากขึ้น
หลังจากในประเทศไทยมีผู้ที่สามารถผลิตระบบสัญญาณไฟจราจรให้เป็นที่ยอมรับด้านคุณภาพได้
ซึ่งบริษัทนับว่าเป็นผู้นำตลาดของประเทศในธุรกิจผลิตภัณฑ์ระบบสัญญาณไฟจราจรนี้
จากการพัฒนาผลิตภัณฑ์ระบบสัญญาณไฟจราจร LED ขึ้นเป็นบริษัทแรกในประเทศไทย
โดยมีผลงานที่โดดเด่นจากการทดสอบใช้งานของหน่วยงานต่างๆ เช่น ในปี 2546
ผลิตภัณฑ์ตู้ควบคุมสัญญาณไฟจราจร โคมสัญญาณไฟจราจรชนิด LED และเครื่องนับเวลาถอยหลัง ชนิด
LED ได้ผ่านการรับรองคุณภาพจากสำนักงานมาตรฐานผลิตภัณฑ์ (มอก.) และในปี 2547 – 2548
ผลิตภัณฑ์โคมสัญญาณไฟจราจร และโคมสัญญาณไฟจราจรสำหรับคนข้ามถนน
ได้ผ่านการรับรองจากกรมวิทยาศาสตร์บริการ เป็นต้น และด้วยคุณสมบัติของหลอด LED
ดังกล่าวที่ใช้กระแสไฟฟ้าน้อยกว่าหลอดแบบ Halogen มีอายุการใช้งานนานกว่าแบบเดิม 5 – 10
ปี และให้ความปลอดภัยต่อผู้ใช้รถใช้ถนนสูงกว่า เนื่องจากในโคมสัญญาณไฟจราจร
ประกอบด้วยหลอด LED จำนวนมาก หากมีหลอดใดหลอดหนึ่งหมดอายุการใช้งานหรือเสื่อมสภาพ
โคมสัญญาณไฟนั้นก็จะยังคงใช้งานได้อย่างเป็นปกติโดยผู้ใช้รถใช้ถนนอาจไม่รู้สึกถึงความแตกต่าง
ดังนั้น หน่วยงานราชการต่าง ๆ
ทั้งในกรุงเทพมหานครและต่างจังหวัดต่างให้การยอมรับผลิตภัณฑ์ของบริษัทเพื่อใช้ติดตั้งทดแทนสัญญาณไฟจราจรเดิมที่เสื่อมสภาพลง
หรือใช้ติดตั้งตามทางแยกที่เกิดขึ้นใหม่
ซึ่งปัจจุบันความต้องการจะเน้นไปที่การผลิตเพื่อทดแทนสินค้าที่ใช้อยู่เดิมซึ่งชำรุดและเสื่อมโทรมมากขึ้น

ในปัจจุบัน บริษัทจึงยังครองความเป็นผู้นำผลิตภัณฑ์ระบบสัญญาณไฟจราจรในประเทศไทยทั้งหมด
โดยได้รับการไว้วางใจจากทางกรุงเทพมหานครให้ดำเนินโครงการติดตั้งสัญญาณไฟจราจรในกรุงเทพฯ
ทั้งหมด และเพื่อรักษาความเป็นอันดับหนึ่ง
บริษัทยังคงให้ความสำคัญในการพัฒนาผลิตภัณฑ์ใหม่อย่างต่อเนื่อง
ทำให้บริษัทมีความได้เปรียบคู่แข่งขันทั้งในประเทศและต่างประเทศ
ทั้งในด้านการให้บริการหลังการขายและให้บริการบำรุงรักษาที่รวดเร็ว
เนื่องจากบริษัทเป็นผู้ผลิตมีการสำรองวัตถุดิบและอะไหล่ที่เพียงพอ
ไม่ต้องรอสั่งซื้ออะไหล่จากต่างประเทศซึ่งต้องใช้เวลานานกว่า
คุณภาพที่เป็นมาตรฐานมากว่าสินค้าจากประเทศจีนหรือไต้หวันในราคาที่สามารถแข่งขันได้
ซึ่งกลยุทธ์ในการแข่งขันของบริษัทมีรายละเอียด ดังนี้

กลยุทธ์การแข่งขันของธุรกิจผลิตและติดตั้งระบบสัญญาณไฟจราจร

มาตรฐานคุณภาพและคุณสมบัติของสินค้าเป็นที่ยอมรับจากหน่วยงานราชการ
จากการที่ผลิตภัณฑ์ของบริษัทเกี่ยวข้องกับการให้สัญญาณไฟจราจร
และระบบความปลอดภัยทางการจราจร ดังนั้น ผลิตภัณฑ์ต่าง ๆ
ของบริษัทจึงได้ผ่านการทดสอบคุณสมบัติจากหน่วยงานต่าง ๆ
เพื่อมั่นใจได้ว่าจะมีคุณภาพและความทนทานต่อการใช้งาน นอกจากนี้
ผลิตภัณฑ์ที่บริษัทได้ผลิตและติดตั้งไปแล้วทั้งหมดมีคุณสมบัติที่โดดเด่นในเรื่องของการประหยัดพลังงานและมีคุณภาพเป็นที่ยอมรับจากหน่วยงานราชการทั้งในกรุงเทพมหานคร
และต่างจังหวัด
ซึ่งมาตรฐานของหน่วยงานราชการเหล่านี้นับว่าเป็นหลักฐานอ้างอิงถึงคุณภาพที่โดดเด่นของผลิตภัณฑ์ได้เป็นอย่างดี

มีความสามารถในการแข่งขันด้านราคา บริษัทสามารถจัดซื้อวัตถุดิบสำคัญได้โดยตรงจากผู้ผลิต
และจัดซื้อวัตถุดิบอื่นผ่านบริษัทในเครือ ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากผู้ผลิตในต่างประเทศได้

พัฒนาผลิตภัณฑ์รูปแบบใหม่
เพื่อตอบสนองความต้องการของลูกค้าบริษัทให้ความสำคัญกับการพัฒนาผลิตภัณฑ์ใหม่
เพื่อตอบสนองความต้องการของลูกค้า
และรักษาความเป็นผู้นำของผลิตภัณฑ์ระบบสัญญาณไฟจราจรในประเทศไทย

มีวัตถุดิบและอะไหล่สำรองที่เพียงพอ
จากการที่บริษัทมีผลงานติดตั้งผลิตภัณฑ์ของบริษัทให้กับหน่วยงานราชการหลายแห่ง
ซึ่งส่วนใหญ่จะมีการรับประกันผลงานการติดตั้งเป็นเวลาประมาณ 2 ปี อย่างไรก็ตาม
จากการที่บริษัทเป็นผู้ผลิตระบบสัญญาณไฟจราจรด้วย
จึงมีความพร้อมด้านการสำรองวัตถุดิบและอะไหล่ที่เพียงพอ
ทั้งนี้บริษัทคาดว่าจะสามารถให้บริการด้านอะไหล่ได้เป็นระยะเวลาประมาณ 8 ปี

บริการหลังการขายที่รวดเร็ว นอกจากคุณภาพสินค้าที่ดีแล้ว
บริษัทยังให้ความสำคัญกับการบริการหลังการขายที่รวดเร็ว
โดยมีนโยบายให้บริการรับแจ้งปัญหาจากลูกค้า 24 ชั่วโมง ตลอดทั้ง 7 วันทำการ โดยทีม
Service ที่มีความเชี่ยวชาญและพร้อมเข้าถึงพื้นที่ทันที่ที่ได้รับแจ้ง มีเครื่องมือในการซ่อมที่ครบครัน
และทันสมัย โดยมีขั้นตอนการดำเนินการที่เป็นมาตรฐานตามข้อกำหนดของบริษัทอย่างเคร่งครัด

การรับประกันคุณภาพสินค้า บริษัทมีนโยบายการรับประกันคุณภาพสินค้าที่ผลิตและจำหน่ายจากบริษัท
หากลูกค้าพบปัญหาในระหว่างระยะเวลารับประกัน
สามารถแจ้งมายังบริษัทเพื่อดำเนินการตรวจเช็คและซ่อมฟรีทั้งค่าแรงและอะไหล่
โดยไม่เสียค่าใช้จ่าย

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจร

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจรเป็นหน่วยงานทางราชการที่รับผิดชอบในด้านการติดตั้งสัญญาณไฟจราจร
ซึ่งส่วนใหญ่สามารถจัดสรรงบประมาณในการติดตั้งและบำรุงรักษาอุปกรณ์และระบบสัญญาณไฟจราจรได้เอง
โดยสามารถแบ่งกลุ่มลูกค้าได้เป็น 5 หน่วยงานหลักตามลักษณะของพื้นที่ความรับผิดชอบ ได้แก่

1)  กรุงเทพมหานคร
    รับผิดชอบในเขตพื้นที่กรุงเทพมหานครซึ่งงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    ไม่ต้องผ่านสำนักงบประมาณแผ่นดิน แต่จะแบ่งงบประมาณออกเป็นสองส่วน คือ
    งบประมาณที่ได้รับการอุดหนุนจากรัฐบาลและงบประมาณในส่วนของกรุงเทพมหานคร

2)  กรมทางหลวง
    เป็นผู้รับผิดชอบในโครงการเชื่อมโยงถนนสายหลักของประเทศหรือเขตพื้นที่ระหว่างจังหวัดโดยงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    แบ่งออกเป็น 2 ส่วนคือ
    งบประมาณจากกระทรวงคมนาคมและงบอุดหนุนจากหน่วยงานที่เกี่ยวข้อง

3)  กรมทางหลวงชนบท รับผิดชอบในโครงการเชื่อมโยงถนนสายรองต่างๆ ทั่วประเทศ
    โดยงบประมาณในด้านการติดตั้งระบบสัญญาณไฟจราจรของหน่วยงานดังกล่าว
    ต้องได้รับความเห็นชอบจากผู้เกี่ยวข้องซึ่งผ่านทางสำนักงบประมาณแผ่นดิน

4)  องค์กรปกครองส่วนท้องถิ่น ได้แก่ เทศบาล องค์การบริหารส่วนตำบล(อบต.)
    และองค์การบริหารส่วนจังหวัด(อบจ.) รับผิดชอบในเขตพื้นที่
    โดยไม่ต้องผ่านสำนักงบประมาณแผ่นดิน
    ซึ่งแต่ละจังหวัดมีอำนาจในการบริหารและจัดการอย่างอิสระ ซึ่ง ณ. เดือนมกราคมปี 2552
    เทศบาลมีจำนวน 1,192 แห่ง องค์การบริหารส่วนตำบล มีจำนวน 6,738 แห่ง
    ส่วนองค์การบริหารส่วนจังหวัด จะมีอยู่ในทุกจังหวัดๆ ละ 1 แห่ง รวม 75 แห่ง

5)  ลูกค้าต่างประเทศ จำหน่ายผลิตภัณฑ์ผ่านตัวแทนจำหน่ายในประเทศเพื่อนบ้านใกล้เคียง ได้แก่
    ประเทศเวียตนาม ลาว มาเลเซีย สิงคโปร์ กัมพูชา

การจำหน่ายและช่องทางการจำหน่ายของธุรกิจผลิตและติดตั้งระบบสัญญาณไฟจราจร

บริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์ มีความเข้าใจในลักษณะผลิตภัณฑ์
และมีความชำนาญในผลิตภัณฑ์ที่จัดจำหน่าย
โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ประมาณ 25 ราย
ซึ่งเป็นผู้มีประสบการณ์ติดต่องานกับหน่วยงานราชการต่างๆ
และมีความสามารถทำการตลาดให้กับบริษัทได้

1.  อุตสาหกรรมการจำหน่ายชิ้นส่วนอิเล็กทรอนิกส์

อุตสาหกรรมเครื่องใช้ไฟฟ้าและอิเล็กทรอนิกส์ปรับตัวลดลงในช่วงเดือนมกราคมถึงเดือนตุลาคมปี
2552 โดยดูจากดัชนีผลผลิตอุตสาหกรรมเครื่องใช้ไฟฟ้าและอิเล็กทรอนิกส์ ปรับลดลงร้อยละ 8.41
เมื่อเทียบกับช่วงเดียวกันของปีก่อน
เนื่องจากมีการปรับความต้องการของสินค้าลดลงเกือบทุกผลิตภัณฑ์
โดยผลิตภัณฑ์ที่ปรับตัวลดลงมากที่สุด 3 อันดับแรกได้แก่ โทรทัศน์สีขนาดจอเล็กกว่าหรือเท่ากับ 20
นิ้ว โทรทัศน์สีขนาดจอเท่ากับ 21 นิ้ว หรือมากกว่า 21 นิ้วขึ้นไป
และเครื่องปรับอากาศแบบแยกส่วน แฟนคอยล์ยูนิต ปรับตัวลดลงร้อยละ 40.86 40.53 และ
34.53 ตามลำดับ เนื่องจากความต้องการของตลาดส่งออกหลักของเครื่องปรับอากาศ ในช่วง 10
เดือนของปี 2552 ได้แก่ ตลาดอียู ปรับตัวลดลงโดยเฉพาะในช่วงไตรมาสที่ 1 และต้นไตรมาสที่ 2
ทำให้ภาพรวม 10 เดือนแรกยังคงชะลอลง
ส่วนแรงขับเคลื่อนสำคัญสำหรับตลาดในประเทศนั้นปริมาณการผลิตเพื่อรองรับตลาดในประเทศมีแนวโน้มสูงขึ้นจากมาตรการลดภาษีสรรพสามิต
เครื่องปรับอากาศขนาดไม่เกิน 72000 บีทียู เหลือร้อยละ 0
แต่การบริโภคโดยรวมของประเทศยังคงซบเซาจากภาวะเศรษฐกิจที่ชะลอตัวลง
ทำให้ปริมาณการขายในประเทศไม่เพิ่มสูงมากนัก ส่วนพัดลม และหม้อหุงข้าว
ที่ยังคงขยายตัวเพิ่มขึ้นเมื่อเทียบกับช่วงเดียวกันของปีก่อน โดยปรับตัวเพิ่มขึ้นร้อยละ 1.85 และ
1.14 ตามลำดับ
เนื่องจากขณะนี้ปริมาณการขายในประเทศมีแนวโน้มสูงขึ้นจากราคาขายที่ไม่สูงมากนัก
และมีแนวโน้มการปรับเปลี่ยนรุ่นใหม่ๆ โดยเฉพาะหม้อหุงข้าวที่มีระบบดิจิตอลมากขึ้น
ทำให้กระตุ้นปริมาณการผลิตมากขึ้นเล็กน้อย ในช่วง 10 เดือนที่ผ่านมาของปี 2552
มีการปรับเพิ่มขึ้นอย่างต่อเนื่องจากเดือนก่อนๆ ถึงแม้จะผันผวนบ้างในบางเดือน เช่น เดือนเมษายน
กรกฎาคม และเดือนตุลาคม 2552 ที่การผลิตปรับตัวลดลงจากเดือนก่อน
ซึ่งสะท้อนภาวะที่มีคำสั่งซื้อในระยะสั้น และยังคงมีความกังวลถึงความไม่แน่นอนว่าเศรษฐกิจภาพรวม
และการบริโภคมีการฟื้นตัวอย่างชัดเจนหรือไม่

ดัชนีผลผลิตอุตสาหกรรมเครื่องใช้ไฟฟ้าและอิเล็กทรอนิกส์รายไตรมาสปี 2552
และช่วงเดือนม.ค.-ต.ค.52

  ---------------------------------------------- ---------- ---------- ---------- -----------
  ดัชนีผลผลิตอุตสาหกรรม                              ไตรมาสที่1   ไตรมาสที่2   ไตรมาสที่3   ม.ค.-ต.ค.
                                                 2552       2552       2552       2552

  ดัชนีผลผลิตอุตสาหกรรมไฟฟ้าและอิเล็กทรอนิกส์             240.65     304.81     353.67     305.21

  อัตราการเปลี่ยนแปลงเมื่อเทียบกับไตรมาสก่อน (%)         -19.69     26.66      16.03      -

  อัตราการเปลี่ยนแปลงเมื่อเทียบกับช่วงเดียวกันของปีก่อน(%)   -26.12     -3.62      -0.11      -8.41
  ---------------------------------------------- ---------- ---------- ---------- -----------

ที่มา: สำนักงานเศรษฐกิจอุตสาหกรรมเดือนธันวาคม 2552

ภาวะการส่งออกเครื่องใช้ไฟฟ้าและอิเล็กทรอนิกส์

มูลค่าส่งออกเครื่องใช้ไฟฟ้าและอิเล็กทรอนิกส์ช่วงเดือนมกราคมถึงตุลาคม 2552
ปรับตัวลดลงร้อยละ 15.63 เมื่อเทียบกับช่วงเดียวกันของปีก่อน มีมูลค่าส่งออก 34,370.58
ล้านเหรียญสหรัฐ ทั้งนี้สินค้าหลักที่มีผลต่อการปรับตัวลดลงของมูลค่าส่งออกโดยรวม ได้แก่
ส่วนประกอบของอุปกรณ์เครื่องคอมพิวเตอร์ ที่มีมูลค่ามากกว่า 1 ใน 3
ของมูลค่าส่งออกเครื่องใช้ไฟฟ้าและอิเล็กทรอนิกส์รวม มีการปรับตัวลดลงร้อยละ 15.45
ทำให้การส่งออกโดยรวมมีภาวะหดตัวจากช่วงเดียวกันของปีก่อน

จากมูลค่าส่งออกโดยรวมของสินค้าเครื่องใช้ไฟฟ้าและอิเล็กทรอนิกส์
พบว่าปรับตัวลดลงในทุกตลาดโดยเฉพาะตลาดสำคัญที่มีสัดส่วนการส่งออกมากที่สุดได้แก่
ตลาดอาเซียน มีสัดส่วนการส่งออกร้อยละ 16.45 หรือ 5,654.51 ล้านเหรียญสหรัฐ ทั้งนี้
สินค้าหลักที่มีการส่งออกในตลาดดังกล่าวปรับตัวลดลง ได้แก่
ส่วนประกอบของอุปกรณ์เครื่องคอมพิวเตอร์ที่มีมูลค่าส่งออกในตลาดดังกล่าว 1,546.82
ล้านเหรียญสหรัฐ ปรับตัวลดลงร้อยละ 12.90

มูลค่าส่งออกเครื่องใช้ไฟฟ้าและอิเล็กทรอนิกส์รายไตรมาสปี 2552 และ ม.ค.-ต.ค.2552

  ---------------------------------------------- ---------- ----------- ----------- -----------
  มูลค่าส่งออก                                      ไตรมาสที่1   ไตรมาสที่2    ไตรมาสที่3    ม.ค.-ต.ค.
                                                 2552       2552        2552        2552

  มูลค่าส่งออก (ล้านเหรียญสหรัฐ)                       8,281.94   10,070.34   11,822.45   34,370.58

  อัตราการเปลี่ยนแปลงเมื่อเทียบกับไตรมาสก่อน(%)          -20.81     21.59       17.40       -

  อัตราการเปลี่ยนแปลงเมื่อเทียบกับช่วงเดียวกันของปีก่อน(%)   -31.49     -15.42      -5.89       -15.63
  ---------------------------------------------- ---------- ----------- ----------- -----------

ที่มา กรมศุลกากรเดือนธันวาคม 2552

การเคลื่อนไหวของมูลค่าส่งออกในช่วงเดือนมกราคมถึงเดือนตุลาคม 2552
เป็นไปในทิศทางเดียวกับดัชนีผลผลิตอุตสาหกรรมในช่วงเดือนมกราคมถึงเดือนตุลาคม 2552
ที่ลดลงจากช่วงไตรมาสที่ 2/2552 โดยที่มูลค่าการส่งออกในเดือนเมษายนและเดือนพฤษภาคม2552
มีค่าใกล้เคียงกับมูลค่าส่งออกในเดือนเมษายนและเดือนพฤษภาคม 2549
และปรับตัวเพิ่มขึ้นจากช่วงเดือนก่อนหน้าอย่างต่อเนื่อง

โครงสร้างตลาดส่งออกเครื่องใช้ไฟฟ้าและอิเล็กทรอนิกส์ช่วงเดือนมกราคมถึงตุลาคม 2552 พบว่า
ตลาดส่งออกหลักเดิม ได้แก่ สหรัฐอเมริกา อียู และญี่ปุ่น ยังมีสัดส่วนมูลค่าส่งออกค่อนข้างสูง
อยู่ที่ประมาณร้อยละ 40.59 ถึงแม้สัดส่วนสูงแต่มีอัตราการหดตัวระดับสูงในตลาดดังกล่าว
นอกเหนือจากวิกฤตเศรษฐกิจทำให้ภาวะตลาดทั่วโลกถดถอยแล้ว
ยังมีประเด็นเสริมจากค่าเงินและอัตราการแลกเปลี่ยนที่อ่อนค่าลงในช่วงต้นปี
ทำให้มูลค่าส่งออกไม่ปรับลดลงมากนัก

ภาวะการผลิตในอุตสาหกรรมอิเล็กทรอนิกส์

ภาพรวมอุตสาหกรรมอิเล็กทรอนิกส์โดยดูจากดัชนีผลผลิตอุตสาหกรรมอิเล็กทรอนิกส์ พบว่า ในช่วง
10 เดือนที่ผ่านมาระหว่างเดือนมกราคมถึงตุลาคม 2552 ปรับตัวลดลงร้อยละ 5.71
เมื่อเทียบกับช่วงเดียวกันของปีก่อน เนื่องจากการปรับตัวลดลงทุกผลิตภัณฑ์โดยเฉพาะ Other IC
โดยที่มีการปรับตัวลดลงในช่วงม.ค.-ก.ย.
แต่มีการปรับตัวเพิ่มขึ้นจากช่วงเดียวกันของปีก่อนในเดือนต.ค.52 เป็นเดือนแรก
ประกอบกับการเร่งการผลิตของช่วงก่อนหน้าค่อนข้างมากทำให้มีสินค้าคงคลังเหลือมากพอที่ยังไม่ต้องผลิตใหม่เพิ่มขึ้น
ทำให้ตั้งแต่ต้นปีถึงปัจจุบัน
มีการปรับตัวลดลงในอัตราที่ชะลอลงซึ่งเกิดจากความขาดความเชื่อมั่นในเศรษฐกิจโดยรวมว่าจะมีมาตรการในการรับมือกับผลกระทบที่เกิดขึ้นจากวิกฤตการณ์เศรษฐกิจทั่วโลก
ขณะที่ HDD เซมิคอนดักเตอร์
ชิ้นส่วนต้นน้ำของผลิตภัณฑ์อิเล็กทรอนิกส์สำเร็จรูปหลายอย่างมีการฟื้นตัวอย่างรวดเร็วแต่เป็นช่วงระยะสั้น
และมีความไม่แน่นอนสูง
ส่วนใหญ่ทดแทนสินค้าคงคลังที่เริ่มทะยอยขายออกในช่วงหยุดหรือชะลอการผลิต
แต่คำสั่งซื้อจากความต้องการที่แท้จริงของผู้บริโภคส่วนใหญ่ยังคงต้องเฝ้าจับตาดูอย่างใกล้ชิด
เนื่องจากคำสั่งซื้อในแต่ละเดือนยังคงผันผวน ในลักษณะบางเดือนปรับตัวสูงขึ้น
บางเดือนปรับตัวลดลง
ซึ่งในช่วงครึ่งปีหลังการผลิตในแต่ละเดือนเริ่มปรับตัวเพิ่มขึ้นจากช่วงเดียวกันของปีก่อน ทั้งนี้
ผลกระทบจากการผลิตที่เกิดจากชะลอการผลิตและหยุดการผลิตในช่วงปลายปี 2551 และต้นปี 2552
ทำให้การระดมแรงงานกลับเข้ามาทำงานใหม่ทำได้ค่อนข้างยากและเป็นผลทำให้ขาดแคลนแรงงานในภาคปฏิบัติมากขึ้น
ส่งผลต่อการส่งมอบงานที่เริ่มมีคำสั่งซื้อเข้ามาอีก

ดัชนีผลผลิตอุตสาหกรรมอิเล็กทรอนิกส์รายไตรมาสปี 2552และระหว่างเดือนมกราคมถึงเดือนตุลาคม
2552

  ---------------------------------------------- ---------- ---------- ---------- -----------
  ดัชนีผลผลิตอุตสาหกรรม                              ไตรมาสที่1   ไตรมาสที่2   ไตรมาสที่3   ม.ค.-ต.ค.
                                                 2552       2552       2552       2552

  ดัชนีผลผลิตอุตสาหกรรมอิเล็กทรอนิกส์                    328.29     418.82     495.87     422.38

  อัตราการเปลี่ยนแปลงเมื่อเทียบกับไตรมาสก่อน(%)          -20.88     27.58      18.40      -

  อัตราการเปลี่ยนแปลงเมื่อเทียบกับช่วงเดียวกันของปีก่อน(%)   -23.49     0.00       2.07       -5.71
  ---------------------------------------------- ---------- ---------- ---------- -----------

ที่มา: สำนักงานเศรษฐกิจอุตสาหกรรมเดือนธันวาคม 2552

ดัชนีผลผลิตอุตสาหกรรมอิเล็กทรอนิกส์ช่วงระหว่างเดือนมกราคมถึงเดือนตุลาคม 2552

  -------------------------------------- ------------- ------------- ---------
  ดัชนีผลผลิตอุตสาหกรรม                      ม.ค.-ต.ค.52   ม.ค.—ต.ค.51   %YoY

  การผลิตอิเล็กทรอนิกส์                       422.38        447.95        -5.71

  Semiconductor devices transistors      124.21        140.97        -11.89

  Monolithic integrated circuits         123.77        155.06        -20.18

  Other IC                               196.32        269.31        -27.10

  Hard Disk Drive                        845.36        862.82        -2.02

  Printer                                15.22         22.02         -30.87
  -------------------------------------- ------------- ------------- ---------

ที่มา: สำนักงานเศรษฐกิจอุตสาหกรรมเดือนธันวาคม 2552

หมายเหตุ %YoY การเปลี่ยนแปลงเมื่อเทียบกับช่วงเดียวกันของปีก่อน

อุปกรณ์ประเภท IC
ปรับตัวลดลงมากเนื่องจากภาวะความต้องการของตลาดโลกที่มีความต้องการชะลอตัวลง ดังนั้น
คำสั่งซื้อหลังจากช่วง 10
เดือนที่ผ่านมานั้นมีแนวโน้มปรับตัวลดลงเนื่องจากตลาดคู่ค้าของอุปกรณ์ส่วนประกอบเครื่องคอมพิวเตอร์นั้นส่วนใหญ่เป็นตลาดสหรัฐอเมริกา
อียู แต่ยังพอมีตลาดใหม่ๆที่ยังคงมีความต้องการอุปกรณ์ส่วนประกอบคอมพิวเตอร์และสินค้า
Consumer Electronics ด้วย
จะส่งผลให้ไทยมีคำสั่งซื้อจากส่วนประกอบและอุปกรณ์จากตลาดเหล่านี้ทดแทนตลาดเดิมได้
ถึงแม้ปริมาณและราคาอาจไม่สูงมากนักก็ตาม

ภาวะการส่งออกสินค้าอิเล็กทรอนิกส์ในช่วงเดือนมกราคมถึงตุลาคม 2552

มูลค่าการส่งออกสินค้าอิเล็กทรอนิกส์ในช่วงเดือนมกราคมถึงตุลาคม 2552 มีมูลค่า 21,563.13
ล้านเหรียญสหรัฐ เมื่อเทียบกับช่วงเวลาเดียวกันของปีก่อนปรับตัวลดลงร้อยละ 14.96
ทั้งนี้ส่วนหนึ่งเนื่องจากราคาเฉลี่ยลดลงจากเดิม
และปริมาณการสั่งซื้อปรับตัวลดลงด้วยเช่นกันโดยเฉพาะตลาดหลักอย่างสหรัฐอเมริกา และจีน
เป็นต้น เนื่องจากภาวะเศรษฐกิจโดยรวมยังอยู่ในภาวะถดถอย

มูลค่าส่งออกอิเล็กทรอนิกส์รายไตรมาสปี 2552และระหว่างเดือนมกราคมถึงเดือนตุลาคม 2552

  ------------------------------------------- ---------- ---------- ---------- -----------
  มูลค่าส่งออก                                   ไตรมาสที่1   ไตรมาสที่2   ไตรมาสที่3   ม.ค.-ต.ค.
                                              2552       2552       2552       2552

  มูลค่าส่งออก (ล้านเหรียญสหรัฐ)                    5,065.3    6,346.44   7,559.37   21,563.13

  อัตราการเปลี่ยนแปลงเมื่อเทียบกับไตรมาสก่อน (%)      -22.52     25.29      19.11      -

  อัตราการเปลี่ยนแปลงเมื่อเทียบกับช่วงเดียวกันของปีก่อน   -33.02     -13.79     -2.91      -14.96
  (%)                                                                          
  ------------------------------------------- ---------- ---------- ---------- -----------

ที่มา กรมศุลกากรเดือนธันวาคม 2552

ภาพรวมแนวโน้มอุตสาหกรรมเครื่องใช้ไฟฟ้าและอิเล็กทรอนิกส์ปี 2552
และประมาณการแนวโน้มอุตสาหกรรมปี 2553

จากการประมาณการดัชนีการส่งสินค้าประจำเดือนธันวาคม 2552
ของแบบจำลองดัชนีชี้นำภาวะอุตสาหกรรมไฟฟ้าและอิเล็กทรอนิกส์ของสถาบันไฟฟ้าและอิเล็กทรอนิกส์
พบว่า แนวโน้มภาพรวมภาวะอุตสาหกรรมเครื่องใช้ไฟฟ้าปี 2552
โดยดูจากดัชนีการส่งสินค้าของสินค้าเครื่องใช้ไฟฟ้า ประมาณการว่าจะปรับตัวลดลงร้อยละ 15.56
จากช่วงเดียวกันของปีก่อน เนื่องจากสินค้าบางผลิตภัณฑ์ปรับตัวเพิ่มขึ้น ได้แก่
อุตสาหกรรมเครื่องปรับอากาศ ปรับตัวลดลงร้อยละ 20.07
ซึ่งสอดคล้องกับการประมาณการภาวะอุตสาหกรรมเครื่องคอมเพรสเซอร์ ที่ปรับตัวลดลง ร้อยละ
4.55 เช่นกันขณะที่ อุตสาหกรรมตู้เย็น ในปี 2552 ยังคงปรับตัวลดลงร้อยละ 8.59
จากช่วงเดียวกันของปีก่อน

ภาวะอุตสาหกรรมอิเล็กทรอนิกส์ ในปี 2552 ประมาณการว่าจะปรับตัวลดลงร้อยละ 3.04
จากช่วงเดียวกันของปีก่อน หากพิจารณาเป็นรายผลิตภัณฑ์ พบว่า
ส่วนประกอบและชิ้นส่วนอิเล็กทรอนิกส์ ได้แก่ HDD ค่อนข้างทรงตัวร้อยละ 0.49 แต่ IC
ปรับตัวลดลงร้อยละ 19.27
ทั้งนี้เนื่องจากส่วนประกอบและชิ้นส่วนเป็นอุตสาหกรรมที่เชื่อมโยงกับความต้องการในตลาดโลก
ซึ่งตัวแปรที่ชี้นำส่วนใหญ่มาจากอุตสาหกรรมของประเทศที่มีความรุดหน้าทางเทคโนโลยี ได้แก่
ตัวแปรดัชนีผลผลิตอุตสาหกรรมของกลุ่มประเทศ OECD ดัชนีผลผลิต Electronic Index
ของญี่ปุ่นเป็นต้น ซึ่งมีการปรับตัวดีขึ้นโดยลำดับหลังจากในช่วงไตรมาสแรกและไตรมาสที่ 2 ของปี
2552 ปรับตัวลดลงจากช่วงเดียวกันของปีก่อน และกลับฟื้นตัวในช่วงไตรมาส 3 เป็นต้นมา

ประมาณการแนวโน้มภาพรวมอุตสาหกรรมเครื่องใช้ไฟฟ้าและอิเล็กทรอนิกส์ในช่วงปี 2553
จากแบบจำลองดัชนีชี้นำภาวะอุตสาหกรรมเครื่องใช้ไฟฟ้าและอิเล็กทรอนิกส์ของสถาบันไฟฟ้าและอิเล็กทรอนิกส์
(การพยากรณ์ภาวะอุตสาหกรรมเพื่อหาจุกวกกลับ (Turning Point)
โดยใช้ปัจจัยการเปลี่ยนแปลงของเศรษฐกิจทั้งระดับมหภาคและจุลภาคมาคำนวณ) พบว่า
ภาพรวมเครื่องใช้ไฟฟ้าและอิเล็กทรอนิกส์ ปรับตัวสูงขึ้นจากช่วงเดียวกันของปีก่อน ประมาณร้อยละ
18.64 ทั้งนี้ เนื่องจากอุตสาหกรรมอิเล็กทรอนิกส์ ที่ประมาณการว่าจะปรับตัวเพิ่มขึ้น ร้อยละ
22.31 ซึ่งจากการผลิตที่มีฐานตัวเลขทางสถิติที่ค่อนข้างต่ำ ในปี2552
ประกอบกับตัวแปรที่ชี้นำการผลิตหลายตัวของประเทศพัฒนาแล้วปรับตัวสูงขึ้นในหลายประเทศ
และการเร่งตัวขึ้นของการผลิต HDD IC และเซมิคอนดักเตอร์
โดยมีผลการประมาณการอัตราการขยายตัว ปรับตัวเพิ่มขึ้นร้อยละ 20.53 14.54 และ 12.86
ซึ่งผลิตภัณฑ์สำเร็จรูปทางด้านอิเล็กทรอนิกส์ หรือ ไอที
เป็นแรงผลักดันหลักที่ทำให้ชิ้นส่วนและส่วนประกอบอิเล็กทรอนิกส์ปรับตัวสูงขึ้นอีกด้วย
ทั้งนี้แบบจำลองดังกล่าวไม่ได้รวมตัวแปรอื่นๆ เช่น
ตัวเลขการว่างงานในสหรัฐอเมริกาที่ไม่ได้ลดลงตามภาวะเศรษฐกิจที่คาดการณ์ว่าฟื้นตัวอาจจะก่อให้เกิดผลกระทบต่อเศรษฐกิจโดยรวมอีกระลอก
หรือเหตุการณ์ที่ก่อให้เกิดผลกระทบที่ไม่สามารถคาดการณ์มาก่อนล่วงหน้าได้

นอกจากนี้การส่งออกเครื่องใช้ไฟฟ้าและอิเล็กทรอนิกส์ปี 2553
มีความเป็นไปได้สูงที่จะกลับเป็นบวกเนื่องจากปี 2552 การส่งออกติดลบมากทำให้ฐานะการส่งออกปี
2552 ต่ำลง และคาดว่ามูลค่าส่งออกสินค้าเครื่องใช้ไฟฟ้าและอิเล็กทรอนิกส์จะไม่สูงเท่ากับฐานปี
2551 ที่ 1.65 ล้านล้านบาท และต้องใช้เวลาอีก 2-3 ปี จึงจะกลับมามีมูลค่าเท่ากับปี 2551 ได้

ขณะที่คำสั่งซื้อมีแนวโน้มดีขึ้นทำให้การใช้กำลังผลิตสูงขึ้นโดยครึ่งปีแรกใช้กำลังผลิตเครื่องใช้ไฟฟ้าและอิเล็กทรอนิกส์
ร้อยละ 50-60 ในไตรมาส 3 ปี 2552 การใช้กำลังผลิตจะเพิ่มขึ้นเป็นร้อยละ 70
และลดลงในไตรมาส 4 เล็กน้อยตามฤดูกาล ทั้งนี้
คำสั่งซื้อที่เข้ามามากขึ้นทำให้ผู้ประกอบการต้องเพิ่มงานล่วงเวลา (โอที)
และบางโรงงานต้องรับคนงานเพิ่มโดยโรงงานอิเล็กทรอนิกส์มีความต้องการแรงงานเพิ่มประมาณ 1
หมื่นคน
เพราะคำสั่งซื้อเข้ามาเร็วและมีระยะเวลาส่งมอบทำให้ต้องเพิ่มโอทีและหาแรงงานเสริมเพื่อเร่งผลิตให้ทันตามที่ลูกค้าต้องการ
ที่ผ่านมาผู้นำเข้าจะสั่งซื้อสินค้าแบบสัญญาระยะยาวและทยอยส่งมอบใน 6-12 เดือน
แต่ปัจจุบันผู้นำเข้าทำสัญญาระยะสั้นส่งมอบภายใน 30-45 วัน เท่านั้น

จากแนวโน้มดังกล่าวทำให้ภาคการผลิตต้องมีการปรับตัวรับมือกับการจ้างงานที่กำลังกลับเข้ามาเนื่องจากเศรษฐกิจที่ชะลอตัวก่อนหน้านี้ทำให้ภาคอุตสาหกรรมมีการปรับลดจำนวนแรงงาน
ดังนั้น
ภาคอุตสาหกรรมต้องมีความพร้อมในด้านของการเพิ่มทักษะและพัฒนาฝีมือแรงงานการปรับปรุงและพัฒนาผลิตภัณฑ์เพื่อรองรับกระแสการดูแลสิ่งแวดล้อม
ประหยัดพลังงาน หรือให้มีกลไกอัจฉริยะ
ตลอดจนการซ่อมบำรุงรักษาสายการผลิตให้อยู่ในสภาพดีเพื่อรองรับการใช้งานในอนาคต

กลยุทธ์การแข่งขันของธุรกิจจำหน่ายชิ้นส่วนอิเล็กทรอนิกส์

เน้นความหลากหลายของสินค้า พัฒนาและปรับเปลี่ยนเว็บไซต์ให้ทันสมัย

ปัจจุบันบริษัทมีผลิตภัณฑ์เพื่อการจำหน่ายทั้งหมดมากกว่า 10,000 รายการ
ซึ่งแสดงและจำหน่ายสินค้าที่ศูนย์จำหน่ายสินค้า และผ่านทางเว็บไซต์ www.es.co.th
โดยมีสินค้าแบ่งเป็น 2 กลุ่ม คือ ชิ้นส่วนอิเล็กทรอนิกส์ที่ผลิตจากสารกึ่งตัวนำ (Active Device)
มีจำนวน 11 ประเภท และชิ้นส่วนอิเล็กทรอนิกส์ที่ผลิตจากสารที่ไม่ใช่สารกึ่งตัวนำ (Passive
Device) มีจำนวนมากกว่า 100 ประเภท ทั้งนี้
เพื่อให้บริษัทมีวัตถุดิบทุกประเภทที่จะสามารถตอบสนองความต้องการของลูกค้าได้

จัดซื้อสินค้าโดยตรงจากผู้ผลิต เพื่อให้มีความสามารถในการแข่งขันด้านราคา

เนื่องจากธุรกิจจำหน่ายชิ้นส่วนอิเล็กทรอนิกส์ มีคู่แข่งขันเป็นจำนวนมาก
โดยที่คุณภาพของสินค้าโดยทั่วไปมีความใกล้เคียงกัน และมีการแข่งขันด้านราคา ดังนั้น
บริษัทใช้วิธีการเป็นตัวแทนจำหน่ายของผู้ผลิต หรือการจัดซื้อสินค้าโดยตรงจากผู้ผลิต
เพื่อให้ได้เงื่อนไขด้านราคาสินค้าที่สามารถแข่งขันได้

ลดจำนวนคู่แข่งขัน โดยจำหน่ายสินค้าที่มีเทคโนโลยีระดับสูงขึ้น

บริษัทมุ่งเน้นที่จะจำหน่ายสินค้าในกลุ่มเทคโนโลยีระดับสูงและมีความซับซ้อนในการผลิต เช่น อุปกรณ์
Integrated Circuit (“IC”) ซึ่งมีจำนวนคู่แข่งขันน้อย

กลุ่มลูกค้าเป้าหมายของธุรกิจจำหน่ายชิ้นส่วนอิเล็กทรอนิกส์

กลุ่มลูกค้าเป้าหมายของ ES ได้แก่ ผู้ผลิตสินค้าอิเล็กทรอนิกส์และเครื่องใช้ไฟฟ้า
โดยสามารถแบ่งได้เป็น
2 ประเภท คือ ผู้ประกอบการภายในประเทศ และบริษัทข้ามชาติที่มีฐานการผลิตในประเทศไทย
โดยหากไม่นับรวมการจำหน่ายให้กับบริษัทในเครือแล้ว ลูกค้าส่วนใหญ่ของบริษัท
คือผู้ผลิตเครื่องใช้ไฟฟ้าต่าง ๆ ได้แก่เครื่องปรับอากาศ พัดลม โทรทัศน์ เครื่องเสียง
และมีลูกค้าเป็นโรงงานจากประเทศญี่ปุ่น และประเทศไต้หวัน เป็นต้น

การจำหน่ายและช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์

ช่องทางการจำหน่ายของธุรกิจจำหน่ายชิ้นส่วนอิเล็กทรอนิกส์ของบริษัท ส่วนใหญ่จะติดต่อโดยทางตรง
(Direct) โดยมีการใช้พนักงานขายของบริษัทเพื่อติดต่อและทำการตลาดกับลูกค้าที่เป็นโรงงานผลิต
โดยบริษัทมีพนักงานขายจำนวน 45 คน ผลิตภัณฑ์ที่เกี่ยวกับอิเล็กทรอนิกส์ต่าง ๆ
มีการกำหนดเป้าหมายของยอดขายไว้ ทั้งที่เป็นการขยายฐานลูกค้าเดิม
หรือเป็นการขยายตลาดเพื่อเพิ่มฐานลูกค้าใหม่ นอกจากนี้บริษัทยังมีช่องทางการจำหน่ายได้แก่
การจำหน่ายปลีก ณ ที่ตั้งสาขาของ ES จำนวน 2 สาขา
ซึ่งมุ่งเน้นจำหน่ายให้กับลูกค้าทั่วไปและลูกค้าโรงงาน
นอกจากนี้ยังมีการเผยแพร่ข้อมูลและสามารถสั่งซื้อผ่านทางเวปไซต์ คือ www.es.co.th
เพื่อเป็นการประชาสัมพันธ์ และแสดงให้เห็นผลิตภัณฑ์ที่จำหน่าย และการจัดทำ เวปลิ้งค์
เพื่อเชื่อมโยงให้มีผู้เข้าชมและสั่งซื้อสินค้าผ่านเวปไซต์ของ ES เพิ่มขึ้น

2.  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

ในช่วง 4 เดือนแรกของปี 2552 อุตสาหกรรมโฆษณามีมูลค่าตลาด 27,395 ล้านบาท
หรือมีการหดตัวลงร้อยละ 3.6 จากช่วงเดียวกันเมื่อปีก่อน
โดยสื่อที่มีการหดตัวลงของงบโฆษณาได้แก่ หนังสือพิมพ์ วิทยุ นิตยสาร และสื่อกลางแจ้ง
ในขณะที่สื่อโทรทัศน์ สื่อในโรงภาพยนตร์ สื่อเคลื่อนที่ และสื่อในอาคาร ทั้งนี้ศูนย์วิจัยกสิกรไทย
คาดว่าในปี 2522 มูลค่าตลาดของอุตสาหกรรมโฆษณาจะมีมูลค่าประมาณ 86,200 ล้านบาท
หรือมีการหดตัวลง ร้อยละ 4.1 ซึ่งชะลอตัวลงต่อเนื่องจากปี 2551 จากภาวะเศรษฐกิจที่ชะลอตัว
ทำให้การใช้จ่ายงบประมาณเพื่อการโฆษณาประชาสัมพันธ์ของผู้ประกอบการกลุ่มสินค้าต่างๆ
ซึ่งส่วนใหญ่แล้วมีแนวโน้มที่จะตัดงบประมาณลง โดยเฉพาะในกลุ่มอสังหาริมทรัพย์ และกลุ่มยานยนต์
ซึ่งมีการใช้งบประมาณการโฆษณาที่มีมูลค่าสูงเมื่อเทียบกับกลุ่มสินค้าอื่นๆ รวมถึงสินค้าฟุ่มเฟือยต่างๆ
และบริษัทข้ามชาติในประเทศไทยอีกหลายบริษัทมีการคาดการณ์ว่าจะถูกตัดงบประมาณด้านการโฆษณาจากบริษัทแม่ในต่างประเทศที่ประสบกับปัญหาทางเศรษฐกิจ

งบโฆษณาในช่วงเดือนมกราคม ถึง เมษายน ปี 2552 และประมาณการงบโฆษณาปี 2552
(ล้านบาท)

[]

ที่มา: Nielson Media Research Thailand

หมายเหตุ: ตัวเลขประมาณการปี 2552 มาจากการคาดการณ์ของศูนย์วิจัยกสิกร

สัดส่วนของมูลค่าการโฆษณาผ่านสื่อต่างๆนั้น
ศูนย์วิจัยกสิกรไทยคาดว่าสื่อโทรทัศน์จะยังคงมีสัดส่วนการโฆษณามากที่สุดเช่นเดียวกับปีที่ผ่านมา
และน่าจะขยายตัวอย่างต่อเนื่องในอนาคต สำหรับสื่อที่น่าเป็นห่วงมากที่สุดในปี 2552 คือ
สื่อโฆษณากลางแจ้งที่มีแนวโน้มว่าจะหดตัวรุนแรง
อันเนื่องมาจากพฤติกรรมของผู้บริโภคที่เปลี่ยนแปลงไปจากการเศรษฐกิจที่หดตัว
จากที่เคยใช้เวลานอกบ้านมากกว่าใช้เวลาอยู่ในบ้าน ปรับเปลี่ยนเป็นใช้เวลาอยู่ในบ้านมากขึ้น
รวมทั้งลูกค้าหลักของสื่อกลางแจ้ง ส่วนสื่อโฆษณาที่คาดว่าจะได้รับความนิยมอย่างต่อเนื่อง คือ
สื่อดิจิตอล โดยเฉพาะในเว็บไซต์ เว็บบอร์ด และอีเมล์
ที่ผู้บริโภคลงความเห็นว่าเป็นสื่อที่มีความน่าเชื่อถือมากที่สุด เมื่อเทียบกับสื่อประเภทอื่นๆ

สำหรับธุรกิจสื่อป้ายโฆษณาในปี 2552 นอกจากจะได้รับผลกระทบจากการหดตัวของเศรษฐกิจ
พรบ.ระเบียบการจัดป้ายโฆษณาจากรัฐบาลในปี 2551 และ
สื่อดิจิตอลใหม่ที่เข้ามาทดแทนแล้วยังต้องเผชิญกับการปรับปรุงอัตราภาษีป้ายและโครงสร้างอัตราภาษีป้ายใหม่ตามที่กระทรวงการคลังที่เสนอให้เพิ่มขึ้นเพื่อเพิ่มรายได้แก่รัฐบาลในการกระตุ้นเศรษฐกิจ
ซึ่งจะส่งผลกระทบต่อต้นทุนของผู้ให้บริการ ในขณะที่ต้องลดราคาสินค้าเพื่อความอยู่รอดในตลาด
สมาคมป้ายโฆษณาแห่งประเทศไทยคาดว่ามูลค่าของธุรกิจป้ายโฆษณาจะลดลงประมาณร้อยละ 5 ในปี
2552

อย่างไรก็ตามมีผู้ประกอบการป้ายโฆษณาได้ปรับกลยุทธ์เพิ่มลายสินค้าเป็นป้ายโฆษณาเคลื่อนที่
(Mobile Billboard) โดยสามารถติดตั้งได้ทั้งในและนอกอาคาร
หรือนำไปติดตั้งบนรถบรรทุกขนาด 6 ล้อ นอกจากนี้ยังมีการพัฒนาโดยทำเทคโนโลยี LED
เข้ามาใช้ในการสร้างเนื้อหาและภาพโฆษณาให้สามารถถ่ายทอดทั้งภาพนิ่งและภาพเคลื่อนไหว
โดยคงความคมชัดของภาพไว้ ซึ่งจะช่วยให้ดึงดูดสายตาของผู้พบเห็นได้

ภาวะการแข่งขันและกลยุทธ์การตลาดของธุรกิจโฆษณาบนพื้นที่ป้ายอัจฉริยะ

จากภาวะเศรษฐกิจโลกที่ชะลอตัว ผู้ประกอบการจึงพยายามตัดงบโฆษณา
และหันมาใช้งบในการทำกิจกรรมการตลาดมากขึ้น
เพราะสามารถเข้าถึงผู้บริโภคได้ตรงกลุ่มเป้าหมาย นอกจากนี้ยังมีสื่อใหม่ๆ อย่างดิจิตอลมีเดีย
เว็บไซต์ เอสเอ็มเอส อีเมล์ ซึ่งมีแนวโน้มว่าจะเติบโตขึ้นแทนที่สื่อรูปแบบเก่า
และอาจมีสื่อรูปแบบใหม่อื่น ๆ ที่มีประสิทธิภาพ ให้ผลคุ้มค่าภายใต้งบประมาณที่ต่ำ เช่น ดิจิตอลมีเดีย
ซึ่งจะช่วยผู้ประกอบการในการนำเสนอสินค้าที่ครบวงจร
เพราะตลาดดิจิตอลสามารถเชื่อมโยงการติดต่อและความสัมพันธ์แบบ Real time
ระหว่างผู้ผลิตสินค้าและลูกค้าของตนได้อย่างมีประสิทธิภาพ อย่างไรก็ดี สื่อโฆษณาภายนอก ได้แก่
ป้ายบิลบอร์ด รถประจำทาง ป้ายแบนเนอร์ รถแท็กซี่ โปสเตอร์ และโฆษณา ณ จุดขาย เป็นต้น
ก็นับว่าเป็นอีกหนึ่งทางเลือกสำหรับสภาพการแข่งขันที่เน้นกลไกราคาและมีต้นทุนที่ต่ำกว่าเมื่อเทียบกับสื่อโทรทัศน์และวิทยุ
ซึ่งปัจจุบันสื่อโฆษณาภายนอกมีการพัฒนารูปแบบที่ทันสมัย รูปลักษณ์สวยงาม
รวมถึงไอเดียที่ออกแบบลงบนสื่อที่ก้าวหน้าขึ้นเป็น 3 มิติ และ 4 มิติ
สามารถสะดุดตาผู้บริโภคและเข้าถึงกลุ่มเป้าหมายได้เป็นอย่างดี
ป้ายโฆษณาขนาดใหญ่ถูกแทนที่ด้วยป้ายโฆษณาไฟฟ้า จอแอลอีดี
บรรทุกอยู่บนรถและจอดตามสถานที่ชุมชน ป้ายอัจฉริยะอิเล็กทรอนิกส์ LED
จึงเริ่มได้รับความนิยมจากเจ้าของแบรนด์ลงโฆษณามากขึ้น
แม้ว่าเมื่อเทียบกับป้ายโฆษณาขนาดใหญ่ที่อยู่ในภาวะซบเซานับว่ายังทดแทนมูลค่ากันไม่ได้
แต่นับว่าเป็นโอกาสของบริษัทในการสร้างธุรกิจท่ามกลางการแข่งขันของวงการสื่อโฆษณา
เพื่อหาช่องทางเพื่อนำเสนอสิ่งใหม่ให้กับผู้บริโภคและสร้างความแตกต่าง
อีกทั้งเป็นการดึงดูดความสนใจจากผู้บริโภคได้
สื่อโฆษณาภายนอกบ้านก็น่าจะเป็นอีกสื่อหนึ่งที่สามารถพลิกแพลง ปรับเปลี่ยน
หรือใส่ไอเดียแปลกใหม่เข้าไปได้ และในอนาคตสื่อภายนอกบ้านรูปแบบใหม่จะเกิดขึ้นอีกมากมาย

สภาวะการแข่งขันในตลาดป้ายอัจฉริยะอิเล็กทรอนิกส์นั้น ประกอบด้วยผู้ประกอบการรายใหญ่ประมาณ
4- 5 ราย เช่น ที.พี.เอส มีเดีย, โฟร์อาร์ต, 96 แอดเวอร์ไทซิ่ง, พี.ไลท์. โฆษณา แอนด์
คอนสตรัคชั่น, มาสเตอร์
ซึ่งผู้ประกอบการแต่ละรายมีรูปแบบสื่อป้ายโฆษณาและพื้นที่ตั้งเป็นจุดแข็งที่แตกต่างกัน
โดยการแข่งขันในปัจจุบันจะเน้นในเรื่องทำเลที่ตั้ง ความหลากหลายของสื่อโฆษณา
การให้บริการที่สามารถรองรับความต้องการของลูกค้าแบบครบวงจร
ทำเลที่ตั้งป้ายโฆษณาที่อยู่ในระดับให้ผู้ใช้รถใช้ถนนสามารถเห็นได้ชัดเจน ไม่อยู่สูงเกินไป
หรืออยู่ใกล้ทางซึ่งผู้ขับขี่ต้องขับขี่ด้วยความเร็วและใช้ความระมัดระวังสูง
ซึ่งจะทำให้โฆษณาไม่สามารถเข้าถึงกลุ่มเป้าหมายได้เท่าที่ควร ดังนั้น
เพื่อสร้างความสามารถในการแข่งขัน ทำให้บริษัท
ต้องเร่งปรับตัวกับโครงสร้างธุรกิจและพฤติกรรมผู้บริโภคใหม่
เร่งหาลูกค้าใหม่เข้ามาเสริมฐานเดิมที่มีอยู่ และเสนอบริการรูปแบบใหม่เพิ่มเติม

กลุ่มลูกค้าเป้าหมายในธุรกิจโฆษณาบนพื้นที่ป้ายจราจรอัจฉริยะ

เน้นกลุ่มลูกค้าเป้าหมายที่ต้องการใช้สื่อในการประชาสัมพันธ์การจัด Event และ Exhibition
ต่างๆ ซึ่งมีความเหมาะสมกับผลิตภัณฑ์ของเราที่สามารถกระจายข่าวสารได้ครอบคลุมทุกพื้นที่
(40จุดทั่วกทม.) สามารถปรับเปลี่ยนโฆษณาได้รวดเร็ว เนื่องจากเป็นป้ายอิเล็กทรอนิกส์
ซึ่งปัจจุบันลูกค้ากลุ่มนี้ถือได้ว่าเป็นลูกค้าหลักของป้ายจราจรอัจฉริยะ
โดยในภาวะเศรษฐกิจที่ชะลอตัวลง รัฐบาลและกลุ่มธุรกิจต่างๆได้หันมาทำการตลาดแบบ Below
the line มากขึ้น เช่น การจัดกิจกรรมทางการตลาด และ Exhibition
ต่างๆเพื่อกระตุ้นการบริโภคและใช้จ่าย
ทำให้เป็นโอกาสที่ดีของธุรกิจโฆษณาบนพื้นที่ป้ายจราจรอัจฉริยะ

กลยุทธ์การแข่งขันในธุรกิจโฆษณาบนพื้นที่ป้ายจราจรอัจฉริยะ

ทำเลที่ตั้งที่เหมาะสม ป้ายโฆษณา LED ของบริษัทเป็นทางเลือกใหม่สำหรับผู้ที่ต้องการใช้จอภาพสี
โดยที่บริษัทยังสามารถผลิตจอภาพสีที่มีระยะห่างระหว่างหลอดไฟ LED ตั้งแต่ 22, 11, 6, และ 4
มิลลิเมตร
ซึ่งจะสามารถตอบสนองความต้องการของผู้บริโภคได้อย่างหลากหลายและตั้งอยู่ในจุดที่มีการจราจรหนาแน่น
ซึ่งเป็นตำแหน่งที่จะมีผู้ขับขี่ยานพาหนะและผู้โดยสารให้ความสนใจ

รองรับข้อมูลได้หลายรูปแบบ
การโฆษณาบนป้ายอัจฉริยะเป็นการโฆษณาบนสื่ออิเล็กทรอนิกส์ซึ่งเป็นเทคโนโลยีสูงกว่าการโฆษณากลางแจ้งทั่วไป
จึงสามารถรองรับข้อมูลได้หลายรูปแบบ
เพื่อทำให้เป็นภาพนิ่งสำหรับการโฆษณาหรือแสดงผลยิงความถี่ของโฆษณาสินค้ามากสลับปรับเปลี่ยนไปมากับการรายงานสภาพจราจรในแต่ละช่วงเวลา
นอกจากนี้ยังสามารถปรับเปลี่ยนเนื้อหาของการโฆษณาได้ง่าย
ทำให้ลูกค้าเกิดความสะดวกในการใช้บริการ
และยังมีค่าผลิตสื่อโฆษณาที่ต่ำเมื่อเปรียบเทียบกับสื่อชนิดอื่น
รวมทั้งมีระยะเวลาในการใช้สื่อที่ผลิตนาน ทำให้ผู้ซื้อโฆษณาสามารถประหยัดต้นทุนการผลิตสื่อได้

บริการเสริมด้านอื่น ๆ
บริษัทยังมีแผนให้บริการเพิ่มเติมด้านรายงานความหนาแน่นของเส้นทางจราจร
เป็นศูนย์รวบรวมข้อมูลด้านการจราจร ข่าวสารและการประชาสัมพันธ์โดยเป็นเครือข่ายของ GTS
40 จุดทั่วกรุงเทพมหานคร
เพื่อดึงดูดสายตาของผู้บริโภคเป็นการจูงใจให้ผู้ประกอบการสนใจสื่อป้ายอัฉริยะมากขึ้น
ประโยชน์ที่ได้รับคือประชาชนผู้ใช้เส้นทางผ่านป้ายจราจรอัจฉริยะสามารถพิจารณาวางแผนการเดินทาง
หรือตัดสินใจเปลี่ยนเส้นทางการเดินทางโดยหลีกเลี่ยงจุดที่มีปัญหาจราจรติดขัดได้ทันที
ซึ่งจะเป็นการลดปัญหาการสะสมของรถในบริเวณที่มีการจราจรติดขัด
เป็นแนวทางแก้ไขปัญหาการจราจรได้อีกทางหนึ่ง
นอกจากนั้นยังเป็นการลดเวลาและต้นทุนการเดินทางและประหยัดพลังงาน

ภาวะการแข่งขันและกลยุทธ์การตลาดของธุรกิจผลิตและจำหน่ายผลิตภัณฑ์จอภาพสี (Full Color
LED Screen)

สำหรับการจำหน่ายผลิตภัณฑ์จอภาพสีขนาดใหญ่ (Full Color LED Screen)
และป้ายแสดงข้อความหรือรูปภาพ (Moving Sign Board/ Variable Message Sign: VMS)
ในตลาดโดยรวม ปัจจุบันเริ่มมีการนำผลิตภัณฑ์จอภาพ LED สีจริง มาใช้กันอย่างแพร่หลายมากขึ้น
ทั้งการติดตั้งเพื่อใช้ประชาสัมพันธ์องค์กร การเช่าเพื่อใช้ในงานแสดงสินค้า งานคอนเสิร์ตขนาดใหญ่
รวมถึงการลงทุนติดตั้งเพื่อขายสื่อโฆษณาตามย่านธุรกิจต่างๆ เป็นต้น

ในปัจจุบันคู่แข่งขันในอุตสาหกรรม ประกอบไปด้วยผู้นำเข้าสินค้าจากต่างประเทศ
ซึ่งยังคงมีราคาสูงมากเนื่องจากต้องเสียภาษีนำเข้าในอัตราที่สูง
นอกจากนี้ยังมีกลุ่มผู้จำหน่ายรายย่อยในประเทศ ซึ่งนำเข้าชิ้นส่วนโมดูลจาก จีน หรือไต้หวัน
มาประกอบเพื่อจำหน่าย ซึ่งคุณภาพการผลิตและคุณภาพสินค้ายังไม่ได้มาตรฐานเท่าที่ควร
อาจมีสาเหตุจากการใช้วัตถุดิบที่ด้อยคุณภาพ
ดังนั้นจึงทำให้ผลิตภัณฑ์มีอายุการใช้งานสั้นและทำให้ผู้ใช้ต้องเสียค่าใช้จ่ายในการบำรุงรักษาจำนวนมาก
ดังนั้นการที่บริษัทเป็นผู้ผลิต VMS และ LED
ในประเทศที่มีมาตรฐานการผลิตสูงทัดเทียมสินค้าที่จำหน่ายในต่างประเทศ
เนื่องจากทางบริษัทใช้วัตถุดิบที่มีคุณภาพสูง
เป็นวัตถุดิบเดียวกับที่ใช้ผลิตภัณฑ์ไฟจราจรและป้ายจอภาพสี
ซึ่งต้องจำหน่ายโดยการประมูลและต้องได้รับการยอมรับจากหน่วยงานราชการที่มีมาตรฐานการคัดเลือกค่อนข้างสูง
จึงทำให้ผลิตภัณฑ์ของบริษัทมีอายุการใช้งานนานกว่าของคู่แข่งขัน
และทำให้ผู้ใช้สามารถประหยัดค่าบำรุงรักษาได้ในระยะยาว
ซึ่งมีความได้เปรียบคู่แข่งขันในตลาดที่ผู้ซื้อคำนึงถึงคุณภาพจอและบริการหลังการขายเป็นส่วนสำคัญ

กลยุทธ์การแข่งขันในธุรกิจผลิตและจำหน่ายผลิตภัณฑ์จอภาพสี (Full color LED Screen)

มีราคาที่สามารถแข่งขันได้ สื่อโฆษณาบนพื้นที่ป้ายจราจรอัจฉริยะของบริษัท
เป็นจอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย โดยใช้หลอดไฟชนิด
Light Emitting Diode: LED ซึ่งส่วนใหญ่ต้องนำเข้าจากต่างประเทศ เช่น ญี่ปุ่น
(Panasonic) และเกาหลี (Samsung) ทำให้ราคาจำหน่ายในท้องตลาดค่อนข้างสูง
จากราคาตัววัตถุดิบเองและค่าใช้จ่ายด้านการวิจัยและพัฒนา
ซึ่งราคาจำหน่ายยังขึ้นอยู่กับขนาดและความละเอียดของจอภาพสี
ซึ่งมีหน่วยวัดเป็นระยะห่างระหว่างหลอดไฟ LED ตั้งแต่ 22, 11, 6, และ 4 มิลลิเมตร เป็นต้น
หากเป็นจอภาพขนาดใหญ่มากและความละเอียดมากจะยิ่งต้องใช้วัตถุดิบมากขึ้น ดังนั้น
การที่บริษัทสามารถผลิตจอภาพสีขึ้นได้เป็นรายแรกของประเทศไทยเป็นผลิตภัณฑ์ที่มีคุณภาพทัดเทียมกับผลิตภัณฑ์จากต่างประเทศ
ทำให้ระดับราคาของผลิตภัณฑ์อยู่ในระดับที่สามารถแข่งขันได้ และเป็นการประหยัดภาษีนำเข้าได้ด้วย

ผลิตภัณฑ์ที่หลากหลายและสนับสนุนซึ่งกันและกัน บริษัทมีการวิจัยและพัฒนาผลิตภัณฑ์อย่างต่อเนื่อง
ทำให้มีผลิตภัณฑ์ที่เกี่ยวข้องกับอุปกรณ์อิเล็กทรอนิกส์ ระบบ LED ที่หลากหลาย เช่น จอแสดงภาพสี
(Full Color LED Screen) และป้ายแสดงข้อความหรือรูปภาพ (Variable Message Sign
หรือ Moving Sign Board) โดยที่ผลิตภัณฑ์ต่าง ๆ
สามารถผลิตได้ตามขนาดและคุณสมบัติอื่นที่ลูกค้าต้องการ เช่น คุณสมบัติด้านเสียง
หรือคุณสมบัติด้านการสื่อสาร 2 ทาง เป็นต้น
นอกจากนี้บริษัทยังได้รับสิทธิจากกรุงเทพมหานครในการติดตั้งป้ายจราจรอัจฉริยะและการดูแลรักษาจำนวน
40 จุด ซึ่งบริษัทสามารถใช้ผลิตภัณฑ์ป้ายโฆษณา LED ในโครงการดังกล่าวได้
โดยบริษัทมีสิทธิดูแลบำรุงรักษาและจัดหาผลประโยชน์ด้านโฆษณาในอายุสัญญา 3 ปี
และต่ออายุสัญญาได้อีก 2 ครั้ง ทั้งนี้ จากการที่บริษัทเป็นผู้ผลิตระบบป้ายอัจฉริยะทั้งหมด
จึงมีศักยภาพในการบำรุงรักษาได้อย่างต่อเนื่อง
นอกจากนี้เทคโนโลยีการใช้งานและการบำรุงรักษาป้ายจราจรอัจฉริยะเป็นของบริษัทซึ่งยากต่อการลอกเลียนแบบ
จึงเป็นไปได้ยากที่คู่แข่งขันที่จะเข้ามาดำเนินการแทนบริษัท ซึ่งที่ผ่านมา
บริษัทสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ด้วยเหตุผลดังกล่าวบริษัทจึงมั่นใจว่าจะได้รับการต่อสัญญาในการจัดเก็บผลประโยชน์บนป้ายจราจรอัจฉริยะได้สูงสุดถึง
9 ปี

กลุ่มลูกค้าเป้าหมายของธุรกิจผลิตและจำหน่ายผลิตภัณฑ์จอภาพสี Full Color LED Screen

กลุ่มเป้าหมายของตลาดจอภาพสี LED

1.  หน่วยงานราชการแและองค์กรปกครอบส่วนท้องถิ่น
    ซึ่งต้องการส่งเสริมภาพลักษณ์และประชาสัมพันธ์ข้อมูลข่าวสารภายในเขตเทศบาลของตน
    โดยกลุ่มนี้จะให้ความสำคัญเรื่องปัจจัยด้านราคา โดยมีการแข่งขันกันในลักษณะการประมูลงาน

2.  ธุรกิจเอกชน แบ่งเป็น

    a.  กลุ่มสื่อโฆษณานอกบ้าน ได้แก่ ธุรกิจให้เช่าพื้นที่โฆษณาป้ายบิลบอร์ด
        ซึ่งมีแนวโน้มที่จะเริ่มเปลี่ยนมาใช้จอภาพ LED
        ที่มีความยืดหยุ่นสูงแทนป้ายบิลบอร์ดในบางพื้นที่

    b.  กลุ่มบริษัทและเจ้าของอาคารที่ต้องการส่งเสริมภาพลักษณ์องค์กร
        รวมถึงประชาสัมพันธ์กิจกรรมต่างๆ ได้แก่ โรงแรม ธุรกิจเอกชน โรงเรียน
        โรงพยาบาล เป็นต้น

    c.  องค์กรที่มีวัตถุประสงค์ในการจัดกิจกรรมและหารายได้จากการโฆษณา ได้แก่
        ห้างสรรพสินค้าขนาดใหญ่

    4.  กฎหมายหรือกฎระเบียบที่ส่งผลต่อการแข่งขัน หรืออุตสาหกรรม

สืบเนื่องจากสหภาพยุโรป (The European Union: EU)
เป็นตลาดนำเข้าสินค้าด้านอิเล็กทรอนิกส์ที่สำคัญแห่งหนึ่งของโลก
โดยมีผู้บริโภคสินค้าอิเล็กทรอนิกส์ในสัดส่วนที่สูง ประกอบกับการพัฒนาเทคโนโลยีที่ไม่หยุดนิ่ง
ส่งผลให้ผู้บริโภคตื่นตัวในการเลือกใช้สินค้า ทำให้ปริมาณการใช้ผลิตภัณฑ์มีมากขึ้น
ส่งผลให้เกิดขยะจากผลิตภัณฑ์ไฟฟ้าและอิเล็กทรอนิกส์เพิ่มขึ้นอย่างรวดเร็ว แม้ว่าหลายประเทศ
ในสหภาพยุโรปจะมีกฎควบคุมการทิ้งและการทำลายซากเหล่านี้แล้วก็ตาม
เนื่องจากกฎหมายในแต่ละประเทศมีความเข้มงวดไม่เท่ากัน และไม่สอดคล้องกัน
ทำให้เกิดปัญหาในการปฏิบัติ สหภาพยุโรป (EU)
จึงได้ออกร่างกฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste
from Electrical and Electronic Equipment: WEEE)
และร่างกฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS)
ขึ้นเพื่อให้ประเทศสมาชิกดำเนินการในทิศทางเดียวกันมากขึ้นและมีประสิทธิภาพ

กฎระเบียบทั้งสองฉบับนี้ เป็นกลยุทธ์ด้านการค้า การแข่งขัน ของสหภาพยุโรป
ที่กำหนดให้ผู้ผลิตต้องรับผิดชอบจัดการซากอุปกรณ์ไฟฟ้าและอิเล็กทรอนิกส์ ตั้งแต่จัดเก็บ คืนสภาพ
นำมาใช้ซ้ำ หรือ นำกลับมาใช้ใหม่ ไปจนถึงการกำจัดเศษเหลือทิ้ง โดยได้เริ่มบังคับใช้ในวันที่ 1
กรกฎาคม 2549 ที่ผ่านมา ทั้งนี้
กฎระเบียบว่าด้วยการกำจัดซากผลิตภัณฑ์เครื่องใช้ไฟฟ้าและอิเล็กทรอนิกส์ (Waste from
Electrical and Electronic Equipment: WEEE) จะไม่ส่งผลกระทบโดยตรงต่อบริษัท
แต่จะส่งผลกระทบต่อผู้ผลิตสินค้าทางด้านเครื่องใช้ไฟฟ้าและอิเล็กทรอนิกส์
รวมถึงผู้ผลิตชิ้นส่วนที่ใช้ในการผลิตเครื่องใช้ไฟฟ้าและอิเล็กทรอนิกส์
ในการส่งสินค้าออกไปยังประเทศในกลุ่มสมาชิกสหภาพยุโรป (EU)
ในขณะที่กฎระเบียบว่าด้วยการจำกัดการใช้สารต้องห้ามบางชนิดในผลิตภัณฑ์เครื่องใช้ไฟฟ้าและอิเล็กทรอนิกส์
(Restriction of the use of certain Hazardous Substances in electrical
and electronic equipment: RoHS) จะไม่ส่งผลกระทบต่อบริษัท
เนื่องจากในปัจจุบันเครื่องจักรของบริษัทสามารถผลิตผลิตภัณฑ์ให้สอดคล้องกับกฎระเบียบดังกล่าว

5.  การจัดหาผลิตภัณฑ์

    1.  กำลังการผลิต

โรงงานของบริษัท ตั้งอยู่ที่ 77 หมู่ 11 ถ.พุทธมณฑลสาย 5 ตำบลไร่ขิง อำเภอสามพราน
จังหวัดนครปฐม บนเนื้อที่ 8,530 ตารางเมตร ประกอบด้วยพื้นที่โรงงาน 6,030 ตารางเมตร
พื้นที่สำนักงาน 1,000 ตารางเมตร และพื้นที่คลังสินค้า 1,500 ตารางเมตร
มีการจัดสรรกำลังการผลิตของโรงงาน เพื่อใช้ในการผลิตสินค้าของบริษัทและบริษัทย่อย
โดยที่กำลังการผลิตของโรงงานจะมีลักษณะเป็นการวางชิ้นส่วนอิเล็กทรอนิกส์บนแผงวงจร
และมีหน่วยนับเป็นจุด (Point) ซึ่งกำลังการผลิตของบริษัท เป็นดังนี้

กำลังการผลิตแผงวงจรอิเล็กทรอนิกส์

  -------------------- ------------- ----------- ------------- ------------
                       ปี 2549        ปี 2550      ปี 2551        ปี2552

  กำลังการผลิตสูงสุด       3,167.66      3,807.53    4,287.05      4,960.00
  (ล้านจุด)                                                      

  กำลังการผลิตจริง        1,522.98      1,972.97    2,565.08      3,251.12
  (ล้านจุด)                                                      

  สัดส่วน (ร้อยละ)        49.03         51.82       59.83         65.55
  -------------------- ------------- ----------- ------------- ------------

2.  ขั้นตอนการผลิต

ในกระบวนการผลิตทั้งหมด
บริษัทจะมีการออกแบบผลิตภัณฑ์ร่วมกับลูกค้าจนกระทั่งสามารถผลิตเป็นผลิตภัณฑ์ต้นแบบได้แล้ว
ลูกค้าจะมีการประมาณการยอดสั่งซื้อ หรือมีการส่งคำสั่งซื้อ เพื่อให้บริษัทดำเนินการผลิต
ซึ่งขั้นตอนการผลิตประกอบด้วย 6 ขั้นตอน ดังนี้

1)  ขั้นตอนจัดหาวัตถุดิบ เป็นขั้นตอนที่ฝ่ายจัดซื้อ ดำเนินการสั่งซื้อวัตถุดิบจากตัวแทนจำหน่าย
    และบริษัทย่อยเพื่อเตรียมพร้อมสำหรับการผลิตสินค้าของบริษัทและงานเหมาผลิต
    แต่สำหรับการประกอบ บริษัทจะได้รับวัตถุดิบโดยลูกค้าเป็นผู้จัดหามาให้
    ซึ่งในขั้นตอนนี้จะมีการตรวจสอบคุณภาพวัตถุดิบ (Incoming Quality Control: IQC)
    เพื่อให้แน่ใจว่าวัตถุดิบที่ได้รับมาอยู่ในสภาพสมบูรณ์

2)  ขั้นตอนวางแผนการผลิต เป็นขั้นตอนที่ฝ่ายวางแผนการผลิต
    จัดเตรียมและปรับเปลี่ยนสายการผลิตของเครื่องจักร
    รวมถึงการจัดสรรกำลังการผลิตที่มีอยู่เพื่อที่จะสามารถผลิตและจัดส่งสินค้าได้ตามกำหนด

3)  ขั้นตอนจัดเตรียมวัตถุดิบและเครื่องมือ การเตรียมวัตถุดิบ และการเตรียมเครื่องมือ เช่น
    แบบพิมพ์ สำหรับการเคลือบตะกั่วหรือดีบุก ทั้งนี้ขึ้นอยู่กับแบบของแผงวงจรที่จะผลิต
    และเทคโนโลยีที่ใช้ในการผลิตเป็นสำคัญ

4)  ขั้นตอนการผลิตและประกอบแผงวงจรอิเล็กทรอนิกส์
    เมื่อเตรียมความพร้อมของวัตถุดิบที่จะใช้ผลิตเรียบร้อยแล้ว
    บริษัทจะดำเนินการผลิตและประกอบชิ้นส่วนต่างๆ ตามแบบที่กำหนดไว้
    ซึ่งเป็นการนำชิ้นส่วนอิเล็กทรอนิกส์วางบนแผงวงจรแล้วเชื่อมติดกันโดยใช้เครื่องจักรที่มีเทคโนโลยีในการผลิตแตกต่างกันไปซึ่งเทคโนโลยีที่บริษัทใช้ผลิต

ทั้งนี้
ในการผลิตอาจจะต้องใช้เทคโนโลยีในการผลิตหลายแบบมาประกอบขึ้นเป็นแผงวงจรตามลักษณะเฉพาะของแผงวงจรนั้นๆ
โดยในขั้นตอนนี้จะมีการจะมีการสุ่มตรวจคุณภาพ (In-Process Quality Control: IPQC)
ระหว่างดำเนินการผลิต ด้วยสายตา และการตรวจสอบด้วยเครื่องมือ เช่น
การสแกนจุดสัมผัสแผงวงจรที่ผลิตเสร็จแล้วด้วยความเร็วสูงโดยใช้เครื่องมือ Automatic
Optical Inspection (“AOI”)
หรือการนำแผงวงจรมาตรวจบนเครื่องมือทดสอบการทำงานสำหรับแผงวงจรนั้น (In Circuit
tester) เป็นต้น

5)  ขั้นตอนการประกอบ เป็นขั้นตอนสำหรับผลิตภัณฑ์ของบริษัทหรือเป็นงานเหมาผลิตอุปกรณ์
    โดยมีการนำแผงวงจรมาประกอบขึ้นเป็นผลิตภัณฑ์สำเร็จรูป
    สำหรับขั้นตอนนี้จะมีการสุ่มตรวจคุณภาพ (IPQC) ระหว่างดำเนินการประกอบโดยใช้สายตา
    หรือตรวจสอบด้วยเครื่องมือทดสอบการทำงานของอุปกรณ์ เป็นต้น

6)  ขั้นตอนการบรรจุ เมื่อบริษัทผลิตสินค้าเสร็จแล้วจะมีการทดสอบหน้าที่การทำงาน (Function
    Test) และการตรวจสอบคุณภาพ (Outgoing Quality Control: OQC) โดยวิธีสุ่มตรวจ
    ก่อนการเข้าสู่กระบวนการบรรจุ (Packing) ตามลักษณะของผลิตภัณฑ์
    และดำเนินการจัดส่งให้แก่ลูกค้าหรือเก็บไว้ในคลังสินค้าของบริษัทเพื่อการจำหน่ายต่อไป

ขั้นตอนการผลิต

[]

หมายเหตุ : * การผลิตและประกอบแผงวงจรอิเล็กทรอนิกส์
ส่วนใหญ่จะไม่ผ่านขั้นตอนการประกอบโครงผลิตภัณฑ์

1.  เทคโนโลยีการผลิต

  ------------------------ ----------------------------------------------------------------
  เทคโนโลยีการผลิต           รายละเอียดของเทคโนโลยี

  Surface Mount Technology เป็นการผลิตโดยวางชิ้นส่วนอิเล็กทรอนิกส์บนผิวของแผงวงจรด้านเดียวกับลายทองแดง
  (SMT)                    แล้วทำการเชื่อมจุดสัมผัสนั้น ส่วนใหญ่เป็นแผงวงจรชนิด Surface Mount Device
                           (SMD)

  Pin Through Hole (PTH)   เป็นการผลิตโดยการวางชิ้นส่วนอิเล็กทรอนิกส์ชนิดมีขาลงบนแผงวงจร โดยใช้เครื่องจักร
                           แล้วทำการเชื่อมชิ้นส่วนอิเล็กทรอนิกส์ให้ยึดติดกับด้านที่มีลายทองแดง โดยผ่านตะกั่วเหลว

  Chip on Flexible Circuit เป็นการผลิตโดยการวางชิ้นส่วนอิเล็กทรอนิกส์บนผิวของแผงวงจรที่มีลักษณะอ่อน
  (COF)                    แล้วทำการเชื่อมจุดสัมผัสนั้น ซึ่งมีความคล้ายคลึงกับระบบ SMT
  ------------------------ ----------------------------------------------------------------

บริษัทใช้เทคโนโลยีการผลิตหลัก 3 แบบ สำหรับผลิตสินค้าทั้งหมด
ซึ่งในการผลิตสินค้าบางชนิดอาจใช้เทคโนโลยีมากกว่า 1 แบบ ขึ้นอยู่กับประเภทของผลิตภัณฑ์
โดยการผลิตแผงวงจรอิเล็กทรอนิกส์ ภายใต้ตราสินค้าของลูกค้า จะใช้เทคโนโลยีครบทุกแบบ
แต่สำหรับการผลิตผลิตภัณฑ์ภายใต้เครื่องหมายการค้า “FORTH”
ส่วนใหญ่จะใช้เทคโนโลยีการผลิตแบบ SMT และ PTH เท่านั้น

2.  การจัดหาวัตถุดิบ และนโยบายเกี่ยวกับสินค้าคงคลัง

1) ธุรกิจผลิตและจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า
“FORTH”

ในการการผลิตอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
บริษัทใช้วัตถุดิบหลัก ได้แก่ แผงวงจรอิเล็กทรอนิกส์ ชิ้นส่วนอิเล็กทรอนิกส์ สายไฟ พลาสติก และ
Connector
โดยฝ่ายจัดซื้อของบริษัทจะเลือกซื้อวัตถุดิบโดยคำนึงถึงราคาและเงื่อนไขทางการค้าที่เหมาะสม
ผลิตภัณฑ์ในสายธุรกิจนี้โดยส่วนใหญ่จะซื้อวัตถุดิบผ่านบริษัทย่อย
และไม่มีนโยบายพึ่งพิงการซื้อวัตถุดิบจากผู้ผลิตหรือผู้จำหน่ายรายใดรายหนึ่ง

2) ธุรกิจผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า

การจัดหาวัตถุดิบหลักที่ใช้ในการผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า มี 2 วิธี คือ 1) บริษัทเป็นผู้จัดหาวัตถุดิบเองทั้งหมด
ซึ่งการจัดหาวัตถุดิบวิธีนี้จะใช้กับการผลิตแบบเหมาผลิต (Turnkey) และ 2)
ลูกค้าเป็นผู้จัดเตรียมและส่งมอบวัตถุดิบให้บริษัทเพื่อผลิต ซึ่งเป็นการผลิตแบบสั่งประกอบ (Consign
Parts) ทั้งนี้ ในการสั่งซื้อวัตถุดิบเพื่อการผลิตในสายธุรกิจนี้ บริษัทจะพิจารณาจากซื้อวัตถุดิบ โดยมี
3 รูปแบบ ได้แก่

-   ลูกค้าเป็นผู้กำหนดตราสินค้าและผู้จำหน่ายมาให้

-   ลูกค้าเป็นผู้กำหนดตราสินค้ามาให้โดยที่บริษัทเป็นผู้คัดเลือกผู้จำหน่ายเอง

-   บริษัทเป็นผู้คัดเลือกตราสินค้าและผู้จำหน่ายให้ลูกค้า

ในกรณีที่ลูกค้าให้บริษัทเป็นผู้จัดหาวัตถุดิบให้
บริษัทจะเป็นผู้คัดเลือกตราสินค้าและผู้จำหน่ายวัตถุดิบเอง โดยพิจารณาจากคุณภาพ ราคา
และเงื่อนไขทางการค้าเป็นสำคัญ โดยการจัดซื้อวัตถุดิบจากในประเทศ และต่างประเทศ
ทั้งการสั่งซื้อโดยตรง และการผ่านบริษัทย่อย
ซึ่งบริษัทอาจพิจารณาสั่งซื้อจากผู้ผลิตวัตถุดิบที่ลูกค้าใช้อยู่ในผลิตภัณฑ์ของลูกค้าอยู่แล้วก็ได้
และในกรณีที่ลูกค้าเป็นผู้จัดหาวัตถุดิบ บริษัทจะได้รับวัตถุดิบจากลูกค้า
หรือจากผู้ผลิตวัตถุดิบตามจำนวนที่เพียงพอต่อความต้องการใช้ในการผลิตและประกอบชิ้นส่วนอิเล็กทรอนิกส์ซึ่งบริษัทไม่ต้องจัดซื้อเอง

3) ธุรกิจจำหน่ายชิ้นส่วนอิเล็กทรอนิกส์

การจัดหาสินค้าของบริษัทในสายธุรกิจนี้ดำเนินการโดยบริษัทย่อย
ส่วนใหญ่จะมีการจัดซื้อจากผู้ผลิตหรือผู้จำหน่ายต่างประเทศ เช่น สหรัฐอเมริกา สิงคโปร์ ฮ่องกง
ไต้หวัน จีน และไทย โดยมีนโยบายการกำหนดปริมาณสินค้าคงคลังขั้นต่ำ สำหรับลูกค้าทั่วไป
จะพิจารณาจากประวัติการใช้วัตถุดิบ และ ประมาณการความต้องการใช้วัตถุดิบของลูกค้า
หากเป็นลูกค้าเฉพาะราย จะพิจารณาจากประมาณการ หรือคำสั่งซื้อ และระยะเวลาที่รอสินค้า

4) ธุรกิจผลิตและติดตั้งระบบสัญญาณไฟจราจร และป้ายโฆษณาอิเล็กทรอนิกส์

วัตถุดิบหลักที่ใช้เป็นส่วนประกอบในผลิตภัณฑ์ได้แก่ หลอดไฟ LED แผงวงจรอิเล็กทรอนิกส์ และ
เปลือกตู้ควบคุมซึ่งทำจากพลาสติก โดยสั่งซื้อวัตถุดิบจากประเทศ ญี่ปุ่น สหรัฐอเมริกา และไทย
โดยบริษัทจะสั่งซื้อวัตถุดิบในปริมาณที่เพียงพอสำหรับการผลิตตามคำสั่งซื้อของลูกค้าเท่านั้น

3.  วัตถุดิบหลักและแหล่งที่มา

+----------------------------+--------+----------------+---------------+
| รายการวัตถุดิบ/สินค้าหลัก        | ผ      | แหล่งที่มา        | การ           |
|                            | ู้จำหน่าย |                | ควบคุมราคาต้นทุน |
|                            | /      |                |               |
|                            | นำเข้า  |                |               |
|                            | (ราย)  |                |               |
+============================+========+================+===============+
| บมจ.ฟอร์ท คอร์ปอเรชั่น         |        |                |               |
+----------------------------+--------+----------------+---------------+
| -   แผ่น PCB                | 9      | ไทย,ฮ่อ         | มีการ          |
|                            |        | งกง,มาเลเซีย,จีน | วางแผนจัดซื้อและ |
|                            |        |                | ตกลงราคาก     |
|                            |        |                | ันล่วงหน้าประมาณ |
|                            |        |                | 1 เดือน        |
+----------------------------+--------+----------------+---------------+
| -   ชิ้นส่วนอิเล็กทรอนิกส์        | 153    | ไท             |               |
|                            |        | ย,ไต้หวัน,ฮ่องกง, |               |
|                            |        | ญี่ป             |               |
|                            |        | ุ่น,สวิสเซอร์แลนด์, |               |
|                            |        | สิงคโปร์,        |               |
|                            |        | สหร            |               |
|                            |        | ัฐอเมริกา,เยอรมัน |               |
|                            |        | , ฟิลิฟปินส์,      |               |
|                            |        | อินโดนีเซีย ,     |               |
|                            |        | อิสราเอล        |               |
+----------------------------+--------+----------------+---------------+
| -   สายไฟ                  | 8      | ไทย            |               |
+----------------------------+--------+----------------+---------------+
| -   พลาสติก                 | 7      | ไทย            |               |
+----------------------------+--------+----------------+---------------+
| -   คอนเน็กเตอร์ (Connector) | 14     | ไท             |               |
|                            |        | ย,ไต้หวัน,ฮ่องกง, |               |
|                            |        | สิงคโปร์,        |               |
|                            |        | สหรัฐอเมริกา,ญี่ปุ่น |               |
+----------------------------+--------+----------------+---------------+
| บจก.อีเลคทรอนิคส์ ซอร์ซ        |        |                |               |
+----------------------------+--------+----------------+---------------+
| -   กลุ่มชิ้นส่วนอิเล็กทรอ        | 90     | ญี่ปุ่น,           | ม             |
| นิกส์ที่ผลิตจากสารกึ่งตัวนำ(Active |        | สหรัฐอเมริกา,    | ีการกำหนดปริมาณ |
|     device) เช่น            |        | เกาหลี, ฮ่องกง,  | สินค้าคงคลังขั้นต่ำ |
|     ไดโอด(Diode) ไอซี (IC)  |        |                |               |
|     และ                    |        | ไต้หวัน, และจีน   | -   ลูกค้าทั่วไป  |
|     ทรานซิสเตอร์(Transistor) |        |                |     พิจารณา    |
|     เป็นต้น                  |        |                | จากประวัติการใช้ |
|                            |        |                |     และ       |
|                            |        |                |     ประ       |
|                            |        |                | มาณการของลูกค้า |
|                            |        |                |               |
|                            |        |                | -             |
|                            |        |                |  ลูกค้าเฉพาะราย |
|                            |        |                |     พิจารณ     |
|                            |        |                | าจากประมาณการ |
|                            |        |                |     หรือคำสั่งซื้อ |
|                            |        |                |     และระ     |
|                            |        |                | ยะเวลาที่รอสินค้า |
|                            |        |                |               |
|                            |        |                | มีการ          |
|                            |        |                | วางแผนจัดซื้อและ |
|                            |        |                | ตกลงราคาก     |
|                            |        |                | ันล่วงหน้าประมาณ |
|                            |        |                | 1 เดือน        |
+----------------------------+--------+----------------+---------------+
| -   กลุ่มชิ้นส่วนอิเล็ก           | 25     | ญี่ปุ่น,           |               |
| ทรอนิกส์ที่ไม่ได้ผลิตจากสารกึ่งตัวนำ |        | สหรัฐอเมริกา,    |               |
|     (Passive device) เช่น   |        |                |               |
|     คอนเน็กเตอร์ (Connector) |        | ฮ่องกง, ไต้หวัน,  |               |
|     และตัวเก็บประจุไฟฟ้า       |        | จีน, และ ไทย    |               |
|     (Capacitor)            |        |                |               |
+----------------------------+--------+----------------+---------------+
| บจก.จีเนียส ทราฟฟิค ซีสเต็ม     |        |                |               |
+----------------------------+--------+----------------+---------------+
| -   ชิ้นส่วนอิเล็กทรอนิกส์        | 80     | ญี่ปุ่น,           | มีการ          |
|                            |        | สหรัฐอเมริกา,    | วางแผนจัดซื้อและ |
|                            |        | ไทย            | ตกลงราคาก     |
|                            |        |                | ันล่วงหน้าประมาณ |
|                            |        |                | 1 - 3 เดือน    |
+----------------------------+--------+----------------+---------------+
| -   หลอดไฟ LED             | 2      | ญี่ปุ่น,           |               |
|                            |        | สหรัฐอเมริกา     |               |
+----------------------------+--------+----------------+---------------+
| -   พลาสติก                 | 1      | ไทย            |               |
+----------------------------+--------+----------------+---------------+
| -   เหล็ก                   | 1      | ไทย            |               |
+----------------------------+--------+----------------+---------------+

  หมายเหตุ จำนวนผู้จำหน่าย/นำเข้าในตารางข้างต้น ได้ตัดรายการระหว่างกันแล้ว

1.  ผลกระทบต่อสิ่งแวดล้อม

ที่ผ่านมา บริษัทใช้ดีบุกและตะกั่วในการผลิตแผงวงจรอิเล็กทรอนิกส์ ในสัดส่วนประมาณร้อยละ 65
และ 35 ตามลำดับ
แต่เนื่องจากการที่มีตะกั่วเป็นส่วนประกอบในการผลิตแผงวงจรอิเล็กทรอนิกส์ที่ก่อให้เกิดผลกระทบต่อสิ่งแวดล้อม
ประเทศในกลุ่มสหภาพยุโรป (EU)
จึงเริ่มเข้มงวดในการนำเข้าสินค้าดังกล่าวที่มีส่วนผสมของตะกั่วมากขึ้น ดังนั้น
ปัจจุบันบริษัทใช้ดีบุกเป็นวัตถุดิบในการผลิตแผงวงจรอิเล็กทรอนิกส์ทั้งหมด
เพื่อช่วยลดผลกระทบต่อสิ่งแวดล้อม โดยในปี 2552 นี้ บริษัทได้รับการรับรองมาตรฐาน ISO
14001 ซึ่งเป็นการปรับปรุงที่ต่อเนื่อง
เริ่มจากการวางระบบการจัดการและการกำหนดนโยบายด้านสิ่งแวดล้อม
ไปสู่การใช้ระบบการจัดการ การตรวจสอบประสิทธิผลของระบบและแก้ไขจุดบกพร่อง
จากนั้นเป็นการพิจารณาทบทวนความเหมาะสมของระบบเป็นระยะ ๆ
โดยผู้บริหารและนำไปสู่การปรับเป้าหมายใหม่เพื่อเริ่มวงจรใหม่ของการวางแผน
ระบบการจัดการสิ่งแวดล้อมมีลักษณะเป็นกลไกที่เชื่อมต่อกัน

ทั้งนี้ ที่ผ่านมา บริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และบริษัทได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอด

2.  สัญญาให้ความช่วยเหลือด้านเทคนิค

  - ไม่มี-

3.  พัฒนาและรับจ้างวางระบบจัดการข้อมูล

ธุรกิจพัฒนาและรับจ้างวางระบบจัดการข้อมูลดำเนินการโดย บริษัท ฟอร์ท คอร์ปอเรชั่น จำกัด
(มหาชน) เป็นโครงการตามสัญญาจ้างของลูกค้า ภายใต้ชื่อกิจการค้าร่วม FORTH CONSORTIUM
ซึ่งประกอบด้วยบริษัท ฟอร์ท คอร์ปอเรชั่น จำกัด (มหาชน) บริษัท ที ไอ เอส คอนซัลแตนส์ จำกัด
และบริษัท ไพรม์ลิ้งค์ จำกัด
ได้ลงนามในฐานะผู้รับจ้างกับการไฟฟ้านครหลวงในการรับจ้างพัฒนาและติดตั้งโปรแกรมสำเร็จรูปบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
เมื่อวันที่ 7 พฤศจิกายน 2548 สัญญาดังกล่าวมีมูลค่าโครงการ 549 ล้านบาท โดยบริษัท ฟอร์ท
คอร์ปอเรชั่น จำกัด (มหาชน) จะรับผิดชอบงานจัดหาคอมพิวเตอร์ และอุปกรณ์ที่เกี่ยวข้อง
รวมทั้งโปรแกรมสำเร็จรูป SAP ทั้งนี้บริษัทรับผิดชอบงานในโครงการดังกล่าวมูลค่า 378.8
ล้านบาท คิดเป็นร้อยละ 69 ของมูลค่าโครงการ

4.  งานที่อยู่ระหว่างส่งมอบ ณ วันที่ 31 ธันวาคม 2552

  1)  การรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)

กิจการค้าร่วม FORTH CONSORTIUM ซึ่งประกอบด้วย บริษัท บริษัท ที ไอ เอส คอนซัลแตนส์
จำกัด และบริษัท ไพรม์ลิ้งค์ จำกัด ซึ่งทั้ง 2 บริษัทไม่มีส่วนเกี่ยวข้องกับบริษัท โดยกิจการค้าร่วม
FORTH CONSORTIUM
ดำเนินธุรกิจรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
ให้กับการไฟฟ้านครหลวง เมื่อวันที่ 7 พฤศจิกายน 2548 มูลค่าโครงการรวม 549 ล้านบาท
โดยมีสาระสำคัญของสัญญา ดังนี้

  1)    การไฟฟ้านครหลวงตกลงให้ FORTH CONSORTIUM
  รับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
  ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนเงิน 54.90 ล้านบาท เมื่อส่งมอบงานงวดที่ 1 และงวดที่ 2
    และคณะกรรมการ

  ตรวจรับงานแล้ว

-   งวดที่ 2 จำนวนเงิน 219.60 ล้านบาท เมื่อส่งมอบงานงวดที่ 3 และงวดที่ 4
    และคณะกรรมการ ตรวจรับงานแล้ว

-   งวดที่ 3 จำนวนเงิน 109.80 ล้านบาท เมื่อส่งมอบงานงวดที่ 5
    และคณะกรรมการตรวจรับงาน แล้ว

-   งวดที่ 4 จำนวนเงิน 164.70 ล้านบาท เมื่อส่งมอบงานงวดที่ 6
    และคณะกรรมการตรวจรับงาน แล้ว

  2)    FORTH CONSORTIUM จะต้องดำเนินการให้เสร็จในวันที่ 28 ตุลาคม 2550
  มิฉะนั้นจะต้องชำระค่าปรับให้แก่การไฟฟ้านครหลวง ในอัตราร้อยละ 0.2 ของค่าจ้างทั้งหมด
  แต่จะต้องไม่ต่ำกว่าวันละ 100.00 บาท และค่าควบคุมงานวันละ 5,000 บาท
  นับจากวันที่ถัดจากวันครบกำหนดตามสัญญาวันละ 30,400 บาท
  และค่าเสียหายอันเกิดขึ้นจากการที่ FORTH CONSORTIUM ทำงานล่าช้าอีกด้วย

  รายละเอียดของโครงการ

FORTH CONSORTIUM
ต้องดำเนินการพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
โดยมีรายละเอียดในการส่งมอบงาน 6 งวด คือ งวดที่ 1 เป็นการนำเสนอวิธีการ
(Methodology) และขั้นตอนในการจัดทำโครงการทั้งหมด ซึ่งต้องแล้วเสร็จภายในเดือนธันวาคม
2548 งวดที่ 2 เป็นการงานศึกษา วิเคราะห์ และออกแบบระบบ
ซึ่งต้องแล้วเสร็จภายในเดือนพฤษภาคม 2549 งวดที่ 3
ส่งมอบงานในส่วนของการจัดทำระบบต้นแบบ (Prototype) ซึ่งต้องแล้วเสร็จภายในสิงหาคม
2549 งวดที่ 4 การดำเนินการตามขอบเขตการออกแบบ พัฒนา และทดสอบระบบงาน
ซึ่งต้องแล้วเสร็จภายในเดือนพฤษภาคม 2550 งวดที่ 5 ดำเนินงานติดตั้ง
และทดสอบการเชื่อมโยงระบบ ซึ่งต้องแล้วเสร็จภายในเดือนสิงหาคม 2550 งวดที่ 6
การนำระบบมาใช้จริงพร้อมปรับแต่งระบบ ซึ่งต้องแล้วเสร็จภายในเดือนตุลาคม 2550 ปัจจุบัน
การไฟฟ้านครหลวงผ่อนผันขยายระยะเวลาดำเนินการโครงการจนถึงวันที่ 31 มีนาคม 2552

  ความคืบหน้าของโครงการ

ณ วันที่ 31 ธันวาคม 2552 กิจการค้าร่วมได้เริ่มดำเนินงานงวดที่ 1, 2, 3 และ 4
ผ่านการตรวจรับเป็นที่เรียบร้อยแล้ว และได้ส่งมอบงานงวดที่ 5
ซึ่งกำลังอยู่ในระหว่างตรวจรับ นอกจากนี้ การไฟฟ้านครหลวงได้เริ่มเปิดใช้งานระบบทั้ง 3 ระบบ
มาตั้งแต่วันที่ 4 มกราคม 2552 เป็นที่เรียบร้อยดี โดยคาดว่าจะส่งมอบงานงวดที่ 6
ได้ภายทันภายในระยะเวลาตามที่ได้รับผ่อนผันจากการไฟฟ้านครหลวง

  2)   โครงการระหว่างบริษัทกับบมจ. ทีโอที

2.1 บริษัทได้ลงนามในสัญญาจ้างเหมาติดตั้งอุปกรณ์ Mini MSAN จำนวน 20,640 พอร์ต
และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล กับบริษัท ทีโอที
จำกัด (มหาชน) เมื่อวันที่ 2 พฤศจิกายน 2552 มูลค่าโครงการรวม 91.58 ล้านบาท
โดยมีสาระสำคัญของสัญญา ดังนี้

  1)    บริษัท ทีโอที จำกัด (มหาชน) ตกลงให้บริษัท ติดตั้งอุปกรณ์ Mini MSAN จำนวน
  20,640 พอร์ต และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 30 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 ส่วนที่เหลือทั้งหมดของวงค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จพร้อมใช้งานได้และผ่านการตรวจรับจากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ Mini MSAN จำนวน 20,640 พอร์ต
  และอุปกรณ์ประกอบ พร้อมวางสาย Optic Fiber Cable และตัดถ่ายเคเบิล
  ให้แล้วเสร็จพร้อมใช้งานได้ ภายในระยะเวลา 180 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

บริษัทต้องดำเนินการติดตั้งอุปกรณ์ Mini MSAN จำนวน 20,640 พอร์ต และอุปกรณ์ประกอบ
พร้อมวางสาย Optic Fiber Cable และตัดถ่ายเคเบิล จำนวนรวม 9 ชุมสาย

  ความคืบหน้าของโครงการ

ณ วันที่ 31 ธันวาคม 2552 บริษัทอยู่ระหว่างการออกแบบ Layout ของอุปกรณ์ต่างๆ
ที่จะติดตั้งให้ผู้ว่าจ้างพิจารณาเห็นชอบก่อนการติดตั้ง

2.2 บริษัทได้ลงนามในสัญญาจ้างเหมาติดตั้งอุปกรณ์ MSAN รวม 19 ชุมสาย และการฝึกอบรม
กับบริษัท ทีโอที จำกัด (มหาชน) เมื่อวันที่ 2 พฤศจิกายน 2552 มูลค่าโครงการรวม 51.99
ล้านบาท โดยมีสาระสำคัญของสัญญา ดังนี้

  1)    บริษัท ทีโอที จำกัด (มหาชน) ตกลงให้บริษัทติดตั้งอุปกรณ์ MSAN รวม 19 ชุมสาย
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 40 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 จำนวนร้อยละ 20 ของวงเงินค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จและผ่านการตรวจรับในเบื้องต้น
    (Provisional Acceptance Test) จากคณะกรรมการตรวจรับ

-   งวดที่ 4 ส่วนที่เหลือทั้งหมดของวงค่าจ้าง เมื่อผู้รับจ้างดำเนินการแล้วเสร็จ พร้อมใช้งานได้
    และผ่านการตรวจรับและทดสอบขั้นสุดท้าย (Final Acceptance Test)
    จากคณะกรรมการตรวจรับ

  2) บริษัทจะต้องดำเนินการติดตั้งอุปกรณ์ MSAN จำนวน 19 ชุมสาย ให้แล้วเสร็จพร้อมใช้งานได้
  รวมถึงการฝึกอบรมให้แล้วเสร็จ ภายในระยะเวลา 180 วัน นับถัดจากวันที่ลงนามในสัญญา

  3) บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอิยดของโครงการ

บริษัทต้องดำเนินการติดตั้งอุปกรณ์ MSAN รวม 19 ชุมสาย และการฝึกอบรม

  ความคืบหน้าของโครงการ

ณ วันที่ 31 ธันวาคม 2552 บริษัทได้ส่งมอบอุปกรณ์ที่จะติดตั้งในแต่ละแห่ง
และผ่านการตรวจรับจากคณะกรรมการตรวจรับเรียบร้อยแล้ว

  3)   โครงการระหว่างบริษัทย่อยกับกรุงเทพมหานคร

3.1 กิจการร่วมค้า Genius ได้ลงนามสัญญาจ้างเหมาติดตั้งกล้องโทรทัศน์วงจรปิด (CCTV)
รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ ปทุมวัน ราชเทวี
พญาไท ห้วยขวาง และคลองเตย) กับ สำนักการจราจรและขนส่ง กรุงเทพมหานคร เมื่อวันที่ 2
กันยายน 2552 มูลค่าโครงการรวม 67,800,000 บาท ซึ่งได้รวมภาษีมูลค่าเพิ่มจำนวน
4,435,514.02 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้กิจการร่วมค้า Genius
  ติดตั้งกล้องโทรทัศน์วงจรปิด (CCTV) รวมอุปกรณ์การทำงานในพื้นที่ 1 (ป้อมปราบศัตรูพ่าย
  สัมพันธวงศ์ จตุจักร บางซื่อ ปทุมวัน ราชเทวี พญาไท ห้วยขวาง และคลองเตย)
  กับสำนักการจราจรและขนส่ง กรุงเทพมหานคร โดยมีการกำหนดค่าจ้างและการจ่ายเงินเป็น 1
  งวด

  2) กิจการร่วมค้า Genius ต้องดำเนินการติดตั้งกล้องโทรทัศน์วงจรปิด (CCTV)
  รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ ปทุมวัน
  ราชเทวี พญาไท ห้วยขวาง และคลองเตย) กับ สำนักการจราจร ให้แล้วเสร็จ พร้อมใช้งานได้
  ภายใน 90 วันนับถัดจากวันที่ลงนามในสัญญา

  3) กิจการร่วมค้า Genius จะรับประกันต่อความชำรุดบกพร่อง เสียหายที่เกิดขึ้นจากงานนี้
  ภายในกำหนด 2 ปี นับจากวันที่ได้รับมอบงานดังกล่าว

  รายละเอียดของโครงการ

กิจการร่วมค้า Genius จะต้องดำเนินการติดตั้งกล้องโทรทัศน์วงจรปิด (CCTV)
รวมอุปกรณ์การทำงานในพื้นที่ 1 (ป้อมปราบศัตรูพ่าย สัมพันธวงศ์ จตุจักร บางซื่อ ปทุมวัน ราชเทวี
พญาไท ห้วยขวาง และคลองเตย)

  ความคืบหน้าของโครงการ

ณ วันที่ 31 ธันวาคม 2552 กิจการร่วมค้า Genius ได้ส่งมอบอุปกรณ์ที่จะติดตั้งในแต่ละแห่ง
และผ่านการตรวจรับจากคณะกรรมการตรวจรับเรียบร้อยแล้ว

3.2 บริษัท จีเนียส ทราฟฟิค ซีสเต็ม จำกัด (GTS)
ได้ลงนามสัญญาจ้างเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
พร้อมเชื่อมโยงระบบกล้องโทรทัศน์วงจรปิด (CCTV) เข้าศูนย์บริหารจัดการกล้องโทรทัศน์วงจรปิด
(CCTV) พื้นที่ 1 กับสำนักการจราจรและขนส่ง กรุงเทพมหานคร เมื่อวันที่ 10 กันยายน 2552
มูลค่าโครงการรวม 159,600,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  รับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
  พร้อมเชื่อมโยงระบบกล้องโทรทัศน์วงจรปิด (CCTV)
  เข้าศูนย์บริหารจัดการกล้องโทรทัศน์วงจรปิด (CCTV) พื้นที่ 1
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 25 จากมูลค่ารวมของโครงการ เป็นเงิน 39,900,000 บาท
    เมื่อผู้รับจ้างได้จัดส่งสายเคเบิลเส้นใยนำแสง ความยาว 123,500 เมตร ครบถ้วนสมบูรณ์
    ถูกต้อง และคณะกรรมการตรวจรับพัสดุได้ตรวจรับงานไว้เรียบร้อยแล้ว

-   งวดที่ 2 จำนวนร้อยละ 35 จากมูลค่ารวมของโครงการ เป็นเงิน 55,860,000 บาท
    เมื่อผู้รับจ้างจัดส่งพัสดุทุกตัวตามใบรายการประมาณราคา ครบถ้วน ถูกต้อง
    และคณะกรรมการตรวจรับพัสดุได้ตรวจรับงานไว้เรียบร้อยแล้ว

-   งวดสุดท้าย จำนวนเงิน 40 จากมูลค่ารวมของโครงการ เป็นเงิน 63,840,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดแล้ว ครบถ้วน ถูกต้องตามสัญญา
    พร้อมทดสอบระบบที่เกี่ยวข้องจนแล้วเสร็จให้ใช้งานได้ดี
    และคณะกรรมการตรวจรับพัสดุได้ตรวจรับงานไว้เป็นที่เรียบร้อยแล้ว

  2) GTS จะต้องดำเนินการรับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
  (CCTV) ในพื้นที่รุงเทพมหานคร กิจกรรมติดตั้งเครือข่ายด้วยสายเคเบิลนำแสง
  พร้อมเชื่อมโยงระบบกล้องโทรทัศน์วงจรปิด (CCTV)
  เข้าศูนย์บริหารจัดการกล้องโทรทัศน์วงจรปิด (CCTV) พื้นที่ 1 ให้แล้วเสร็จ พร้อมใช้งานได้
  ให้แล้วเสร็จ ภายในระยะเวลา 180 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการรับเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
(CCTV) ในพื้นที่กรุงเทพมหานคร กิจกรรมติดตั้งเครือข่ายด้วยสายเคเบิลนำแสง
พร้อมเชื่อมโยงระบบกล้องโทรทัศน์วงจรปิด (CCTV) เข้าศูนย์บริหารจัดการกล้องโทรทัศน์วงจรปิด
(CCTV) พื้นที่ 1

  ความคืบหน้าของโครงการ

ณ วันที่ 31 ธันวาคม 2552 GTS ได้ส่งมอบอุปกรณ์ที่จะติดตั้งในแต่ละแห่ง
และผ่านการตรวจรับจากคณะกรรมการตรวจรับเรียบร้อยแล้ว

3.3 GTS ได้ลงนามสัญญาจ้างเหมาติดตั้งสัญญาณไฟกระพริบเตือนบริเวณจุดอันตรายทางโค้ง 150
ต้น กับสำนักการจราจรและขนส่ง กรุงเทพมหานคร เมื่อวันที่ 25 พฤศจิกายน 2552
มูลค่าโครงการรวม 37,584,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  ติดตั้งสัญญาณไฟกระพริบเตือนบริเวณจุดอันตรายทางโค้ง 150
  ต้นโดยมีการกำหนดงวดการรับเงินค่าจ้างเป็น 2 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 70 ของวงเงินค่าจ้างตามสัญญา เป็นเงิน 26,308,800 บาท
    เมื่อผู้รับจ้างจัดหาและติดตั้งอุปกรณ์สัญญาณไฟกระพริบบริเวณจุดอันตรายทางโค้ง 150
    ต้นตามขอบเขตงาน แล้วเสร็จครบถ้วนถูกต้องตามรูปแบบ ภายใน 150 วัน
    นับถัดจากวันลงนามในสัญญา
    ยกเว้นการตรวจสอบและบรรจบกระแสไฟฟ้าถาวรดำเนินงานที่เกี่ยวข้องกับการไฟฟ้านครหลวง
    โดยคณะกรรมการตรวจรับพัสดุ ได้รับการตรวจงานไว้เรียบร้อยแล้ว

-   งวดสุดท้าย จำนวนร้อยละ 30 ของค่าจ้างตามสัญญา เป็นเงิน 11,275,200 บาท
    เมื่อผู้รับจ้างชำระเงินให้กับการไฟไนครหลวงและขอใช้กระแสไฟฟ้าสำหรับสัญญาณไฟกระพริบเตือนบริเวณจุดอันตรายทางโค้ง
    150 ต้น แต่ละแห่งในนามของ “สำนักการจราจรและขนส่ง”
    เมื่อการไฟฟ้านครหลวงบรรจบกระแสไฟฟ้าถาวรให้สัญญาณไฟแต่ละแห่งจนครบทุกจุด
    และสามารถเปิดใช้งานสัญญาณไฟได้สมบูรณ์ ภายใน 150 วัน นับถัดจากวันลงนามในสัญญา
    โดยคณะกรรมการตรวจรับพัสดุ ได้ตรวจรับงานไว้เรียบร้อยแล้ว

  2) GTS จะต้องดำเนินการติดตั้งสัญญาณไฟกระพริบเตือนบริเวณจุดอันตรายทางโค้ง 150
  ต้นให้แล้วเสร็จ พร้อมใช้งานได้ให้แล้วเสร็จ ภายในระยะเวลา 150 วัน
  นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการติดตั้งสัญญาณไฟกระพริบเตือนบริเวณจุดอันตรายทางโค้ง 150 ต้น

  ความคืบหน้าของโครงการ

ณ วันที่ 31 ธันวาคม 2552 GTS ได้ส่งมอบอุปกรณ์ที่จะติดตั้งในแต่ละแห่ง
และผ่านการตรวจรับจากคณะกรรมการตรวจรับเรียบร้อยแล้ว

3.4 GTS ได้ลงนามสัญญาจ้างเหมาเชื่อมโยงและติดตั้งศูนย์บริหารจัดการกล้องโทรทัศน์วงจรปิด
(CCTV) ในพื้นที่กรุงเทพมหานคร กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด
(CCTV) ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย
กับสำนักการจราจรและขนส่ง กรุงเทพมหานคร เมื่อวันที่ 10 กันยายน 2552 มูลค่าโครงการรวม
107,200,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ GTS
  เชื่อมโยงติดตั้งศูนย์บริหารจัดการกล้องโทรทัศน์วงจรปิด (CCTV) ในพื้นที่เขตกรุงเทพมหานคร
  กิจกรรมติดตั้งปรับปรุงศูนย์บริหารจัดการกล้องโทรทัศนืวงจรปิด (CCTV) ในพื้นที่กรุงเทพมหานคร
  (เสาชิงช้า) พร้อมเชื่อมโยงเครือข่ายโดยมีการกำหนดงวดการรับเงินค่าจ้างเป็น 3 งวด
  ตามความคืบหน้าของการส่งมอบงานคือ

-   งวดที่ 1 จำนวนร้อยละ 30 จากมูลค่ารวมของโครงการ เป็นเงิน 32,160,000 บาท
    เมื่อผู้รับจ้างได้ส่งอุปกรณ์ทุกตัวตามใบรายการประมาณราคา ครบถ้วน
    และคณะกรรมการตรวจรับพัสดุได้ตรวจรับแล้วเสร็จเรียบร้อย

-   งวดที่ 2 จำนวนร้อยละ 35 จากมูลค่ารวมของโครงการ เป็นเงิน 37,520,000 บาท
    เมื่อผู้รับจ้างได้ดำเนินการติดตั้งอุปกรณ์ที่เกี่ยวข้องทั้งหมดรวมทั้งปรับปรุงห้องศูนย์ควบคุมระบบจราจรที่ศาลาว่าการกรุงเทพมหานคร
    (เสาชิงช้า) และสำนักการจราจรและขนส่ง จนแล้วเสร็จ ให้ใช้งานได้เป็นที่เรียบร้อย
    และคณะกรรมการตรวจรับพัสดุได้ตรวจรับแล้วเสร็จเรียบร้อย

-   งวดสุดท้าย จำนวนเงิน 35 จากมูลค่ารวมของโครงการ เป็นเงิน 37,520,000 บาท
    เมื่อผู้รับจ้างได้ดำเนินการพร้อมทดสอบระบบที่เกี่ยวข้องแล้วเสร็จ ครบถ้วนถูกต้องตามสัญญา
    และคณะกรรมการตรวจรับพัสดุได้ตรวจรับแล้วเสร็จเรียบร้อยแล้ว

  2) GTS จะต้องดำเนินการเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด (CCTV)
  ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย ให้แล้วเสร็จ พร้อมใช้งานได้
  รวมถึงการฝึกอบรมให้แล้วเสร็จ ภายในระยะเวลา 180 วัน นับถัดจากวันที่ลงนามในสัญญา

  3) GTS จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด 2 ปี
  นับจากวันที่ได้รับมอบงานดังกล่าว

  รายละเอียดของโครงการ

GTS จะต้องดำเนินการเชื่อมโยงและติดตั้งศูนย์บริหารจัดการกล้องโทรทัศน์วงจรปิด (CCTV)
ในพื้นที่กรุงเทพมหานคร กิจกรรมติดตั้งปรับปรุงศูนย์บริหารจัดการกล้องโทรทัศน์วงจรปิด (CCTV)
ในพื้นที่กรุงเทพมหานคร (เสาชิงช้า) พร้อมเชื่อมโยงเครือข่าย

  ความคืบหน้าของโครงการ

ณ วันที่ 31 ธันวาคม 2552 GTS ได้ส่งมอบอุปกรณ์ที่จะติดตั้งในแต่ละแห่ง
และผ่านการตรวจรับจากคณะกรรมการตรวจรับเรียบร้อยแล้ว